
DIDŽIOSIOS XVI AMŽIAUS STATYBOS VILNIUJE 


LSA POKA 


Miesto sienos 


XVI amžiaus pradžioje Vilniaus miesto gy- 
venime reikšmingiausias įvykis buvo pastaty- 
mas miesto ginamųjų sienų, kurių iki tol jis 
jokių neturėjo, buvo atviras, be jokių sustip- 
rinimų miestas. 


Iki pat XVI a. Vilnius tebebuvo daugiau- 
sia medinis miestas. Namai buvo palyginus ne- 
dideli su plačiais kiemais bei sklypais. Tuo bū- 
du miestas buvo gerokai išsiplėtęs, nors gyven- 
tojų turėjo ne per daugiausia. Aiškus dalykas, 
kad tokio plačiai išsistačiusio miesto apsupimas 
sutvirtinimais bei mūro siena turėjo brangiai 
kainuoti. Palyginus negausiems miestiečiams 
tai turėjo būti sunkiai pakeliama. Sutvirtini- 
mai, be to, nebuvo nė reikalingi. Vilnius buvo 
toli nuo pavojingų valstybės pasienių. Iš neto- 
limų Prūsų ir Livonijos pavojai jau seniai buvo 
praėję. Tad kariško saugumo reikalo sienas 
statyti nebuvo. 


Visai kita padėtis Lietuvoje buvo XVI a. 
pradžioje, kada vyko karai su Maskva ir tuo 
pat metu prasidėjo aršūs Krymo totorių puo- 
limai.! Totoriai įsiverždavo toli į valstybės 
gilumą. Taip 1500 m. jie pasiekė Brastą, 1502 
m. Ovručą ir Bobruiską, o 1503 m. pasiekė 
Nesvyžių, Klecką, Slucką ir Naugarduką. Buvo 
pradėta būgštauti, kad totoriai netrukus galį 
pasiekti dar artimesnes Vilniaus apylinkes, o 


gal ir jį patį. Pavojus buvo juo didesnis, kad 
tuo pat metu buvo labai įtempti santykiai su 
Maskva. 

Pasibaigus veikiančioms paliauboms, Mask-. 
vos puolimai galėjo vėl prasidėti. Vadinasi, ga- 
lima buvo laukti dar didesnių pavojų Vilniui. 
Tad suprantama, kodėl pagaliau buvo susirū- 
pinta jo saugumu, o 1503 m. nutarta apsupti 
miestą sutvirtinimų siena. 

1503 m. rugsėjo 6 d. (klaidingai Dubinskio 
dokumentas priskirtas 1505 m.) Aleksandras 
tuo reikalu davė miestui atitinkamą dokumen- 
tą, surašytą privilegijos forma. 

Pirmasis miesto sutvirtinimo planas buvo 
toks. Metams atleisti nuo karinės prevolės ir“ 
nuo kitų naštų miestiečiai turėjo miestą aptverti 
ir apkasti grioviu bei pylimu apipilti, o vėliau 
vietoje rasių tvoros turėjo mūrą išmūryti kiek- 
vienas savajame sklype. Prie 5 vartų turėjo 
būti laikomos nuolatinės sargybos.? Ar iš tikrų- 
jų šis planas tuojau buvo pradėtas vykdyti ir 
kada miestas buvo apmūrytas, nežinome. Žino- 
me tik, kad planas buvo pakeistas, kiek tai lie- 
tė vartus, kurių Vilniaus miesto sienose yra 
buvę net 9. Tiesa, kai kurie iš jų atsirado ge- 
rokai vėliau, tačiau galimas dalykas, kad jų 
skaičius ir iš pat pradžių buvo padidintas. 

Kas vadovavo darbams ir kada jie atlikti 
buvo, nežinome. Ano meto kronikininkai, kaip 
Wapowskis,  Kromeris ir vėlyvesnieji, kaip 

LEONARDAS ANDRIEKUS 


VAA-RIB AI 


Sakyk varpams, 

I ežerus nugrimzdusiems, 

Kad jie tuojau skambėtų. 

Ir skelbtų gelmėje Prisikėlimo Aleliuja 
Linksmu balsu 

Visoms vandens lelijoms, 

Dar nesuspėjusioms pražysti. 


Šitie varpai 

Daug sykių atsiliepdavo 

Prieš dideles nelaimes. 

Žiloj senovėje, prieš marą ir prieš badą, 
Girdėjom jų aidėjimą 

Pačiam vidudieny, 

Ir šiurpas kaulais ėjo. 


Šitie varpai 

Iš anksto mus įspėdavo, 

Kad nederlingais metais 

Turėsim alksnių pumpurus maišyt į duoną, 
Kad jau nebus kam nulydėt 

Žmogaus į senkapius, 


ta 


Nebus kam apraudoti. 


Sakyk varpams — 

Tegul sugaudžia jie 

Linksmai bent vieną kartą, 

Ir nuo jų dūžio plyšusios vandens lelijos 
Tegul pripildo rytmečius 

Gaiviu kvepėjimu 

Iš tavo kano, Kristau. 


Strykowskis bei jo atpasakotojas Kojelavičius, 
pažymi, * kad darbai buvę pradėti 1506 m., ir 
riša juos su totorių puolimais, kurie 1506 m. 
pasiekė net Lydos apylinkes. Galimas dalykas, 
kad tai teisybė. Išeitų, vadinasi, kad 1503 m. 
miestiečiai iškasė aplink miestą griovį ir už jo 
padarė medines užtvaras, kurios 1506 m. buvo 
pradėtos keisti į mūro sieną. Kada ji buvo 
baigta, sunku pasakyti, tačiau Zigmanto II 
1522 m. privilegijoje atleidžiant miestiečius nuo 
prievolių saugoti pilį sakoma, kad miestas jau 
esąs apsuptas mūru ir kad tai atlikę miestie- 
čiai savo lėšomis.4 Vadinasi, darbai turėjo būti 
atlikti 1503-1506-1522 m. tarpe. Betgi tada sie- 
nos ir griovys, matyti, dar nebuvo visiškai 
baigti, nes 1524 m. sausio mėn. miestiečiai, skųs- 
dami Zigmantui I vaitą, burmistrus ir tarėjus, 
t.y. visą magistratą, tarp kitko rašo, kad mūrai 
ir grioviai nesą gerai sutvarkyti? 

Kaip matyti iš 1503 m. Aleksandro privile- 
gijos, jau iš pat pradžių nebuvo norima ap- 
supti siena absoliučiai visą miestą, bet tik tirš- 
čiau užstatytą jo dalį. Taip sako ir kronikinin- 
kai, kalbėdami apie jau pastatytą sieną. Pasak 
Wapowskio, mūru buvusi apsupta toji miesto 
dalis, kuri buvusi arčiau pilies; Miechovita bend- 

rai sako, kad apsupę mūrų miesto dalį, o liku- 
sioji miesto dalis likusi be mūro, kaip prie- 
miesčiai.“ Brauno ir Getkano miesto planuose 
mes ir Matome, kad didelė miesto dalis yra bu- 
vusi už ginamųjų sienų. Nereikia manyti, kad 
tie priemiesčiai būtų išaugę vėliau. Priešingai, 
žymi miesto dalis, matyt, toliau išsikišusios jo 
rankovės, buvo paliktos už sienų. 


Kuriomis vietomis siena ėjo, visiškai tiks- 
liai pasakyti sunkoka, nes pamatai dar niekad 
nebuvo atkasti. Tuo tarpu mūro linijai nusta- 
tyti yra 2 pagrindiniai šaltiniai: XVI a. Brauno 
ir XVII a. Getkanto planai“ Bet ir jie yra su 
trūkumais. 


Getkanto tikslus miesto fortifikacijų pla- 
nas turi tą minusą, kad neužpildytas jo vidus, 
t.y. nepavaizduotos gatvės, o Brauno planas 
netikslus dėl to, kad spausdinant neteisingai su- 
dėliotos drožio skiltys, vaizduojančios atskiras 
miesto dalis—kvartalus, neteisingai taip pat iš- 
vestos gatvės. Tuo būdu ir mūrų linija ne- 
gali būti teisinga. Pagal Brauno planą išeitų, 
kad sienų mūruose net būtų protarpių. 


Kiek galima šiandieną atsekti, miesto mū- 
rų siena bus ėjusi šitaip: 


Pradedant nuo pilies sutvirtinimų, nuo ap- 
skritojo pilies sutvirtinimų kampinio bokšto, 
vėliau katedros varpinės, kuri buvo dešiniaja- 
me Vilniaus kampe (mūrai prasidėjo kitame jos 
krante), ėjo Bonifratrų gatve, toliau Liejyklos 
g-ve, kur vėliau buvo pastatytas šv. Igno vie- 
nuolynas ir bažnyčia. Prieš pasiekdama Pylimo 
gatvę, suko lenktai į kairę ir toliau ejoEPYlio 
mo, paskui Bazilijonų gatvėmis, pro šv. Dvasios 
vienuolyną, toliau Bokšto £-ve, perkirtusi Su“ 
bačo gatvę, nuo Bokšto gatvės pabaigos šlaitu 
leidosi prie Vilnios, o toliau jos krantu ėjo iki 
Bernardinų bažnyčios, kur ir baigėsi. Tarpas 
tarp Bernardinų bažnyčios ir pilies buvo visiš- 
kai neaptvertas. Matyti, čia buvo laikoma ir 
taip saugiu rajonu, nes gynė Vilnios upė ir 
statūs kalnai — Bekešo, Trijų kryžių“ Sienų tuo 
būdu susidarė 2,9 km. 


Kaip jau minėta, Vilniaus miesto sienoje 
buvo 9 vartai. 


Išvardinkime juos, eidami tuo pačiu kelių 
nuo pilies bokšto: 


1. Marijos Magdalenos Vartai. Jie minimi 
1601 m., tik ne kaip naujai įrengti, bet, matyt, 
jau seni, tada buvę užkalti ir užbarikaduoti: 
užversti medžiais. Šie vartai iš priešais katedrą 
buvusios vyskupinės miesto dalies vedė į totorių 
gyvenamą priemiestį. Tai dabartinės katedros 
aikštės pietų vakarų kampas. Anais laikais čia 
dar buvo tiltas per Vingrį. Visas šis rajonas 
buvo labai drėgnas, pavasarį ir rudenį sunkiai 
išbrendamas. Ir visas dabartinės katedros aikš- 
tės plotas tada buvo pažliugęs Vingrio vande- 
niu, kuris įsiliejo į Vilnią prie pilies sienų, prie- 
šais dabartinę katedros varpinę, tada pilies sie- 
nų kampinį bokštą. Dėl to šlapumo ir šie var- 
tai buvo dar vadinami Šlapiaisiais vartais. Jie 
vedė į vyskupinę miesto dalį ir nebuvo taip 
jau svarbūs, nes netoli buvo sekantieji vartai 
Totorių gatvėje, tai pat vadinami Totorių var- 
tais. 


2. Totorių Vartai bei Totorių gatvė var- 
dą gavo, be abejonės, nuo totorių priemiesčio, 
į kurį jie vedė. Aleksandro 1503 m. privilegijo- 
je šie vartai taip pat neminimi. Greičiausia jie 
bus vėliau atsiradę, nors jokių žinių apie jų 
statybą nėra surasta. 


Pirmą kartą žinomuose šaltiniuose jie už- 
tinkami tik 1598 m., kada kažkoks bajoras Vac- 
lovas Surskis pilies teisme iškėlė bylą šaltkal- 
viui Ambraziejui, kuris jį esą sumušęs Totorių 
gatvėje netoli vartų. Miesto sienų nugriovimo 
laikotarpio šaltiniai porina, kad Totorių „vartai 
yra prisiglaudę prie jėzuitų noviciatinio šv. Ig- 
no vienuolyno, pastatyto XVII a., ir kad jie su- 


darą vienuolyno sienoms atramą. Viename 1802 
M. 1nventoriuje sakoma: "Totorių vartai, 


mū- 
riniai, dengti čerpėmis, šv. Igno piliorius“. Tų 
Pačlų Metų viename pranešime sakoma: “Už- 


vakar, šio mėn. 18 d., (t.y. 1802.X.18) horod- 
ničius Veisas įsakė ekonomijai nugriauti Toto- 
rių vartus... Šie yra... šitame miesto rajone 
3 augštų pastato šv. Igno kareivinių kampinis 
piliorius. .. kuriam po kurio laiko pakrypus ir 
sprogus, buvo primūrytas paspyris.? 


3. Neries, vėlyvesniais laikais vad. Vilniaus 
Vartai, dabartinėje Vilniaus gatvėje. Anksčiau 
ir ši gatvė ir vartai vadinosi Neries gatve bei 
vartais (Wilijska virto Wilinska-Wilenska uli- 
ca), nes vedė į Nerį, į tiltą. Aleksandro 1503 m. 
privilegijoje jie aptarti kaip esą “za Pana Sta- 
rostiny dworom k Wiliej". Be abejonės, šie var- 
tai bus atsiradę pačioje pradžioje, nors žino- 
muose šaltiniuose pirmą kartą užtinkami tik 
1555 m., kada Eustachijus Valavičius Zigman- 
tui Augustui pardavė sklypą su namu už Ne- 
ries vartų netoli vaistinės. 


4. Trakų Vartai taip pat minimi Aleksand- 
ro 1503 m. privilegijoje. Ten pasakyta, kad jie 
turės būti prie Dievo Motinos bažnyčios ant 
kelio į Trakus. Jie iš tikro buvo už Pranciško- 
nų bažnyčios prie dabartinės Pylimo gatvės. 


D. Rudnikų Vartai to paties vardo gatvėje 
greta karmelitų Visų Šventųjų bažnyčios. Alek- 
sandro 1503 m. privilegijoje jie nenumatyti, ta- 
čiau, galimas dalykas, ir jie bus atsiradę su pir- 
maisiais vartais, nes tai buvo svarbus kelias į 
Krokuvą per Rudnikus, kur jau nuo Kazimiero 
laikų Merkio pakrantėje ant augšto kalno, pasa- 
kiškai gražioje didingos girios apylinkėje, buvo 
medžioklės pilis, mėgiama visų valdovų.!? Sun- 
ku tikėti, kad į šį taip svarbų kelią nebūtų buvę 
vartų. 24 


6. Aušros Vartai numatyti Aleksandro 
1503 m. privilegijoje. Jie ten aptariami, kaip ' 
tretieji vartai “podle sviatoj Troycy“ (dabar 
Bazilijonai). Vėliau jie žinomi Medininkų-Kre- 
vos vartų vardu (1514 m.), nes buvo ant to. 
kelio, o dar kiek vėliau pradėjo garsėti Aušros. 
Vartais.!! 


7. Subačo Vartai— Aleksandro 1503 m. pri- 
vilegijoje nenumatyti — buvo Subačo ir Bokš-- 
to gatvių sankryžoje. Tame kampe iki šios die- 
nos yra išlikęs fragmentas seno mūro iš akme-- 
nų ir plytų. Galimas dalykas, kad tai kaip tik 
tų vartų liekana. Miesto mūrai bei vartai buvo. 
kaip tik iš akmenų ir plytų mūryti. Šie var- 
tai pirmą kartą žinomuosiuose šaltiniuose pami-- 
nimi 1528 m., o gatvė to vardo žinoma jau 
1511 m.!2. 

8. Išganytojo Vartai minimi 1503 m. Alek- 
sandro privilegijoje “podle svietoho Spasa“, 
raip 4-ieji miesto vartai. Jie buvo prie Vilnios 
tilto į Užupį, greta mažytės Išganytojo (Spas- 
ka) cerkvelės, buvusios pašonėje metropolitinio 
Marijos Dangun Ėmimo soboro (katedros), ku- 
ris šaltiniuose paprastai trumpai vadinamas 
Nekaltosios (Prečistenski) soboru. Išganytojo 
cerkvelė XVII a. sunyko ir niekad nebebuvo at- 
statyta. Vartai čia, be abejonės, atsirado kar- 
tu su miesto mūrais, nes tai buvo tada, berods, 
vienintelis kelias į Užupį, per kurį ėjo garsusis 
Polocko vieškelis. Betgi žinomuose šaltiniuose 
šie vartai pirmą kartą minimi vos 1605 m. 


9. Bernardinų Vartai taip pat vedė į Už- 
upi (Užupio g.) ir buvo greta Bernardinų baž- 
nyčios, prie kurios beigėsi miesto sienos. Kada 
šie vartai pastatyti, nežinome, o žinomuosiuose 
šaltiniuose įsakmiai jie minimi tik 1593 m., Leo- 
no Sapiegos ir Valavičių pirkimo-pardavimo ak- 
te. Yra dar vienas dokumentas, iš kurio matyti, 
kad 1538 m. šių vartų dar nebuvo. Tai tiltų 
per Vilnią pastatymo privilegija. Joje, minint 
tiltą prie Bernardinų bažnyčios, vartai nemini- 
mi, o 1605 m. tą pačią privilegiją transumptuo- 
jant, jie jau įrašyti.!* 

Be šių išvardintų 9 vartų vėlyvesniais lai- 
kais yra buvę visa eilė vartelių, iškaltų sienoje 
gyventojų patogumui. Bene tirščiausia tokių 
vartelių būta rytinėje miesto dalyje, Vilnios 
link. Matyti, buvo reikalingas priėjimas prie 
vandens. Šitokie varteliai yra minimi pripuola- 
muose šaltiniuose (pvz. 1671 m. prie metropoli- 
tinės cerkvės), o vieni tokie varteliai Bokšto 
kalne yra atžymėti ir 1648 m. Getkanto žemė- 
lapy.!4 

Kiek tokių vartelių buvo, pasakyti ne- 
įmanoma. Jie, žinoma, atsirado ne visi iš 
karto, o laikui bėgant ių skaičius bus didėjęs. 
Miesto sutvirtinimų sistemai jie, žinoma, ne- 
buvo pliusas, bet minusas. Pavojaus atveju ir 
juos būtų tekę ginti. Tačiau nereikia manyti, 
kad tai būtų paprastos angos-spragos, išlaužtos 
sienoje pačių gyventojų. Mūrai buvo prižiūri- 
mi specialaus pareigūno “horodničiaus", ir sau- 
valiavimų negalėjo būti. Varteliai, be abejonės, 
būdavo įrengiami su io bei vaivados ir magis- 
trato žinia. Jie taip pat visada būdavo užrakin- 
ti, o raktai laikomi pas tą, kieno reikalui jie 
įrengti. 


Kaip atrodė patys mūrai bei vartai ir kiek 
už jų saugiai galėio iaustis miestas, smulkių ži- 
nių neturime. Senieji miesto planai mūrų bei 
vartų smulkmenų neatvaizduoja. Tam reikalui 
reikšmingiausios yra Smuglevičiaus akvarėlės, 
darytos XVIII amž. gale, kada pirmykštė mūrų 


140 


išvaizda jau gerokai galėjo būti pasikeitusi, nes 
sienos ne kartą buvo apleistos ir vėl taisomos, 
restauruojamos, o taisant, žinoma, galėjo būti 
pakeista ir jų išvaizda. Bendroji ano meto vi- 
suomenės opinija buvo tokia, kad Vilniaus mū- 
rai, palyginus su kitų vakarų Europos miestų 
sutvirtinimų sistema, buvo menkoki. 

Miesto gynimui pirmaeilės reikšmės turė- 
jo sienų vartų įrengimas. Kaip matyti iš senųjų 
Vilniaus miesto planų, Vilniuje iš 9 vartų treji 
visiškai neturėjo ginamojo charakterio. Tokie 
buvo šv. Magdalenos, Totorių ir Bernardinų 
vartai. Bernardinų vartai betgi buvo greta gi- 
namosios, sutvirtintos Bernardinų bažnyčios, 
tad iš tikrųjų atviri buvo tik 2 vartai. 

Kurie vartai tarnavo gynimosi reikalams, 
matyti pirmiausia iš Getkanto plano. Gynimui- 
si skirtieji vartai yra iškišti iš sienų linijos 
lauko pusėn. Be abejonės, tai tam, kad iš jų 
angų galima būtų apšaudyti priėjimus prie sie- 
nų, kad galima būtų apšaudyti priešą prislinkusį 
prie sienų, šaudyti į jo linijas iš šono. Minėtie- 
ji treji vartai nėra iškišti, tad turėjo būti sta- 
tyti tik susisiekimo, ne karo reikalams. 

Suprantama, kad likusių 6 sutvirtintų var- 
tų visai sienų linijai ginti negalėjo pakakti. 
Tam pačiam reikalui tarnavo ir sienų bokštai, 
kurių mums žinomi buvę trys, o galimas daly- 
kas, bus buvę dar keletas nežinomų, Getkanto 
laikais jau neegzistavusių!? Tai buvo taip pat 
pirmyn iš sienų iškišti pastatai bokšto formos, 
iš kurių vėl galima buvo apšaudyti priėjimus 
prie sienų. 

Getkanto plane yra parodyti 3 tokie bokš- 
tai: 

1. Vad. apvalusis bokštas tarp Rudnikų ir 
Aušros vartų, ten, kur baigėsi Arklių gatvė 
(Gėlių ir Sodnų g. rajone buvo arklių turgus). 
Šioje vietoje bokštas, be abejonės, buvo reika- 
lingas, nes čia buvo kaip tik sienos posūkis—iš 
Pylimo g-vės užsilaužimas i Bazilijonų g., taip 
kad Rudnikų vartų nuo Aušros vartų nebuvo 
matyti, o iš ant posūkio stovinčio bokšto buvo 
matyti abeji vartai. Tuo būdu iš čia buvo gali- 
ma apšaudyti kiekvieną vietelę išilgai sienų. 


2. Bokštas pagarsėjusiame Bokšto kalne, į 
šiaurę nuo Subačo vartų. Jis yra sukėlęs dau- 
giausia spėliojimų. Kai kurie Vilniaus tyrinėto- 
jai mano, kad fortifikacinės prasmės jis nega- 
lis turėti, nes stovi ant posūkio ir sunkiai prei- 
namame rajone, apsuptame kalnų, toli nuo ke- 
lių. Dėl to kai kas šį bokštą nori laikyti senos, 
pasak kai kurių, jų neatspėtos (Kreivosios) pi- 
lies palikimu. Tą mintį ypač pakiša ligi šiol dar 
neištirti požeminiai urvai, buvę nuo bokšto į 
lauko pusę, anon pusėn mūrų. Kas tai per ur- 
vai, sunku pasakyti, tačiau architektūros isto- 

rikai pagal statybos techniką jų neskiria senes- 
niems laikams, kaip XVI a. pradžiai, t.y. laiko 
kilusiais maždaug kartu su sienų mūrais. Bet 
gi įdomu, kad XVII a. vidury apie tuos urvus 
buvo nežinoma nieko ir jie buvo atidengti pri- 
puolamai 1666 m., kasant griovius ir pilant py- 
limą palei sienas. Betgi šiuos urvus priskirti 
XIV amž. vien dėl to, kad nėra žinių apie jų 
pradžią, negalima. Nėra abejonės, kad jie tu- 
rėjo kažkokį ryšį su kalbamuoju bokštu bei su 
visa miesto ginamąja sistema. Gal tai buvo ko- 
kie slapti išėjimai anon pusėn sienų, gal kas 
kita, tai išaiškins būsimieji tyrinėjimai!“ O 
mintis, kad neprasminga būtų buvę šioje vie- 
toje statyti sienų ginamąjį bokštą, neturi pa- 
grindo. Tiesa, čia siena nesuka nei į dešinę, nei 
į kairę, tačiau čia ji pradeda leistis žemyn Vil- 
nios link, o be to, priešais yra kalvos, iš kurių 
galima dominuoti tam sienų gabalėliui. Tad 
bokštas čia ne mažiau reikalingas, kaip ant po- 


sūkių. 

3. Bokštas tarp Išganytojo ir Bernardinų 
vartų, stovėjęs priešais didįjį Polocko vieškelį, 
ėjusi per Užupį. Vieno 1671 m. dokumento žo- 
džiais, jis stovįs jau 114 amžiaus, t.y. bus at- 
siradęs kartu su sienų mūrais. 

Ar buvo koks bokštas srityje nuo Rudni- 
kų vartų iki pilies sutvirtinimų, deja, neturime 
jokių žinių. 

Miesto sienų ginamajam pajėgumui sustip- 
rinti tarnavo dar už sienų iš lauko pusės su- 
piltas pylimas ir kuolų tvora, tarnavusi kaip 
kliūtis puolančiam priešui pribėgti prie pačių 
sienų. Suprantama, prie tvoros sustojusį priešą 
sienų gynėjai galėjo daug taikliau apšaudyti. 
Be to, žymi dalis Vilniaus miesto buvo apsupta 
griovio, pripildyto vandens iš apylinkės gau- 
sių Šaltinių. Kaip aiškiai matyti iš Getkanto 
plano, upokšnis iš pietų prie miesto sienų priėjo 
prie pat Aušros Vartų, nuo kurių jis pačiu pa- 
sieniu suko į kairę (pietų vakarus). Ties apva- 
liuoju bokštu į jį įsiliejo dar vienas upokšnis, ir 

toliau vanduo ėjo pro Rudnikų, Trakų, Vilniaus, 
Totorių, šv. Magdalenos vartus ir į Vilnią įsilie- 
jo ties dabartine katedros varpine. Tai buvo 
ne kas kita, kaip garsusis Vingris, kurio van- 
duo buvo vartojamas miestiečių, o be to, už 
sienų bent keliose vietose buvo natūralios arba 
dirbtinės kūdros. Išsiliejęs įų vanduo, žinoma, 
taip pat sunkino priėjimą prie sienų. 


Sienų Išvaizda 


Miestus supančios sienos buvo viduramžio 
santykių bei karo technikos vaisius. Viduram- 
žio gynimosi sistemoje vyravo principas smogti 
priešą iš viršaus. Dėl to sienos būdavo stato- 
mos augštos. Sienų augštutinė dalis būdavo iš- 
kišama į priekį, o tokių iškišimų grindyse būda- 
vo daromos skylės, vad. machikulai, pro ku- 
riuos ant priartėjusio priešo galvų būdavo me- 
tami akmenys arba kokie kiti sunkumai ir lie- 
jama karšta derva, riebalai, verdantis vanduo ir 
panašiai. Kartais tam tikslui būdavo įrengiami 
lauko pusėn iškišti balkonai, vad. kurdicijo- 
mis. Iš karto šitos kurdicijos buvo daromos me- 
dinės, bet XIV a. pradėta daryti mūrinės. Šau- 
dymui nuo mūro sienų būdavo daromos uždan- 
gos šauliams, lyg dantys viršuje sienų. Juo mū- 
ras augštesnis, tuo patogiau būdavo ginti. Mat, 
sunkiau būdavo priešui užkopti su kopėčiomis. 
Sienų storumas vaidino mažesnį vaidmenį, nes 
ardomosios priemonės buvo netobulos. Vėly- 
vesniaisiais laikais, atsiradus artilerijai, ginamo- 
sios sienos savo išvaizdą pakeičia: kurdicijos- 
balkonai ir angos-machikulai išnyksta, sienos 
daromos daug masyviškesnės ir ne taip jau 
augštos. Svarbu, kad ilgiau atlaikytų artilerijos 
ugnį. Miesto sienos ginamos ne iš viršaus, bet 
kryžmine ugnimi, apšaudant priėjimus prie sie- 
nų. Tam reikalui vartai ir bokštai išstumiami 
i priekį, jų šonuose padaromos angos, pro ku- 
rias apšaudomi priėjimai prie sienų. 


Vilnių supusios sienos, kiek mums yra likę 
duomenų apie jų išvaizdą, buvo greičiau nau- 
joviško tipo, tačiau čia matome ir grynai vi- 
duramžinių bruožų. Iš dalies tai, matyti, dėl to, 
kad čia, Europos rytuose, visa technikos pažan- 
ga daug vėliau teprigydavo, o iš dalies gal ir 
dėl to, kad čia buvo skaitomasi su eventualiu 
priešu, kuris toli gražu neturėjo tobulų miestų 
puolimo priemonių nei artilerijos, ypač totoriai, 
o iš dalies ir Maskva. Taip Vilniaus sienose gry- 
nai viduramžiškas dalykas buvo machikulos: 
angos akmenims ir dervai lieti. Ar jos buvo 
ant visų mūrų bei vartų, sunku pasakyti, ta- 
čiau kaip matyti iš Smuglevičiaus akvarelės, 
machikulos ir XVIII a. tebebuvo išlikę ant Suba- 
čo vartų. Galimas dalykas, kad jų buvo ir ki- 

tur, arba bus buvę bent medinių kurdicijų-bal- 
konų. 

Naujoviškieji Vilniaus sutvirtinimų bruo- 
žai, pritaikyti patobulėjusios karo technikos 
reikalavimams, buvo iškištieji pirmyn vartai 
bei bokštai, pritaikyti flanginiam sienų gyni- 
mui, o taip pat pylimas bei medžio užtvaros, 
kaip priešą sulaikančios kliūtys. 


Vakaruose miesto vartų gyvenimui dar bū- 
davo įrengiami specialūs pirmyn iškišti sutvir- 
tinimai — vad. propugnacula. Tai savotiškos 
tvirtovės-fortai priešais vartus. Vilniaus sutvir- 
tinimuose šitokių tvirtovėlių prieš vartus atro- 
do nebus buvę. Bent tuo tarpų mes apie jas 
neturime jokių žinių. Tik Getkanto plane prie- 
šais Aušros Vartus matyti kažkoks apskritas pa- 
statas, labai primenąs kitur praktikuoiąsias 
apskritas priešvarčių tvirtovėles, vadinamas bar- 
bakanais. Aušros Vartų g-vės 25 Nr. namo rū- 
sy. skliautuose galima pastebėti bruožų, būdin- 
gų užbaigimams požeminių koridorių, vedančių 
į lauko pusę iš miesto. Tie koridoriai būdavo 
naudojami susisiekimui su priešvarčio tvirtovė- 
le, o taip pat netikėtam puldinėjimui miestą 
apgulusio priešo. Betgi Getkanto plane toks ko- 
ridorius iš miesto į lauko pusę nepažymėtas. 
Apskritasis pastatas su vartais sujungtas tik 
plonyte linija, kurios reikšmę sunku atspėti. Pa- 
galiau dar nėra visiškai tikra, kad Getkanto 
plano apskritimėlis reiškia ginamąjį pastatą. 
Jis stovi, atrodo, lyg kūdroje. Iš pietų atvestas 
upokšnis, vienos linijos čia išplėstas, apglobia 
ta apskritimėlį ir toliau jau vedamas dviems 
linijomis pačiu pamūriu. Dėl to yra teorija,“ 
kad šitas Getkanto apskritimėlis reiškia ne kokį 
ginamąjį pastatą, bet vandens surenkamąją ba- 
seiną, iš kurio vanduo galėjo būti paskirstomas 
į miesto kiemus. 1915 m. vykdant Vilniaus ka- 
nalizacijos darbus, už Aušros Vartų buvo ap- 
tikti apskrito pastato pamatai. Be abejonės, tai 
tas pats Getkanto plano apskritimėlis. Daugiau 
kasinėjimų kol kas nebuvo daryta, tad pastato 
paskirtis ir toliau tebėra mįslė. Betgi kai kurie 
Vilniaus istorikai barbakano buvimu prieš Auš- 
ros Vartus neabejojo, o Litwa i Rus redakcija 
1913 m. tarp kitko paskelbė '!* iš kolekcijonie- 
riaus Šutino gavusi pasiskolinti seną Aušros 
Vertų graviūra, kurioje barbakanas — apskrita 
tortižikacija prieš vartus—esanti aiškiai matoma. 
Deja, ta graviūra, berods, nebuvo niekad iš- 
spausdinta, kur ji yra, nežinom, tad ir patikrinti 
sunku. Būdinga, kad ja niekas nesusidomėjo, o 
dabartiniai Vilniaus istorikai jos nė neprisi- 
mena.!? 


B Jeigu kalbėti apie pačią sieną, tai jos tik- 
roji išvaizda nėra gerai žinoma. Tačiau kiek ga- 

lima spręsti iš Smuglevičiaus akvarelių, jų bū- 
ta pakankamai augštų ir storų. Viršuje matyti 
pailgos statmeniškos šaudymo angos. Angų lini- 
joje sienos turėjo būti plonesnės. Tuo būdu iš 
vidaus pusės sienų viršuje turėjo būti platfor- 
ma, kurioje apsiausties metu galėjo būti patal- 
pinamos patrankos ir įgula. 

Smulkesnių žinių apie mūrus tuo tarpu ne- 
turime. Gal kada nors dar susiras kokių nežino- 
mų šaltinių, o be to, daug dar galėtų paaiškinti 
kasinėjimai. Taip pat mums tebėra neaišku, nei 
kas tas sienas pastatė, nei kada buvo kurios jų 
dalys pastatytos, neišaiškintos yra Aušros Var- 
tų barbakano bei Bokšto kalno požemių mįis- 
lės, tačiau jau yra žinomos aplinkybės, prive- 
dusios prie miesto aptvėrimo siena ir aiškus 
apytikris sienų pobūdis, o iš dalies ir išvaizda. 

Literatūroje paprastai reiškiama nuomonė, 
kad Vilniaus sutvirtinimai buvę palyginus silp- 
ni, sienos buvę blogai pritaikytos gynimui, nes 

2,9 km. sienose tebuvo 6 fortifikaciniai vartai 
ir vos 3 bokštai. Iš tikrųjų to galėjo būti per 
maža, betgi vargu ar galima drąsiai tvirtinti, 
kad bokštų vos 3 tebuvę. Mūsų žinomieji visi 
trys buvo maždaug viename krašte, pietryčiuo-. 
se: ir rytuose, ir kaip tik toje sienos dzlyje, 
kur suivirtinti buvo visi vartai: Rudnikų, Auš- 
ros, Subačo. Ar ne tiksliau būtų prileisti, kad 
tokių bokštų, arba kokių kitokių panašaus tiks- 
lo įrengimų, bus buvę ir likusioje sienų dalyje, 
tik mes jų pėdsakų dar nebūsim užtikę. 

Mes jau kalbėjom, kad apie mūrų bei var- 
tų išvaizdą kiek daugiau žinių turime tik iš 
XVIII-XIX a. sąvartos. Tam turime 2 svarbiau- 
sius šaltinius, būtent, minėtąsias Smuglevi- 
čiaus akvareies ir magistrato raštininko Pr. 
Krupavičiaus 1802 m. paruoštą Vilniaus viešų- 
jų pastatų bei namų inventorių, kuris betgi 
daugiau žinių teikia tik apie vartus, kaip ir mi- 
nėtosios akvarelės. „B “ iai 

Smuglevičiaus akvareiės vaizduoja Subačo, 
Aušros, Rudnikų ir Vilniaus g. vartus bei frag- 
mentą mūrų tarp Aušros ir Subačo vartų su 
apvaliuoju bokštu (Arklių g.), o taip pat frag- 
mentą mūrų tarp Aušros ir Subačo vartų. 
Tai yra tik fragmentai, tačiau iš tų akvareiių 
sienų išvaizda vis dėl to gana aiški. 

Krupavičiaus inventoriuje aprašomi tik 
Bernardinų, Išganytojo, Aušros, Trakų, Vilniaus 
ir Totorių vartai. Rudnikų ir Subačo vartų ap- 
rašymų nėra, nes 1802 m. jų jau nebebuvo. Pir- 
mieji, mat, buvo nugriauti 1800, o antrieji 
1801 m. Greičiausia jau nebebuvo 1802 m. ir 
vad. Magdalenos arba Šlapiųjų vartų, nes Kiru- 
pavičius jų taip pat neprisimena. Kada jie iš tik- 
rųjų buvo nugriauti ar užmūryti, nežinome. 
Krupavičius, taip pat neprisimena sienų bokštų, 
iš kurių trys — Išganytojo, Apvalusis ir Bokš- 
to — 1799 m. dar tikrai tebebuvo. Pagaliau iš 
tų pačių 1799 m. yra žinomi dar vieni vartai, 
vad. Pieno v., pastatyti ne miesto sienoje, bet 
toli už jos palei šv. Stepono bažnyčią (Stepono 
gatvė prie geležinkelio stoties). Kas tai per 
vartai ir kuriam reikalui bei kada pastatyti, 
sunku pasakyti. Greičiausia tai vėlyvų tos mies- 
to dalies fortifikacijų statinys. Jie 1799 m. par- 
duoti nugriauti už 520 auks.?? 

Pagaliau dar nurodytini mūsų ligi šiol ne- 
paminėti vad. Pilies vartai, buvę Pilies g-vės pa- 
baigoje, prie dabartinės katedros aikštės. Jų ligi 
šiol neminėjome, nes jie priklausė ne prie mies- 
to fortifikacijų, bet prie pilies sutvirtinimų. 
Jie, be abejonės, buvo daug senesni už miesto 
sienas bei vartus ir bus atsiradę dar XIV a,, 
kai pilis buvo apsupta sutvirtinimų siena. Tai 
buvo išvažiavimas iš pilies rajono į miestą. Ši- 
tų vartų išvaizda nėra gerai žinoma. Teod. 
Narbutas, kurio studentavimo laikais šie var- 
tai dar tebebuvo (imatrikuliuotas 1799 m.), 
rašo, kad jie buvę keturkampiai, lyg bokšto 
apačia, suskliausti viršuje, dengti palapinės iš- 
vaizdos stogu ir visai netinkuoti. ?! Betgi ži- 
nomas jų piešinys atrodo kitaip. Pvz. Oziem- 
blowskio litografijos vaizdely matome pilies var- 
tus pastate, kuriame po 1828 m. buvo Vil- 
niaus centrinis archyvas. Tai yra trijų augštų 
namas, kurio pirmasis augštas beveik be langų. 
Tik kairėje fasade yra įėjimo durys, o deši- 
nėje vienas langas. Patys vartai atrodo prava- 
žiavimas tame name-pasažas. Jų viršuje langas, 
apsuptas barokiniais ornamentais. Tiesa, Oziem- 
blowskio litografijoje parodytų vartų bei pasta- 
to išvaizda galėjo būti pakeista remontų, atlik- 
tų po 1812 m., kada vartai bei jų namas buvo 
sunaikinti. Betgi pakeitimų, matyti, nedaug bu- 
vo padaryta, nes senesniame, dar XVIII a. vaiz- 
dely, kuriame matyti geras gabalas pilies g-vės 

ir visas pilies rajonas su kunigaikščių rūmais, 
vartai bei jų pastatas beveik taip pat atro- 
do. Tik langų matyti iš viso 3, bet ne 5.77 

Apie Bernardinų ir Išganytojo vartų iš- 
vaizdą jų nugriovimo išvakarėse žinių netu- 
rime. 


Subačo vartai atrodė puikiausiai iš visų 
Vilniaus fortifikacijų dalių. Tai buvo didelis ke- 
turkampis pastatas 4 augštų. Iš vartų šonų bu- 
vo du apskriti bokštai, iškišti į lauko pusę. VABs 
šum pravažiavimo angos buvo gyvenamosios 
patalpos, kuriose, pasak padavimo, gyvenęs 
miesto budelis. Viršum jo patalpų buvę du augš- 
tai buvo pritaikyti gynimuisi. Juose buvo mū- 
sų jau minėtos angos sunkumams mesti bei 
karštiems skysčiams išlieti. Tuo tarpu ten lai- 
kinai buvo įrengtas kalėjimas. 

Kiti vartai daugiausia buvo apleisti. Daž- 


nai juose nebebuvo nė pačių vartų, nes ir sienos 
kai kuriose vietose jau buvo suirusios ar su- 


ardytos. Tad miestas vėl buvo pasidaręs at- 
Vikas. 
Sienų nugriovimas 
Vilniaus miesto sienos buvo nugriautos 


1799-1805 m. laikotarpy. Tiek miestą supusių 
mūrų, tiek pilies griuvėsių nugriovimas, be abe- 
jonės, buvo barbarizmas, nevertinimas senovės 
kūltūrinių paminklų. Tačiau, deja, tuo metu ne- 
buvo kas juos vertintų. Visi žiūrėjo iš prakti- 
nės pusės. Mūrai buvo nereikalingi, tad buvo 
nutarta juos nugriauti. To darbo ėmėsi, tiesa, 
ne magistratas, bet rusų valdžia, kuriai lietu- 
viškos senovės paminklai, žinoma, negalėjo bū- 
ti jokia šventenybė. Tačiau reikia pastebėti, 
kad ir iš pačių vilniečių jų apsauga niekas ne- 
sirūpino. Magistratas rūpinosi tik tuo, kad iš 
griaunamų mūrų medžiagos gautų šiek tiek pa- 
jamų, kad pelnas tektų jam, bet ne rusų val- 
džiai. Negirdėti taip pat jokių pasipriešinimo 
bei protesto balsų ir iš Vilniaus kultūrinių 
sluogsnių. O juk tuo metu tebebuvo ten Augš- 
toji mokykla bei universitetas. 


Kad rusų valdžia šituo žygiu būtų siekusi 
sąmoningos politikos sunaikinti didingosios di- 
džiosios Lietuvos kunigaikštijos senovės pa- 
minklus, įsakmių įrodymų neturime. Oficialiuo.- 
se tuo reikalu susirašinėjimuose apie tai neuž- 
simenama. Tačiau faktas, kad dėl miesto mūrų 
nugriovimo buvo atsiklausta net paties caro, 
rodo, jog tuometiniai Vilniaus valdovai senovės 
paminklo reikšmę suprato ir patys savo atsa- 
komybe juos naikinti nesiryžo. 


Reikalą nugriauti mūrus iškėlė Vilniaus- 
Lietuvos civilinis gubernatorius Jonas Fryzelis 

1799 m. VIII.21. raštu general gub. Borisui O' 
Brien de Lasey. Jis taip rašo: “Kaip Vilniaus 
miestą teršia senųjų miestą supusių sienų griu- 
vėsiai, Jūsų Eksc. pats malonėjot matyti. Be to, 
dėl šitų nereikalingų mūrų Vilniaus miesto oras 
yra sutirštintas, tad nešvarus. Dėl to būtų nau- 
dinga mūrus nugriauti ir apvalyti jų užimamą 
plotą. Bet aš be Jūsų Eksc. leidimo nedrįsu tą 
pradėti vykdyti. Nuolankiai tai pranešdamas, 
turiu garbės likti su didžia pagarba ir visišku 
atsidavimu" .. 24 

Jau šis laiškas rodo, kad, gubernatoriaus 
nuomone, mūrų nugriovimo faktas negalėjo bū- 
ti menkos reikšmės dalykas. General gub. gal- 
vojo taip pat, ir pats nesiryžo to reikalo iš- 
spręsti, bet kreipėsi į patį carą, nugriovimo 
reikalą pagrįsdamas tais pačiais, kaip ir gu- 
bernatorius, motyvais.?* 

Caro pritarimas buvo, matyti, gautas ne- 
trukus, nes po kurio laiko Vilniaus administraci- 
jos organai pradėjo davinėti leidimus priva- 

tiems asmenims nugriauti vieną ar kitą mūrų 
dalį su sąlyga, kad būtų nuvalytas nuo liekanų 
visas plotas. Taip 1800 m. kažkuris Kiauličius 
gavo leidimą ir išsiardė Rudnikų vartus. Tuo 
pat metu buvo nugriauta dalis Išganytojo var- 
tų bei kai kurie tarpai sienų. 

Idomu, kad nuo to reikalo nuošaly stovėjo 
magistratas, nors sienos ir visi vartai buvo jo 
kadaise pastatyti. 1800 m.VI.18 d. magistratas, 
pamiršęs esąs savininkas, prašo gen. gub. Ku- 
tuzovą leisti jam pasinaudoti mūro medžiaga, 
statant tiltą per Vilnią. Sekančiais metais ma- 
gistratas atsiminė, kad mūrai yra jo nuosavybė. 
bet vėl jų ginti nė nemanė, tik kreipėsi į gu- 
bernatorių, prašydamas leisti jam pačiam nu- 
griauti ir medžiagą panaudoti miesto reikalams. 
Ir dabar nurodomas to paties Vilnios tilto sta- 
tybos reikalas. 

Aiškus dalykas, kad tokiam tilteliui prašy- 
ti miesto mūro medžiagos buvo juokinga, o be 
to, po poros mėnesių ten buvo nutarta pasta- 

tyti medinį tiltą. Gubernatorius Fryzelis suti- 
kimą davė ir pavedė magistratui nugriauti vi- 
sus mūrus, pradedant nuo Bernardinų iki Vil- 
niaus g. vartų, betgi neliečiant to tarpo, kuris 
ėjo pro šv. Dvasios provoslavų vienuolyną. Ka- 
dangi šiuo metu prie sienų buvo pristatyta visa 
eilė namų, tad gubernatorius įsakė susitarti su 
jų savininkais, kad jiems nebūtų padaryta nuo- 
stolių. 


Magistratas, gavęs gubernatoriaus leidimą, 
tuojau nusprendė visas in corpore apeiti mūrus 
ir patikrinti, kokia teise kas prie sienų buvo 
pasistatęs namus, patikrinti, kokius turi jie do- 
kumentus į tuos sklypus. Tuo pat metu ma- 
gistratas savo valdininkams pavedė sutvarkyti 
mūrų griovimo darbą, pradedant nuo Išgany- 
tojo bokšto ir Subačo vartų. Darbams vykdyti 
buvo paimti rangovai, kuriems buvo mokama 
net po 2 rubliu sidabro už kiekvieną 1,000 ap- 
valytų plytų Subačo vartuose ir po 2,70 rb. 
Išganytojo bokšto. 


Iš viso buvo gauta apie 60,000 plytų. 30,000 
buvo sukrautos šv. Dvasios kapinėse, o dalis 
tuojau išparduota. Tos sienų dalys, prie kurių 
buvo prisistatę namų miestiečiai, buvo jiems 
paliktos amžino činšo teise, o kitur buvo lei- 
džiama miestiečiams imti plytas namų statybai 
veltui — “miesto pagražinimo reikalui.?' 


Reikia pasakyti magistrato gėdai, kad jis 
ne tik negynė miesto senovės paminklų, bet 
net neapsaugojo išardžius gautųjų plytų. Iš jų 
buvo projektuojama perstatyti vad. svečių na- 
mą, tačiau to nebuvo padaryta, plytas miesto 
reikalams magistratas ir toliau pirkosi iš Šni- 
piškio plytinės, o šios atsargos taip ir išnyko. 
Atvirai kalbant, jos greičiausia buvo išvogtos 
pačių magistrato narių bei jų bičiulių. Ir visas 
skubotumas, su kuriuo ėmėsi magistratas mū- 
rus griauti, o taip pat lengvas dalinimas teisių 
nugriauti mūrus privačių asmenų reikalams at- 
siduoda tuo pačiu bizneliu. 


1802 m. vasarą magistratas norėjo pradėti 
griauti Vilniaus g. vartus, tačiau čia kilo byla 
su Jurgiu Žukovskiu, kuris įteikė gubernato- 
riui skundą, įrodinėdamas, kad į šiuos vartus 
jis turįs teisių, nes 1778 m. juose įrengęs ar 
restauravęs koplyčią. Jis, be to, turėjęs nuosto- 
lių 1794 m. sukilimo metu, tad reikalavo už vi- 

sa tai vartus atiduoti jam amžinon nuomon ar- 
ba leisti nusigriauti.  Magistratas Žukovskio 
pretenzijų nenorėjo pripažinti, nes, koplyčią į- 
rengdamas, jis, be abejonės, turėjęs ne šios Že- 
mės tikslų, ir primygtinai prašė gubernatorių 
leisti ardymo darbus pradėti. Betgi anksčiau, 
negu ši byla buvo baigta, gen. gub. Benigsenas 
įsakė neleisti imti mūrų medžiagos niekam, kas 
neturės jo paties leidimo. Šitas įsakymas buvo 
iššauktas sumanymo pastatyti Vilniuje impera- 
tiškuosius rūmus, perstatant buv. vyskupų rū- 
mus. Miesto mūrų medžiagą buvo nutarta 
jiems sunaudoti. Tuo būdu toliau sienas bei 
vartus ardė jau nebe magistratas, bet privatūs 
asmenys, kurie pasižadėdavo tam tikrą dalį ply- 
tų atiduoti būsimųjų imperatoriaus rūmų sta- 
tybai. Taip 1802 m. horodničiui Veisui buvo 
pavesta nugriauti jau minėtus Vilniaus g. var- 
tus; 1804 m. baigti griauti Trakų vartai. Apie 
tą laiką buvo nugriauti ir Totorių vartai, nors 
tikros jų nugriovimo datos nežinome, kaip ne- 
žinome, kuriuo būdu išnyko ir likusioji miesto 
sienų dalis. Bene paskutiniai 1805 m. buvo nu- 
griauti vartai į Užupį (Bernardinų ar Išgany- 
tojo).?6 

Tuo būdu iš visų senojo Vilniaus fortifika- 
cijų, kurios supo Vilnių per 300 metų, nepaliesti 
liko tik vieni Aušros Vartai. 

LIETUVISKOSIOS KULTŪROS KILIMAS IR SMUKIMAS 
IŠEIVIJOS GYVENIMO SALYGOSE 


ANEDR.TLUS-BAALLTINIS 


(Pabaiga) 


3. Tauta—augštosios kultūros pagrindas 
išeivijos sąlygose. 


Iki šiol esame išaiškinę augštosios kultū- 
ros bendrąsias žymes ir reikalavimus. Pirmoji 
išvada, sekanti iš šios sampratos, bus tokia, kad 
šios žymės ir reikalavimai konkrečioje kultūros 
kūryboje nebus visada tie patys įvairiais lai- 
kais ir įvairiose vietose. Kultūra yra gyvo žmo- 
gaus kūryba ir dažnai ji prilyginama augalui. 
Ir kaip tą patį augalą negalima visuose kraštuo- 
se, visose klimato sąlygose ir metų laikuose pri- 
žiūrėti ir auginti vienodu būdu, bet visada atsi- 
žvelgiant į tai, ko reikalauja ypatingos sąly- 
gos, kuriose augalas būna, taip ir kultūros, o 
ypač augštosios kultūros, kūrybos ir išsilaikymo 
reikalavimai ir jos išraiška bus įvairi įvairiuose 
kraštuose ir įvairiais laikais. Todėl mūsų svar- 
biausias klausimas yra ne tik žinoti augštosios 
kultūros žymes ir reikalavimus apskritai, bet 
žinoti jos reikalavimus mūsų tautoje ir mūsų 
išeivijos sąlygose. Iš anksto jau aišku, kad augš- 
tosios ir apskritai kultūros išraiškos būdai ir jos 
reikalavimai negali būti pas mus visai tokie pat, 
kaip didelėse tautose. Mūsų ligšiolinė klaida, 
nors sunkiai išvengiama, buvo toji, kad mes 
savo kultūros idealus be ypatingos kritikos esa- 
me pasiėmę iš didžiųjų tautų. Tai darydami, esa- 
me pamiršę, kad gyvenimas didelėse tautose 
vyksta pagal kitus reikalavimus, negu mažose. 
Didelėse tautose išvidinė tvirtybė ir tautinis są- 
moningumas yra toks didelis, kad jose atskiriems 
asmenims ar net jų grupėms galima leisti dides- 
nius žingsnius į šalį, nes didžiųjų tautos ma- 
sių negalima taip lengvai išjudinti, ir jų žings- 
niai į šalį nėra pavojingi. Čia galima leisti at- 
skiriems asmenims išsiskirti ir nukrypti nuo 
bendrojo darbo arba net priešingai dirbti, čia 
tai nėra labai pavojinga. Mažosios tautos nega- 
li sau leisti tokios prabangos. Jų stiprybė men- 
kesnė, ir čia gali atsitikti, kad atskiri asmenys 
ar jų grupės gali lengvai suardyti tautos išvidi- 
ne pusiausvyrą. Todėl mažosioms tautoms, jei 
jos nori išsilaikyti, reikalinga daug didesnė 
drausmė ir išvidine vienybė, negu didelėms tau- 
toms. Svarbu ir tai, kad mažosios tautos yra 


daugiau grasomos ne tik iš vidaus, bet ypač iš 
oro, net ir normaliomis sąlygomis. 

Iš šių pavyzdžių matyti, kad vertybių hie- 
rarchija — jų pirmenybės tvarka — net ir norma- 
liomis sąlygomis mažose tautose negalės būti vi- 
sai tokia pat, kaip didelėse tautose — mažiausia, 
kai kurių vertybių iškėlimas ir pabrėžimas bus 
kitoks. Kiekvienu atveju aišku, kad šį pirmeny- 
bės tvarka, kaip jau anksčiau nurodyta, pri- 
klausys nuo to, ką pasirinksime augščiausia ver- 
tybe ir pagal kokį matą jas visas matuosime. 
Jei norėtume abstrakčiai surasti kriterijų, pagal 
kurį matuojamos visos vertybės ir nustatoma 
jų pirmenybės tvarka, įsileistume į nepabaigia- 
mas diskusijas. Todėl mes čia spręsime šį klau- 
simą visai konkrečioje ir praktiškoje plotmėje, 
kaip tai darė ir Aristotelis, remdamiesi dorais 
normaliais kokios nors tautos nariais, kurie ne 
tik trokšta turėti savo tautinę kultūrą, bet nori, 
kad ji vis kiltų, tvirtėtų ir laikytųsi neribotai 
ilgai. Tuo būdų žiūrint į problemą, nėra abejo- 
nės, kad mes visi pagrindiniu reikalavimu kul- 
tūrai išlaikyti ir matą, pagal kurį viskas matuo- 
jama, pripažinsime tautos gyvybę, jos išlai- 
kymą. Tauta yra pamatas visam, ką mes ku- 
riame. Jei ji grasoma ar žusta, tai negali būti 
jokios mūsų kultūros ir jos kilimo bei išsilaiky- 
mo. Jei kam atrodytų, kad tautai nykstant, kul- 
tūra vistik kyla, tai tokį atsitikimą būtų gali- 
ma prilyginti sunkiai sergančio ligonio patalo- 
giškai geros savijautos valandėlei, kuri ateina 
kartais visai trumpai prieš mirtį. Žodžiu, pasku- 
tiniu kriterijumi, prieš kurį negali išsikreipti 
nei viena kultūrinio gyvenimo apraiška, mes 
pripažįstame tautos gyvybės ir jos išsilaikymo 
primatą, t.y. reikalavimą, kad tautinei gyvybei 
reikia teikti pirmenybę, ir kas jai kenkia, ne- 
turi būti leidžiama. Pozityviai veiklai, kuri tar- 
nauja šiam tikslui, galima statyti tik vieną ap- 
ribojimą, kuris rodo, kad čia dar slepiasi gili 
principinė problematika, būtent, etikos reikalavi- 
mą: saugojant ir išlaikant savo tautos gyvybę, 
negalima pažeisti kitų tautų lygiai teisingų rei- 
kalų, bet į juos reikia atsižvelgti ir su jais su- 
siderinti. Ir šis dalykas atrodo savaime aiškus, ir 
dėl jo negali kilti daug diskusijų. 

Jei tuo būdu primename paskutinį kriteri- 
jų— tautos išlaikymą, pagal kurį viskas vertina- 
ma, tai visi tolimesni reikalai plaukia pagal ge- 
ležinę logiką, kuriai turime pasiduoti. Jei tai- 
kos metu šis kriterijus mums statė didelių rei- 
kalavimų, tai dabartinėmis sąlygomis šie reika- 
lavimai yra būtinesni ir nepakeičiami ir dėl jų 
visai neturėtų kilti diskusijų. Tikrumoje mes 
stovime ant bedugnės krašto, ir mirties šešėliai 
gaubia mus. Sukurti ir išlaikyti augštą kultūrą 
mes galėsime tik tada, kai mes ir mūsų tauta 
egzistuos. Tai yra pagrindinis reikalavimas, 
kuris mūsų dabartinėmis sąlygomis yra toks bū- 
tinas, neabejotinas ir neatidėliotinas, kad tik 
aklas jo galėtų nematyti, o visai silpno proto 
ir valios žmogus negalėtų iš to padaryti jokių 
išvadų, liečiančių vertybių hierarchiją mūsų są- 
lygomis. Nesakysime, kad kaip augščiausios, bet 
kaip būtiniausios, kaip pirmoje vietoje statomos 

vertybės, mūsų sąlygomis iškyla visa tai, kas 
stiprina ir išlaiko mūsų tautos gyvybę, jos 
sąmonę ir vienybę. Iš to seka praktiška išvada: 
iš vienos pusės, šias vertybes kurti, ginti ir iš- 
laikyti visomis priemonėmis, iš antros, nuolati- 
nė kova prieš visa, kas šią tautos gyvybę nai- 
kina ar silpnina, nuosekliai ir būtinai suderi- 
nant su šiais principais visą mūsų veiklą iki pat 
smulkmenų. 

Bet konkrečioji veikla yra tik dvasinio ir 
išvidinio nusistatymo pasėka. Tautinės gyvybės 
primato principas turi pirmiausia virsti mūsų 
vidujiniu nusistatymu, įsitvirtint mūsų sieloje, 
ir tai yra pats svarbiausias ir atsakingiausias 
tautos auklėtojų ir vadovų darbas ir uždavinys. 
Tikrumoje čia negali būti kalbos apie dirbtinį 
tokio nusistatymo ugdymą. Tai nereikalinga, 
nes šis nusistatymas natūraliai glūdi kiekvieno 
tautos nario sieloje. Bet jis gali būti daugiau 


ar mažiau nesąmoningas, gali būti nustumtas 
į paskutinę vietą, aptemdytas kitomis modernio- 
sios kultūros vertybėmis, ir kas svarbiausia — 
daugelio moderniojo gyvenimo apraiškų ryšys su 
šiuo primatu gali būti neįžvelgtas' ir nesupras- 
tas. Todėl mūsų darbai šia kryptimi turi reikš- 
tis daugiausia rūpesčiu padaryti ši įgimtąjį nusi- 
statymą sąmoningesniu, apsaugoti jį nuo iškrei- 
pimo ir sunaikinimo, iškelti jį į sąmonės prieša- 
kį ir išaiškinti daugelio moderniojo sudėtingo 
kultūros gyvenimo apraiškų derinimąsi ar susi- 
derinimą su tautinės gyvybės primatu. Konkre- 
čiai šis darbas apsireikš, iš vienos pusės, ati- 
tinkamo laikymosi, mąstymo ir veikimo būdo 
išugdymu, bet iš antros—viso, kas priešinga 
tautinės gyvybės primatui, sulaikymu ir slo- 
pinimu. 


Tuo būdu, jei augštąją kultūrą sudaro visų 
kultūros apraiškų paskutinių principų žinoji- 
mas ir supratimas, kaip įvairūs kultūros reiški- 
niai atsiliepia į šiuos principus, kokios turi jiems 
itakos, tai pas mus augštosios kultūros bus toks 
žmogus, kuris, kartą pripažinęs tautinės gyvy- 
bės primatą, sugebės tuo atžvilgiu vertinti kiek- 
vieną gyvenimo apraišką ir pagal tai tvarkyti 
visą savo gyvenimą. Ugdyti žmones su šios rūšies 
augštąja kultūra turėtų būti svarbiausias mūsų 
mokyklų ir visos bendrucmenės uždavinys. Mo- 
kytojai ir kiti kultūrininkai galėtų siekti šio tiks- 
lo su įsitikinimu, kad čia jie vykdo ir visuo- 
tinės kultūros uždavinius plačiausia šio žodžio 
prasme. Iš tikrųjų reikia įsidėmėti, kad kultū- 
ros niekad nekuria atskiri izoliuoti asmenys, bet 
jie gali kurti tik tiek, kiek jie yra jaugę į gyvą- 
ją tautos bendruomenę. Kultūros vertybėms kur- 
ti reikalinga organiškai vieninga aplinka, dvasi- 
nė bendruomenė. Kultūra visada išauga tik iš 
tų  nepasiliaujančių  skatinimų ir įkvėpimų, 
kurie kyla iš žmonių grupių intymaus bendra- 
darbiavimo. Kultūra visada yra pirmiausia 
minčių ir jausmų padaras, todėl dvasios vaisius, 
kuris reikalauja dvasios gyvenimo, bet dvasinis 
gyvenimas visad yra žmogiškųjų santykių gy- 
venimas arba bent kyla iš jų, ir juo šie santy- 
kiai gilesni ir glaudesni ir visuotinesni, juo gi- 
lesnė tampa dvasia ir juo augštesnė ir gilesnė 
iš jos kyla kultūra. Bendruomenę neigiąs indi- 
vidualizmas ir abstraktinis kosmopolitizmas yra 
visada nekūrybingi, nes žmogus čia yra atsisky- 
ręs nuo tos dvasinės aplinkos, iš kurios jis gau- 
na kūrybinių jėgų. Todėl visos kultūros visada 
yra tautinės, o nėra nei vieno genialaus kūrėjo, 
ar tai būtų literatūroje, ar tapyboje, ar muzi- 
koje, kurio kūriniuose nebūtų tautos charakterio 
giliausių bruožų. Ir tai suprantama, nes atskiro 
žmogaus gyvenimas yra per trumpas, jo patyri- 
mas perdaug ribotas, kad jis galėtų pilnai ir pa- 


stoviai atidengti tikrai gilias pagrindines verty- 
bes ir atitikti tokius dvasios akordus, kurie ras- 
tų giliausią atgarsį kituose žmonėse, jei jis šių 
savo sugebėjimų ir pagrindinių vertybių nebū- 
tų įsigijęs pirmomis savo gyvenimo dienomis 
šeimos židinyje, jei nebūtų pasisavinęs šių ver- 
tybių ir sugebėjimų giliausios prasmės, kuri 
Jame atsiskleidžia tėvų paprasčiausioje kalboje, 
stebint jų kasdieninį elgesį ir darbus, jei nebūtų 
pasisavinęs jų savo aplinkumoje tūkstantinėmis 
tauiinio gyvenimo smulkmenomis, kurios suda- 
ro tūkstančiais metų tautos igytą patirtį ir ku- 
rių prasmė aiški tik tam, kuris nuo kūdikystės 
yra įaugęs į savo tautą ir įkvėpavęs jos dvasinę 
atmosferą. Tokius priešdėlius pridėti daiktams, 
kaip “geras“, “blogas",  “gražus", “bjaurus", 
žmogus išmoksta tik šeimoje ar tautinėje bend- 
ruomenėje. 


Nuo to, ką šeima ar tauta bus jam davusi, 
priklausys, ar jis gyvens tik juslėmis suvokia- 
mų daiktų pasaulyje kaip gyvis, ar pamatys ja- 
me ir gilesnę dimensiją, atskleidžiančią dvasios 
vertybes ir jų prasmę. Todėl įaugimas į lietu- 
viškąją kultūrą labiausiai vyksta pirmomis kū- 
dikystės dienomis, kada vaikas nesąmoningai 
paneriamas į tautinės kultūros gelmes, o ši kul- 
tūra įsiskverbia į subtiliausius jo dvasios kam- 
pelius. Kultūros pagrindai todėl visada yra 
tautiniai —ir tokie jie visur ir visada yra buvę. 
Tarptautinės kultūros dar niekad nėra buvę, ir 
sunku įsivaizduoti, kaip tokia galėtų atsirasti. 
Ant tautinės kultūros pagrindų gali būti suku- 
riamos ir visai žmonijai bendros vertybės, bet 
jos galimos tik tada, jei jau yra tautinė kultū- 
ra, kurios pradais visuotinė kultūra remiasi. 


Šiuos visus tvirtinimus gali paremti paty- 
rimai svetimuose kraštuose. Būdinga, kad vadi- 
namajame Naujajame Pasaulyje, kuris dėl dide- 
lio nuotolio ar kitų priežasčių yra atitrūkęs nuo 
tautinės kultūros paveldėjimo, viešpatauja dide- 
lis kultūros seklumas. Čia krinta į akis, kad 
žmonėms pasaulis yra ne kas kita, kaip tik jusli- - 
nio suvokimo visuma. Jie neturi jokio suprati- 
mo apie tai, ką šimtai ankstyvesniųjų Žmonių 
kartų yra pridėję prie šių daiktų, kaip juos verti- 
nę, kaip mąstę ir jautę ir ką juose atidengę. Jie 
nieko apie tai nežino, pasaulis jiems atrodo tuš- 
čias, be dvasinio atgarsio, jis yra tik tai, ką gali- 
ma matyti ir paliesti. Bet kartu su tuo atsiranda, 
didelis gyvenimo tuštumas, kurio negalima už- 
pildyti nei blizgančiais išoriniais patogumais, nei 
milžiniškomis sportinėmis varžybomis ir laimė- 
jimais. Iš šių dalykų seka, kad tikrumoje tik 
tauta gali būti augštosios kuliūros kūrėja, o 
kokios nors tautos išnykimas reikštų ir vieno 
pastovaus kultūros centro išnykimą. Iš čia aiš- 
kėja, kad tautinės gyvybės primato pripažini- 

mas visai nereiškia kokios nors tautos specia- 
linių reikalų, kuriuos diktuoja jos išsilaikymo į- 
gimtas noras, bet išreiškia apskritai kiekvienos 
kultūros egzistencijos pagrindinę sąlygą bei r“ 
matą. 

Šio tautos gyvybės primato pagrindinir 
būtino pobūdžio įžvelgimas ir pagal šį įžvel- 
gimą visų asmeninių ir viešųjų reikalų tvarkv 
mas yra viena iš svarbiausiųjų augštos  kul- 
tūros apraiškų. Kas, stovėdamas ant savo +-“ 
tos kultūros pagrindo, to nenori ar nesuge- 
ba suprasti, nenori visos savo veiklos smulk- 
meniškai suderinti su šia samprata, tas tuo pa- 
rodo savo minties negilumą ar būdo lengvumą, 
o vienu ir antru atveju apie jo kultūros augš- 
tumą negalima kalbėti. Kaip mes negalime gė- 
rėtis tokiu žmogumi, kuris gerai nusiteikęs ar 
pats kerta ar leidžia kitam kirsti šaką, ant ku- 
rios stovi, taip pat negalima gėrėtis žmogumi, 
kuris vertina kultūrą, bet tautinės gyvybės 
klausimą atmeta ir juo nesidomi. 

Toliau reikia pabrėžti, kad tautinės gyvy- 
bės primato pripažinimas pats savyje dar ne- 
sudaro nei augštos kultūros ar kultūros apskri- 
tai, bet jis yra tik augštosios kultūros butino- 
ji salyga. Nors žmogus ir būtų labai kokioje 
nors srityje išsilavinęs, bet jei jis, iš vienos pu- 
sės, pripažindamas savo ryšius su tauta, neno- 
rės iš tautinės gyvybės primato padaryti būti- 
nų išvadų, taikomų visiems jo darbams ir gy- 
venimui, tai augštos kultūros žmogumi jo nega- 
lėsime laikyti, bet greičiausia teks pasakyti, 
kad jis nežino ką daro, ir šis nežinojimas eina iš 
gilesnio žvilgio trūkumo. Sąryšy su tuo gali- 
ma tvirtinti, kad galų gale pats tautinės gyvy- 
bės primato pripažinimas, nors ir įjungtas į pla- 
tų visuotinės kultūros supratimą, dar nesuda- 
ro to, ką mes laikome augštąja kultūra. Augš- 
tąją kultūrą sudaro sugebėjimas matyti visas ki- 
tas vertybes sąryšy ir priklausomai nuo pa- 
grindinio principo, sugebėjimas įžvelgti, kaip vi- 
sa kita į šį principą atsiliepia, ir čia tat rei- 
kalingas aštrus ir gilus protas įžvelgti, kad dau- 
gelis tariamai nereikšmingų dalykų netiesiogiai 
vis dėlto galop veikia pagrindinį principą—bū- 
tent, šiuo atveju—tautos gyvybės išlaikymą ar 
žlugimą. 

Jei kalbame apie mūsų kultūros pagilinimo 
reikalą, tai jis tenka suprasti ypač šia kryptimi: 
turime gilinti vertybių savitarpio sąryšio su- 
pratimą, kad įžvelgtume, kaip jos veikia vienos 
kitas, ypač jei pagrindine vertybe pripažinta 
tautos gyvybė, kad matytume visa sąryšyų su 
šia pagrindine vertybe. 

Šia prasme pas mus yra be galo daug kas 
veikti. Tarpais pas mus galima matyti, kad žmo- 
nės, kurių patriotizmu negalima abejoti, dažnai 

ir net sistemiškai daro tai, kas prilygsta tos 
šakos kirtimui, ant kurios stovi. Mes dažnai iš- 
keliame vieną kitą savo ypatybę ar tariamą lai- 
mėjimą, bet užmirštame paklausti savęs, kokia- 
me santykyje tai yra su pagrindine mūsų verty- 
be—tautos gyvybe—ar tai nesusikerta su šiuo 
pagrindiniu mūsų darbų kriterijum. Dažnai šis 
elgesys išaiškinamas pagal tam tikrus istorinius 
anachronizmus, netinkamus laiko dvasiai kai ku- 
rių dalykų panaudojimus. Mes esame išlaikę kai 
kuriuos idealus, kurie savo metu buvo naudingi 
ir vertingi, bet kurie, pasikeitus aplinkybėms, 
darosi žalingi mūsų tautinei egzistencijai. Jei 
tuo būdu turime trūkumų, kurie eina iš mūsų 
tradicijų laikymosi, tai antra vertus, daugelis 
mūsų trūkumų kyla iš mūsų jaunuoliško nu- 
siteikimo, iš atitinkamo patyrimo ir tradicijų 
nebuvimo. 


4. Estetizmas tautinės kultūros šviesoje. 


Esame jauni ir nepatyrę ta prasme, kad 
tarp mūsų yra labai daug augštesniųjų verty- 
bių gerbėjų, kurie žiūri su panieka į kitas ver- 
tybes. Būdinga ir tai, kad iš šių augščiausių ver- 
tybių mes labiausiai vertiname estetines ver- 
tybes. Dėl to mūsų reprezentacinė inteligen- 
tija, bent jau toji jos dalis, kuri vartoja iš- 
raiškos priemones ir kuri duoda toną, yra stip- 
riai vienašališkai nusistačiusi estetiškai: ji tu- 
ri palinkimą estetinę kultūrą sutapatinti su kul- 
tura apskritai ir pripažinti, kad su tuo jau 
viskas pasiekta, visai nesistengdama stebėti es- 
tetinės kulturos kultyvavimo atgarsių ir įtakos 
kitoms vertybių sistemoms. Literatūra ir esteti- 
nės vertybės apskritai dažnai iškeliamos augš- 
čiau už tautines, politines, visai jau nekalbant 
apie etines vertybes. Šias kitas vertybes šalia 
estetinių pas mus per mažai pažįsta, o visa tai 
sudaro sąlygas, kad apie augštą kultūrą pas 
mus sunku kalbėti. Konkrečiai visa tai pasireiš- 
kia tuo būdu, kad dalyje mūsų inteligentijos 
religijos, doros ir tautinių vertybių supratimas 
yra menkas, ir jiems yra ne tik visai svetima, 
bet ir nemaloni ir žalinga mintis, jei reikalau- 
jama, kad didelis ir išskirtinis estetinių verty- 
bių kultyvavimas nepakenktų religijai, doro- 
vei ar tautinei gyvybei. Paprastai užtenka tik 
mažo pastebėjimo šia prasme, kad prieš drą- 
suolį sukiltų didelė pasipiktinimo banga ir gry- 
nojo meno augštieji žinovai jį kaip profaną ir 
neišmanėlį prikaltų prie gėdos stulpo. 

Jei jieškosime pas mus šio estetizmo — 
estetinių vertybių suabsoliutinimo ir viršum ir 
visų kitų iškėlimo — priežasčių, tai galima ras- 
ti jų keletą. Svarbiausios yra tos istorinės są- 
lygos, kuriose lietuvių tauta gyveno. Šios sąly- 
gos vertė lietuvių tautą gyventi pagal žemą gy- 

venimo lygį, bet lietuvis, kaip matyti, tokiu 
gyvenimu niekada negalėjo būti patenkintas, 
nes jis turėjo greičiau perdėtą, negu sumažin- 
tą savo asmens vertės pajautimą, ir pagal savo 
būdą yra buvęs visada augštų dalykų siekėjas 
ir troškėjas. Lietuvis visada turėjo ir tebetu- 
ri palinkimą nepasitenkinti žemu gyvenimo ly- 
giu, kilti vis augštyn, iškelti save gyvenime, 
būti pranašesniu už kitus, net visur pirmuoju, 
žodžiu, jame yra stipriai išsivystęs palinkimas, 
kurį vokiečių psichologija vadina troškimu 
būti reikšmingu. Šis troškimas buvo juo dides- 
nis, juo gyvenimo sąlygos labiau leido savo 
menkavertiškumą pažinti. 

Bet gyvenimo sąlygos seniau davė labai 
mažai progų patenkinti šį savo reikšmingumo 
troškimą. Natūraliai šis palinkimas nukrypo į 
vidų: į siekimą neišsipildžiusius troškimus pa- 
tenkinti kitoje plotmėje — būtent, svajonių, 
fantazijos pasaulyje. Nepatenkintasis veiksmo 
žmogus tuo būdu virto pasyviu svajotoju ir, jei 
turėjo kiek talento, rašytoju. Tokio būdo kom- 

pensacijos vyksmas pas mus ėjo jau seniai. 
Apie jį liudija jau didelis skaičius mūsų liau- 
dies dainų, kurį turi atitikti ir didelis skai- 
čius nežinomų poetų. Apie tai liudija ir mūsų 
būdo lyrizmas, kas didele dalimi yra šių sąly- 
gų vaisius. Vėliau, kai nežinomų poetų vietą 
užėmė individualūs poetai, iš tų sąlygų išaugo 
didelis mūsų poetų, ypač lyrikų, skaičius nau- 
jesniaisiais laikais. 
Todėl atsitiko, kad pirmieji žymūs lietuviai, 
tautos pasididžiavimas, buvo rašytojai. Buvo 
vertinamos ir visos kitos meno šakos, ir taip 
didelė aureolė supo estetines vertybes. Pagaliau 
reikia atsiminti, kad senesniais laikais ši aureolė 
buvo reikšminga ir tautiniu atžvilgiu: rašytojai 
tada nekūrė nuo vietos ir laiko atitraukto gry- 
nojo meno, bet kartu buvo ir aktyvūs kovoto- 
jai dėl tautos teisių ir laisvės, todėl daugelis 
jų iš tikro buvo labai vertingi, o jų nuopel- 
nai dideli šioje srityje. Bet kai tradicinės kovos 
metas pasibaigė ir rašytojai daugiau ar mažiau 
galėjo siekti grynai estetinių uždavinių, tai, 

atsižvelgiant į susidariusias tradicijas, rašyto- 
jų palyginti didelį skaičių ir jų prestižą, €es- 
tetizmui durys buvo plačiai atdaros, ir jis dau- 
gelį patraukė. Ir čia reikia pabrėžti, kad gry- 
nojo meno vertinimas pats savyje yra augštos 
kultūros apraiška, tačiau jo suabsoliutinimas, 
atitraukimas nuo gyvenimo ir dirbtinis iškėli- 
mas augščiau visų kitų vertybių, kaip tai at- 
sitinka estetizme, yra žalingas ir smerktinas. 
Šios rūšies estetizmas kenkia tautinės gyvybės 
primatui, todėl savo pasėkomis žlugdo tą kul- 
tūrą, kurią mes norime kelti, ir negali būti su- 
derintas su augštos kultūros reikalavimais. 


Ir tai nesunku suprasti. Pirmiausia aišku, 
kad žmogui, augščiausiomis vertybėmis pripažįs- 
tančiam estetines vertybes, visos kitos verty- 
bės darosi antraeilės, nesvarbios. Ypač tokioj 
padėtyje atsiduria tautinės vertybės. Jei jis 
gali gėrėtis estetinėmis vertybėmis, tai, pagal 
savo pažiūras, jis yra pasiekęs augščiausias 
vertybes, kokias tik žmogus gali pasiekti, ir 
rūpintis dar kuo nors kitu jam atrodo visai 
nereikalinga. Ar šių estetinių vertybių kūrimas 
ir išlaikymas nepriklauso dar ir nuo kitų ver- 
tybių egzistencijos, apsunkinti save tokiais klau- 
simais jam net į galvą neateina. Ir visa, kas 
vyksta jo aplinkumoje, jis vertina tik šiuo es- 
tetiniu žvilgsniu. Dažnai pas mus rimti dalykai, 
lurie turi ypatingos svarbos — religinės, eti- 
nės, tautinės ir kitokios, — vertinami tik es- 
etiniu atžvilgiu. Todėl dažnai atsitinka, kad 
svarbūs įvykiai ir asmenys liko neįvertinti ir 
nesuprasti, nes neturėjo estetiškai patrauklios 
išorės, stiliaus, pozos. Iš antros pusės, visai men- 
ki dalykai padaromi reikšmingais, įvelkant juos 
į estetiškai patrauklią formą. Tai tarp kitko 
atsitinka ir su knygomis: menkos vertės kny- 
gos gražiai ir patraukliai išleidžiamos, ir sno- 
bai džiaugiasi jomis. Tuo būdu estetizmas, iš- 
skirtinai ir dirbtinai pripažindamas tik savo 
vertybes, daro žmones aklus ir neimlius visoms 
kitoms vertybėms. Savaime aiškų, kad šios rū- 
šies žmonės nebus ypatingai vertingi darbuo- 
tojai tautinėje srityje, nes čia darbai ne visada 
gali būti stilizuojami pagal esteto skonį. 


Ir čia dar reikia suminėti vieną dalyką, 
kurį jau savo metu yra iškėlęs Dekartas. Jis 
sako, kad knygų skaitymas yra tas pats, kas ir 
keliavimas svetimuose kraštuose, ir jis yra nau- 
dingas daugelio atžvilgiu. “Bet jei skiria per- 
daug laiko kelionėms, — sako jis, — tai Žžmo- 
gus pasidaro svetimas savo kraštui; perdaug 
domintis dalykais, kurie atsitiko praeitais šimt- 
mečiais, nepastebima, kas vyksta mūsų laikais. 
Be to, romanai padeda įsivaizduoti galimais 
daugelį dalykų, kurie tikrumoje nėra tokie. 
Net reališkiausi apsakymai, jei jie nepakeičia 

ir neiškreipia daiktų tikrosios vertės, kad pa- 
darytų juos patrauklesnius, vis dėlto neiškelia 
jų tamsiųjų pusių ir neigiamų įvykių. Dėl to 
ir visa kita atrodo ne taip, kaip tikrumoje yra, 
ir tie, kurie mėgina elgtis pagal literatūroje 
esamus tipus, patenka į romano herojų perdė- 
jimus ir svajoja apie dalykus, kurie viršija 
žmogaus pajėgas.'' Kitais žodžiais, čia Dekartas 
iškelia, kad vienašališkas domėjimasis estetinė- 
mis vertybėmis, šiuo atveju TomManų skaity- 
mas, padaro žmogų svetimą gyvenimui ir tais 
atvejais, nors ir neužtemdo jo kitų vertybių 
sampratos, vis dėlto iškreipia jo tikrą žvilgi i 
gyvenimą, daro jį nepajėgų bendriems reika- 
lams dirbti pagal aplinkybes, ir kartu su tuo 
padaro jį mažiau vertingą kaip savo tautos 
narį. 

Dekarto pastebėjimą būtų galima papildyti 
dar ir tuo, kad perdėtas ir vienpusiškas este- 
tinių vertybių kėlimas ne tik daro įtakos ŽmMo- 
gaus protui, iškreipia jo gyvenimo tikrąjį su- 
pratimą, bet ne mažiau, gal net daugiau, veikia 
ir jo jausmus ir valią. Kaip tai jau seniai pa- 
stebėjo Platonas, tam tikros rūšies poezija, o 
mūsų dienų poezija beveik visa priklauso prie 
šios rūšies, tarsi suminkština žmogaus būdą— 
daugiausia tuo, kad duoda progos ilgai gyven- 
ti jausmais, paskęsti savo pergyvenimuose, ir 
tai dažnai padaro žmogų perdaug jautrų, silp- 
nina jo valią, didina jos nukrypimą nuo gyve- 
nimo ir padaro jį nepajėgų vertingiems dar- 
bams. 


Iki šiol esame apžvelgę perdėtą estetizmą, 
jo įtakos būdinguosius bruožus, turėdami galvo- 
je vertingo meno ir literatūros kūrinius. Tik- 
rumoje žymių ir vertingų rašytojų ir meninin- 
kų jokia tauta neturi perdaug. Bet kad apsi- 
saugotume nuo perdėto estetizmo blogų pasėkų, 
turim atsiminti, kad augštai vertinga literatu- 
ra ir menas dingsta menkavertės literatūros 
ir meno antplūdyje. Jei jau apskritai perdaug 
didelis įsigilinimas į literatūrą ir meną gali ati- 
traukti žmogų nuo bendruomenės, kurioje gyve- 
na, padaryti jį nevisuomenišką, ką jau kalbėti 
apie literatūrą, kuri iškelia ir idealizuoja nevi- 
suomeniškus, nedorovingus ir iškrypusius tipus. 
Kiek turime tiek meno, tiek literatūros kūri- 
nių, kurie, visai nekalbant apie tai, kad iškrei- 
pia gyvenimą, tiesiogiai ar netiesiogiai padaro 
herojais suglebėlius, egoistus, lėbautojus ir vi- 
sokių nuotykių jieškotojus. Kaip dažnai mūsų li- 
teratūroje idealizuojamas nuo savo tautos de- 
monstratyviai atsiskyręs, prieš ją nusistatęs, bet 
pats visokiais mažavertiškumo kompleksais ser- 
gantis asmuo! Be abejonės, šios rūšies literatū- 
ra nėra tautai geras dvasinis maistas, ir jei 
ji daug skaitoma ar dėstoma mokyklose, anks- 


čiau ar vėliau pasirodo jos žalinga įtaka. Svarbu 
ir tai, kad literatūra plinta labai patraukliomis 
priemonėmis. Nekalbant visai apie modernią 
spaudos techniką, literatūrą perduoda teatrai, 
kinai ir televizijos, ją vulgarizuodami ir per- 
tempdami, o tuo būdu dar toliau padidindami 
jos neigiamą įtaką. 

Vienas kitas gal galėtų suabejoti iškelto 
pavojaus tikrumu nurodydamas, kad mes, prie- 
šingai, turime labai daug tokių žmonių, kurie 
literatūros ir meno visai nebrangina, kuriems 
svetimos visos dvasinės vertybės, kurie yra 
paskendę praktiškume. Siauras praktiškumas 
tautinės gyvybės išlaikymo atžvilgiu nėra ma- 
žiau pavojingas, bet estetizmo garbinimas čia 
nieko negelbsti, nes ir jis atitraukia mus nuo 
tikrųjų dvasinių vertybių ir nuo tikrojo meno. 
Tai pavojinga ypač dėl to, kad šie estetai, nors 
jų ir nedaug, turi išraiškos priemones ir vienu 
ar kitu būdu turi tautai didžiausios įtakos: ra- 
šytojai ir menininkai juk yra svarbiausieji tau- 
tos švietėjai, bei jos nusistatymų ir pažiūrų for- 
muotojai. Dvasia, kuri viešpatauja kokios nors 
tautos literatūroje, laikui bėgant įsiviešpataus 
ir tautoje, ir tai, kaip iš patyrimo matyti, ap- 
sprendžia tautos likimą. 

Didelės reikšmės čia turi šviesūs mokytojai 
ir kiti jaunimo auklėtojai. Numatydami ir toli- 
miausias savo darbo pasėkas, jie gali daug ką 
pakreipti į gerąją pusę, ar atitinkamai parink- 
dami knygas, ar kritiškai jas vertindami, ar 
geras iškeldami ir blogas pasmerkdami. Kitaip 
atsitinka, kai šie auklėtojai ir vadai patys yra 
nesubrendę, stiprioje neigiamo estetizmo įtako- 
je. Tuo atveju menkavertės literatūros įtaka 
dar padidinama: mokoma branginti visa, kas 
ekstravagantiška, normaliam gyvenimui priešin- 
ga, idealizuojami iracionalieji efektai ir emoci- 
jos, iškeliamas “naudojimasis gyvenimu", išsi- 
laisvinimas iš “visų varžtų" ir iš pilkosios kas- 
dienybės. Tikrumoje tuo pasmerkiamas tylus ne- 
savanaudiškas darbas ir gyvenimas. Kaip visa 
tai veikia tautinės gyvybės pastovumą ir iš- 
silaikymą, netenka čia plačiau kalbėti. 

Nors ir tų, kurie pavergti neigiamojo es- 
tetizmo, nebūtų daug, tai daug yra tokių, kurie, 
sužavėti šio estetizmo, pradeda eiti kita nema- 
žiau pavojinga linkme. Žmonių dauguma pagal 
savo dvasios ypatybes nepajėgia nei tikrųjų 
estetinių vertybių kurti nei jomis gėrėtis, to- 
dėl pasuka į estetizmui artimą vulgarinį gyve- 
nimo kelią—į epikurinį gyvenimo būdą. Šioje 
išplitusioje estetizmo vulgarinėje apraiškoje gro- 
žio idealo vietą užima prabangos ir malonumų 
idealas. Stiprios emocijos čia apsireiškia "meilės 
nuotykiais", svetimoteriavimais, skyrybomis, 
malonumų jieškojimais restoranuose, kelionėse 


ir žaviose vietose. Laisvės čia siekiama sen- 
bernyste, bevaikėmis moterystėmis, tautiniu ir 
religiniu indiferentizmu ir kitais panašiais reiš- 
kiniais. Kad šia linkme einantieji žmonės yra 
tautos kamieno nudžiūvusios šakos, apie tai ne- 
tenka kalbėti. 

Todėl nėra svarbesnio klausimo už šį, ir 
jei kur jis nebuvo įžvelgtas, ten kaip tik yra 
būdingas kultūros nuosmūkis. Meno, literatū- 
ros, kinų ir televizijos milžinišką reikšmę šioje 
srityje jau apskritai pradedama suprasti ir ją 
atitinkamai vertinti. Bet ir eilių rašymas ir 
paveikslų piešimas nėra toks nekaltas dalykas, 
kaip daugeliui atrodo, nes juose yra užsilikęs 
kažkas iš pirmykščio burtininkų meno, kuriam 
šie dalykai tarnavo. Ne veltui į meną žiūrima 
kaip į kažką dieviška ar demoniška, nes jis pa- 
jėgia paveikti dvasią, sužavėti ir užkerėti ją. 
Todėl išmintingų vyrų uždavinys turi būti ne su- 
naikinti šį galingą ginklą, bet pasiekti, kad šio- 
mis magiškomis formulėmis į dvasią nebūtų į- 
vesti tamsos ir žlugimo demonai, bet kūrybin- 
go gyvenimo pradai. Estetizmas reiškia šių tei- 
giamųjų tikslų nepasiekimą. Jame dvasia užsi- 
skleidžia nuo didžiojo Dievo pasaulio, užsisklei- 
džia nuo plataus tautos gyvenimo, padeda save 
ir savo estetinį išgyvenimą viso ko centre ir ver- 
tina visa tik pagal šį siaurąjį specialinį žvilgį. 
Estetizmas čia savo pasėkomis susiliečia su 
praktiškumu ir veda prie tų pačių dalykų: prie 
tautinės bendruomenės suskilimo į atskirus ego- 
istinius individus, iš kurių kiekvienas eina savo 
keliu, o visi kartu tačiau žengia į neišvengiamą 
žlugimą. 


5. Neigiamumo dvasia ir tautinė kultūra. 


Iki šiol apžvelgtoji kultūrinio nuosmūkio 
apraiška yra, kaip jau minėta, mūsų jaunatviš- 
kos dvasios išdava. Bet mūsų kultūra smunka šia 
linkme ir dėl visai priešingos priežasties: dėl 
pasenimo, dėl pergyventų papročių laikymosi 
pasikeitusiose sąlygose. Žinome, kad mūsų tau- 
ta visada yra buvusi tokiose sąlygose, kuriomis 
ji nebuvo patenkinta. Sąryšy su tuo tautai vado- 
vaujančioji inteligentija laikė savo pareiga rū- 
pintis, kad tauta neapsiprastų su savo nevertin- 
ga padėtimi ir kad joje visada būtų gyva ko- 
vos dvasia prieš rusų ir lenkų pavergimą. Kri- 
tiškas nusistatymas, esamosios tvarkos nepripa- 
žinimas šiose aplinkybėse buvo tinkama kovos 
priemonė, ir čia net perdėjimai buvo patei- 
sinami. Ši priešiškumo dvasia tat ir apėmė vi- 
sas gyvenimo sritis ir pasireiškė įvairiais bū- 
dais. Pradžioje tai buvo nukreipta tik prieš 
tam tikras gyvenimo apraiškas, kurios kenkė 
mūsų tautai, bet kadangi tokių buvo labai daug, 
tai neigiamas nusistatymas jų atžvilgiu tapo. 

tradicija, tapo bendru nusistatymu prieš esa- 
mąją tvarką. Kadangi rusų administracija buvo 
nekenčiama, bet ji norėjo išlaikyti savo auto- 
ritetą, tai pradžioje buvo kovojama tik prieš 
rusų valdžios autoritetą, bet pamažu ši kova 
nukrypo prieš kiekvieną autoritetą apskritai: 
ne tik prieš administracijos autoritetą, bet prieš 
autoritetą visuomenėje, dirbtuvėje, mokyklo- 
je, šeimoje. Kadangi žmonėms atrodė, kad jie 
kenčia nuo suvaržymų, tai pradėjo kovoti prieš 
visa, kas žmogų varžo, nežiūrint, ar tai buvo 
policija, ar bažnyčia, ar šeima, ar moralė. Ka- 
dangi tauta norėjo išsilaisvinti nuo rusų pa- 
vergėjų, tai pradžioje reikalavo išsilaisvinimo 
tik nuo jų, bet pagaliau pradėjo reikalauti lais- 
vės nuo viso, kas kokiu nors būdu varžė žmogų. 

Jei savo metu dalį šio neigiamo nusistaty- 
mo pateisino istorinės sąlygos, po šių sąly- 
gų pasikeitimo jo pasilikimas tarp mūsų dva- 
sios bruožų ne gryna, bet pridengta forma, bū- 
tent, kaip nesidomėjimas viskuo, kaip teigiamų 
įsitikinimų neturėjimas, yra būdingas reiškinys 
mūsų dabartiniame gyvenime, nors kai kas iš 
šio priešiško nusistatymo gali būti panaudota 
ir tautinei gyvybei išlaikyti. 

Iš tikro, neigiamu nusistatymu daugelio gy- 


venimo reiškinių atžvilgiu galima  padary- 
ti savo gyvenimą daug lengvesnį  Neigimas, 
abejojimas ir viso sukritikavimas, pozityvaus 


nusistatymo trūkumas sudaro galimybę atsisa- 
kyti nuo kiekvieno bendro darbo ir pareigų. Iš- 
silaisvinimas iš visų pareigų lietuviškoje plot- 
mėje teikia daugiau laisvės ir duoda progos 
pateisinti savo neveiklumą, apsileidimą bei tin- 
gėjimą ir kitus panašius dalykus. Jei kas nors 
klausia, kodėl tu nedalyvauji visuomeninėje ar 
tautinėje veikloje, galima lengvai atsikirsti, vis- 
ką paneigiant: “Iš to vistiek nieko neišeis, tai 
kam man gaišinti laiką". Neigiamas nusistaty- 
mas visos kultūrinės ir tautinės veiklos atžvil- 
giu iš tikro teikia daug laisvės: žmogus jaučiasi 
laisvas, nesiskaito su jokiais įsipareigojimais ir 
tuo gali įsigyti pagarbos kitų panašių akyse, nes 
visko neigiamumas daugeliui tinka, pateisinda- 
mas žmogaus žemuosius linkimus: tingėjimą, 
pavydą, domėjimąsi tik savimi ir savo gerove bei 
malonumais. Jei atitinkamas asmuo dar turi ta- 
lento, jis gali savo neveiklumu tapti net hero- 
jumi viską augštu stiliumi pateisindamas, kaip 
kovą dėl augštesnių vertybių: dėl laisvės, tie- 
sos, grožio ir panašiai. Šis negatyvus nusistaty- 
mas gyvenimo atžvilgių artimai rišasi su este- 
tizmu, kuris irgi pripažįsta tik vieną vertybių 
rūšį, paneigdamas visas kitas. 

Kiekvienu atveju, pozityvių idėjų ir uždavi- 
nių vykdytojų padėtis yra daug sunkesnė. Po- 
zityvus uždavinys reikalauja darbo ir aukos, 

ir tai tinginiams nėra malonu. Toliau—kiekvie- 
nas darbas surištas su atsakomybe ir sunkeny- 
bėmis, su nepasisekimais, bet ypač su neigėjų 
kritika. Kas apsisprendžia dėl vieno dalyko, kar- 
tu negali dirbti dėl dešimt kitų, o juo labiau 
dėl priešingų. Todėl pozityvių idėjų vykdyto- 
jas visada atrodys daugiau ar mažiau ribotas, 
atrodys žmogumi, netekusiu plataus žvilgio ir 
susiaurinęs save viena kuria nors linkme. Kaip 
toks, negalės tikėtis ypač plačiųjų masių pri- 
pažinimo. Iš tikro, apsisprendęs dėl vieno daly- 
ko, jis tuo pačiu bus apsisprendęs prieš kitus 
priešingus dalykus, ir jam teks kovoti prieš 
juos. Jam teks pasakyti ir daugeliui nemalonių 
dalykų, o iš viso to išeis, kad jam niekad ne- 
truks priešų ir gyvenimas nebus lengvas. Bet 
nors ir to viso neįvyktų, jei jis šiuo atžvilgiu 
būtų laimingas žmogus—jo gyvenimas neturės 
patrauklios išvaizdos. Pozityvus darbas šiuo at- 
veju bus tylus darbas, jame bus daug va- 
dinamojo juodo triūso, ir nebus jame nieko, ką 
būtų galima išstatyti parodoje. 


Neigiamai nusistatęs žmogus, be pozityvių 
nusistatymų, čia turės irgi pirmenybę: jis kiek- 
vienu atžvilgiu bus visai neapribotas, “plačių pa- 
žiūrų žmogus“, kuris galės kritikuoti visus kon- 
krečius sumanymus, nei vienam iš jų nepritar- 
damas, nesuteps savo rankų nei sąžinės jokiais 
juodais darbais ir jausis pakilęs viršum visų, 
siekdamas kažkokių be galo augštų idealų, ku- 
riais stengsis pridengti ir pateisinti savo ne- 
veiklumą ir neigiamą nusistatymą. Todėl atsi- 
ras žmonių, kurie vengs susikompromituoti ko- 
kiais nors pozityviais nusistatymais bei tvirtais 
įsitikinimais kokioje nors srityje, ir jie tada 
paskęs oportunizme ir visais būdais sieks popu- 
liarumo: jie kalbės, rašys ir darys tik tai, kas 
atitiks plačiųjų masių pažiūras ir kas garan- 
tuos jiems visų pripažinimą. 

Šis pas mus labai išplitęs tam tikrų pozi- 
tyvių pažiūrų ir įsitikinimų trūkumas, ypač 
svarbiausiuose gyvenimo klausimuose, šis gau- 
dymas populiarumo, už kurio tikrumoje slepiasi 
viso neigimas, pridengtas pažangos iškaba, yra 
viena iš svarbiausių mūsų kultūros nuosmūkio 
apraiškų. Šis nuosmūkis reiškiasi ypač tuo, kad 
neįžvelgiama, kai šis pozityvių įsitikinimų trū- 
kumas ir viso neigimas apsprendžią mūsų tau- 
tos likimą. Bet dėl to niekas neturėtų abejoti. 
Bendras neigiamas nusistatymas ir pozityvių į- 
sitikinimų trūkumas, jei dėl nesusipratimo ar 
paviršutiniško galvojimo plačiai pasklinda ar 
tampa net mėgiamu reiškiniu, yra tautos gy- 
venime sunkiausia liga ir gresia jai mirtimi. 
Sąryšy su tuo čia didelės reikšmės turi šeštadie- 
nio mokyklos ir visi jaunimo auklėtojai. Jauni- 
mas negali būti ugdomas be vadovavimo ir po- 


ADOMAS GALDIKAS 


zityvių idealų. Jei mokykla neįskiepys idealų 
meilės, kas ją įskiepys? Jei kas, tai tik mokyto- 
jai ir bendruomenės vadovai neturi būti apsuk- 
rūs laviruotojai tarp įvairių priešingybių, nega- 
li būti nuošalūs dalykų stebėtojai, bet aktyvūs 
jų formuotojai. Bent jie turi turėti šviesos, ro- 
dančios kelią ir vedančios jaunimą į aktyvų da- 
lyvavimą savo bendruomenės gyvenime ir 
darbuose. Tauta tik tiek yra tauta, kiek joje 
yra išvidinė vienybė ir susiklausymas, kiek jos 
nariai tarp savęs jaučiasi surišti kokiais nors 
pozityviais įsitikinimais ir pozityviomis pažū- 
roms dėl bendrai siekiamų tikslų. Jei šios iš- 
vidinės vienybės nėra, tai tikrumoje nėra dau- 
giau ir tautos. Tai yra toks savaime aiškus da- 
lykas, kad reikia ypatingai nemokančio mąstyti 
žmogaus, kuris nesuprastų, kad jei kas nors 
kartą yra apsisprendęs dėl savo tautos, tai turi 


MIšKO KAMPELIS 


galvoti ir veikti pagal šį apsisprendimą, veikti 
pagal tautinės gyvybės išlaikymo reikalavimus. 
Dar aiškiau, kad tuo atveju negalima tautos 
gyvybės ir kulturos išlaikyti visko neigimu ir 
griovimu. 

Dar tenka pabrėžti, kad neigiamumo dva- 
sia mums žalinga ir kenksminga ne tik savo 
aštriomis ir ryškiomis išraiškomis, bet ypač 
tais šimtais susilpnintų būdų, su kuriais mums 
tenka susidurti kas žingsnis. Svarbiausiai iš jų 
yra jau minėtasis pažiūrų ir nusistatymo ne- 
turėjimas ir nenoras apsispręsti ten, kur nega- 
lima neapsispręsti. Kiek kartų mums teko pa- 
tirti, kad net atsakingi asmenys nenori sakyti 
tai, ką turi sakyti, ir nenori daryti tai, ką turi 
daryti, ir apie ką negali būti jokios abejonės, 
pasiteisindami, kad tai nebus populiaru. Šia pras- 
me daug nusikalto pas mus kai kurie laikraščiai, 

kurie savo buvimą pagrindė tuo, kad su  di- 
džiausių rūpestingumu sekė žmonių nuotaikas 
ir stengėsi rašyti tik tai, kas populiaru, o ven- 
gė rašyti apie tai, kas masėms galėtų nepatik- 
ti, nors tai būtų ir absoliučiai būtina. 

Kad išvengtume nesusipratimų, reikia pa- 
brėžti, kad nusistatymas prieš neigiamumą ne- 
reiškia nusistatymo prieš kritiką apskritai. Kri- 
tika yra būtina, ir mes čia taip pat kritikuo- 
jame. Bet kritika turi remtis atitinkamų verty- 
bių hierarchijos pažinimu, kurios negalima iš- 
kreipti ar sukeisti. Ir jei kas nors, tai kriti- 
kas turi būti augštos kultūros žmogus, turi žino- 
ti, koks yra svarbiausias kriterijus, pagal kurį 
visa matuojama ir vertinama, ir jis turi: įžvelg- 
ti santykį tarp to, ką jis kritikuoja, ir tarp tos 
vertybės, pagal kurią kritikuojama. Mums ši 
vertybė, pagal kurią kritikuojama, gali buti tau- 
tinės gyvybės primatas. 


6. Gyvenimas ir kultura. 


Estetizmo ir negatyvizmo analize ir kriti- 
ka mėginame išaiškinti, kaip pas mus galėtų 
susidaryti sąlygos kultūrai kilti, o kaip augš- 
čiausią kriterijų šiai kultūrai vertinti mes pri- 
pažinome tautinės gyvybės primatą. Nėra abe- 
jonės, kad reiškinių, kurie pagal šį kriterijų 
galėtų būti vertinami, pas mus yra dar daug, 
ir kad daugelis labai mūsų tarpe iškeltų  kul- 
tūrinių apraiškų įgautų visai nelaukto aspek- 
to, jei būtų apžvelgiamos šioje šviesoje. Ilgiau 
sustoti prie šių reiškinių tačiau šiuo atveju ne- 
galima, ir kas jais domėtųsi, gali lengvai jų 
pats susirasti. Čia tat susidaro platūs darbo lau- 
kai mūsų mokytojams, mokyklų vadovėlių ruošė- 
jams ir visiems lietuviškųjų reikalų tvarkyto- 
jams. Iš tikro, kaip buvo mėginta čia iškelti, ko- 
va dėl tautos gyvybės ir jos išlaikymo glau- 
džiai surišta su tuo, ką vadiname kultūros 
kilimu, o tai juk yra visų svarbiausias mūsų 
uždavinys. Todėl visų pareiga yra kovoti dėl 
šio kultūros pagilinimo, kurį sudaro mūsų tau- 
tos narių toks ugdymas, kad jie pajėgtų įžvelg- 
ti įvairiausių gyvenimo reiškinių tarpusavio są- 
ryšį ir kad jie pajėgtų visą savo veikimą su- 
derinti ir nukreipti į vieną tikslą— tautos gyvy- 
bės išlaikymą ir jai laisvės atgavimą. 

Jei būtų norima konkrečiai suformuluo- 
ti idėjas, pagal kurias turėtų vykti visas mūsų 
darbas, tai jas būtų galima sutraukti į šiuos 
keturis reikalavimus. 


2. Žmogus gali tapti pilnutiniu žmogumi 
ir kurti kultūrines vertybes, tik būdamas or- 
ganiškoje vienybėje su savo tauta ir tvarkyda- 
mas savo gyvenimą pagal tautos gyvenimo sam- 
pratą. 

2. Niekas neturi galvoti, kad pirmykščių 
kartų begalinė eilė yra gyvenusi ir kovojusi tik 
todėl, kad ateitų iki jo, ir po jo užgestų tauti- 
nės gyvybės liepsna. Joks tautos narys, kiek 
tai nuo jo priklauso, moterystėje neturi likti 
be įpėdinių. 

3. Tarp mažos tautos narių turėtų ypač 
viešpatauti  draugiškumas ir broliškumas. Di- 
džiausias tat nusikaltimas yra tarpusavis skili- 
mas, įskundimai ir išdavimai. Jei kas nors 
ir buvo klydęs, bet dabar sugrįžęs prie savo 
tautos, tai praeitis neturi būti minima. Nerei- 
kalingos tada kalbos apie atsiteisimą, bet turi- 
me žvelgti į ateitį ir atsiminti, kad kiekvienas 
lietuvis mums brangus. 


4. Viena mintis turi būti aiški kiekvienam 
lietuviui: kad kiekvienas jo darbas būtų su- 
derintas su tautos siekimais, kad jis susilaikytų 
nuo visko, kas bent iš tolo galėtų šiems sie- 
kimams kenkti. Pagal šį dėsnį turi būti tvar: 
komi tiek jo darbai, tiek jo žodžiai: turi vado- 
vautis ne noru įgyti populiarumo, bet daryti 
ir sakyti tai, kas būtina, atsižvelgiant tik į tau- 
tos reikalus, ir nebijoti dėl jų patekti į nepopu- 
liarumą. 


Ne vienam gali atrodyti, kad mūsų čia nu- 
krypta nuo temos: pradėta kalbėti apie kultū- 
rą, o baigta visai kuo kitu. Iš tikrųjų nukrypi- 
mo čia nėra, bet yra tik mėginimas iškelti vi- 
sus sąryšius ir apžvelgti juos, ir jei pradėjome 
kultūra, o baigėme kuo kitu, tai tokie yra da- 
lyko tikrieji santykiai. Iš tikro, kultūra nėra 
kažkas izoliuoto, kabančio ore, ji neegzistuo- 
ja pati savyje, bet yra tik tautos gyvenimo ap- 
raiška, išaugusi iš tautos dvasios ir besilaikanti 
tautos gyvenime, be kurio jie negali išsilai- 
kyti. Mūsų straipsnio tikslas kaip tik buvo 
iškelti ir apžvelgti šiuos sąryšius, reikalavimus, 
jų žinojimą ir pagal juos veikimą laikyti augš- 
tos kultūros svarbiausia žyme. Vienam kitam 
ši apžvalga gali atrodyti kaip nusikaltimas augš- 
tosioms dvasinėms vertybėms, ypač dėl to, kad 
jos tarsi palenkiamos vitalinėms— tautinės gy- 
vybės vertybėms. Iš tikrųjų taip nėra. Dvasi- 
nės vertybės yra ir lieka augštesnės už vitali- 
nes, o pergyvenimai, kuriuos mums teikia dva- 
sinės vertybės, yra nepalyginamai augštesni 
už visa tai, ką gauname iš vitalinių vertybių. 
Tai, kas įprasmina mūsų gyvenimą, yra augš- 
čiausios dvasinės vertybės, o vitalinės tik tar- 
nauja joms, o ne priešingai. Žmogus prasideda 
tik ten, kur prasideda sugebėjimas pripažinti 
ir mylėti dvasines vertybes; priešingai— tas, 
kuris tarnauja tik vitalinėms vertybėms, kuris 
vertina tik medžiagines gėrybes, dar nėra pa- 
siekęs žmoniškumo. Dvasinių vertybių pamir- 


SLL IA S UA-BAITĖ 


DUY LEKTOJI STOTIS. 


Raudonį debesys ugnimi laša, 
Viešpatie, pasigailėk! 

Štai, mirštantysis rankas grąžo 
Maldaudamas nakties ilgos 
Priglausti sąnariams ... 


Tai mano brolis, 

Kurį nešiojau pievomis ir prie upelio 
Neužmirštuolėmis galvelę jo barsčiau ... 

Dabar jo rankų nepaglosto nė vienas artimasis, 
Tik tamsios medžių šakos lenkiasi arčiau, 

Tiktai vijokliai apkabina jį tvirčiau ... 


JAU MIRĖ PASMERKTASIS 


Pasaulis atsiduso, 
Budelių virvės atsileido, 
Linguodamos pavėjui, 
Kaip juodos alksnių šakos. 


Kodėl neatsisveikinusi nuskubėjau. 
Kodėl nusisukau 
Ir lupomis nepaliečiau jo pėdų? ... 


Jau ten žolė nežels, 
Tiktai ateinantys 
Gers sunkų kapo smėlį ... 


LRYELRTOJISSTOTIS, 


Tik paguldykite atsargiai 

Ant mano kelių mažutėlį! ... 

Po kadugiais šiurkščiais nėra pavėsio, 
Saulelė slenka vakarop ... Koks lengvas 
Jisai. Lengvesnis, nei tada, 

Kai pirmą kartą dainavau lopšine ... 


Aš sušukuosiu tavo šviesius plaukus, 
Žaizdas šaltinio vandeniu gaivinsiu. 
Koks tu gražus ilsėsies prie krūtinės, 
Žvaigždžių spindėjime tamsioj dangaus 
mėlynėj ... 


Tavo siauriems peteliams per sunkus 
Kančios baisusis kryžius. 

Jau trapūs kaulai pakirsti ... 

Tačiau ar Dievas neišrinko 

Silpnųjų dideliam kentėjimui? .. 


Jis tarė man: 0, motina, 

Tu seksi paskui savo sunų 
Žymėdama kiekvieną žingsnį 
Savo tylioj širdy. 

Ir nieko nebus sveika tavo kūne 
Nuo jo žaizdų. 

Tu savo balso šauksmui neatversi 
Regėdama jo nukankintą veidą. — 


O, Dieve, 

Pavargo mano rankos, 

Siela didžiai sumenko, p 

Kančia bejėgė, nesibaigianti kaip amžinybė 
Į Tave atsivėrė. 

Bet, Viešpatie, 

Esu Tavo tarnaitė, 

Teesie man pagal Tavo žodį .. 


šimas arba jų paniekinimas todėl yra didelis 
žmogaus nuosmūkis. Tikrasis žmogaus tikslas 
yra tarnauti dvasinėms vertybėms, siekti idealų. 

Bet kokie yra šio tarnavimo reikalavimai? 
Pirmasis jų, kad žmogus iš viso būtų, egzistuo- 
tų. Todėl negalima atsisakyti galvoti apie tai 
ir rūpintis tuo. Bet šis rūpestis neturi virsti 
pats sau tikslu. Jis turi būti tik priemonė, kad 
žmogus galėtų gyventi žmogaus vertą gyvenimą. 


Jei šio augštojo tikslo neišleidžia iš akių, tai 
žmogus niekada nepaskęs į praktinį materializ- 
mą. Taip pat, iš antros pusės, jei kas, tarnauda- 
mas ir kurdamas dvasines vertybes, nepamirš 
vertinti individo ir tautos gyvybės, ją ugdyti ir 
išlaikyti, tai niekada kultūra negalėtų išsigimti 
ir nusmukti, o tautos išnykti. Tikrai augšta kul- 
tūra galima tik tada, kai išlaikomas visų verty- 
bių derinimas ir jų hierarchinė santvarka. 

VIBNIEIBE = -1S E BIE 


Iš PASAKŲ CIKLO APIE VILNIŲ 


Tai atsitiko seniai seniai, kada galingi pa- 
vasariai suskrido į Lietuvą žaisti. Šokinėjo kai- 
nais, braidė girias ir daužė ledinius ežerų lan- 
gus, tirpino sniegą. | 

Pavasariai juokėsi griaustiniais, vėdavosi 
debesim ir nubėgo į laukus, kulnimis ardami 
žemę, padarydami plačias vagas. Išraitė jas 
tarp kalnelių, nugriovė skardžius, išraustė miš- 
kus ir, grįžę į augštumas, paleido susitvenkusį 
vandenį. Jis liejosi pro jų dideles gauruotas ko- 
jas ir ūžė sriautais į pakalnes. 

—Skubėkite mūsų vagomis ir būkite Lie- 
tuvos upės! Apdovanojame jus garsiais vardais, 
versmių gausybe, pakrančių pušynais, sieliais, 
laivais ir nesibaigiančiomis dainomis. 

Tada uždusę pavasariai susėdo kalnuose, 
atrėmė kojas į lygumas ir linksmi alsavo kva- 
piais vėjais. Bet štai vieno delne užsilikęs lašas 
vandens! Ir kur jį dėtį? 


Nulaužęs karklą, įbrėžė vagą ir supylė. 
— Keliauk ir tu! — tarė pavasaris garbi- 
niuotais plaukais. — Ir ką duosiu tau, kai vis- 


kas išdalinta? Būk greitas ir linksmink visus! 


Naujasis upelis nedrąsiai nutekėjo tolyn, 
sprūdo pro akmenėlius ir už vingio apsidairė. 
Aplinkui žolės, barzdoti žilvičiai. Paglostė vie- 
no nukarusias šakas, suvilgė lapelius. 


—Tu draugiškas, — mieguistai sušlamėjo 
karklas. — Tu mane gaivini, tai mūsų būriai 
įsikurs tavo krantuose. 

Upelis suklego ir apsidžiaugė: geriau sru- 
venti, nei skendėti ežerų dugne ir nieko nema- 
tyti. Įsismaginęs suverpetavo ir pamatė paukš- 
tę, tupinčią alksnio šakoje. Ji kraipė galvą ir 
čiauškėjo: 

— Upeliuk, tu nesi gražus. Mačiau daug 
skaidresnių vandenų, bet tavo čiurlenimas pa- 
našus į mano balsą. Aš suksiu čia lizdelius. 

Tai buvo lakštingala. Ir ji pragydo taip sal- 
džiai, taip svajingai, kad upelis net sustojo, įsi- 
kibo į meldus ir klausėsi. 

Nutilus paukštei, jis išsijudino ir skardžiai 
nupliuškeno tolyn, galvodamas: koks puikus 
pasaulis— gavau žilvičius ir lakštingalą! 

PAULIUS JURKUS 


Staiga niūrus šešėlis puolė į srovę, ir bal- 
sas sugriaudė: 

— Kas tu, kaip vadiniesi, jei drįsti ateiti 
pas mane? 

Šlaite stovėjo didelis išsiskėtęs ąžuolas. 
Nežinau neturiu jokio vardo, — 
nedrąsiai atsiliepė upelis. 

— Aš draugauju tik su tais, kurie galingi 
ir garsūs. Eik iš mano akių! 

Ąžuolas sušniokštė, pakėlė galvą į debesų 
platybes, upelis gi pasitraukė nuo šlaito ir nu- 
plaukė tolyn susimąstęs. Jis nesuprato, kodėl 
turi gauti vardą ir būti galingas, kad pasauly 
ir taip gražu. 

Netoliese pasilenkė baltuolis beržas, pasiū- 
ravo šakom ir palingavo. Upelis sustojo ir ne- 
drąsiai pasiguodė. 

— Mes visi turime vardus, —-atsikvėpė 
beržas. — Štai mane žmonės praminė svyruo- 
nėliu. Kai sutiksi juos, prašyk, tegu duos tau 
vardą. 

Nuliūdo upelis, nematė nei žaliaakių žiogų, 
šokinėjančių pakrantės žolėje, neregėjo nei mė- 
lynųjų drugelių, pakibusių melduose. Skundėsi 
jo bangos, skalaudamos akmenėlius: ką veiks 
pasauly, jei niekur nesuras žmonių. 


Sutemo. Naktis ištiesė žvaigždynų tinklus 
viršum žilvičių ir beržų, ir upeliui buvo dar 
graudžiau. Prisiminė tolimus ežerus, jų žvilgan- 
čius plotus, ir jam atrodė, kad būtų geriau su 
jų vandenais drauge tyvuliuoti metų metais 
ir nieko nematyti, nei dabar vienam, nereika- 
lingam, nežinomam skubėti pro kalnelius. 


Jis verkė taip gailiai, kad pro ašaras nerė- 
gėjo nei žvaigždžių, nei patekančios saulės. O 
su ja pakrantėje iškilo žmogus. 

Jisai žiūrėjo į upelį ir negalėjo atsidžiaug- 
ti jo skaidrumu, jo purslų daugybe. Skandino 
rankas, pylė šaltą vandenį ant veido, ir upelis 
tik dabar suprato, kad sutiko žmogų. Susijau- 
dinęs ir dusdamas, plaudamas rankas ir į krantą 
šokdamas, upelis prašė duoti jam vardą. 


— Tave pavadinsiu Vilnele, nes tu sušiur- 
pusi, suskubusi. 


ADOMAS GALDIKAS 


— Aš Vilnelė! — iš karto lengviau atsi- 
kvėpė upelis ir, nusišluostęs ašaras, suspindęs 
saulėje, nuplaukė, nuputėjo. Dabar visom pa- 
krantėm skardeno savo vardą. Atėjo grakščios 
stirnos, rūstūs taurai, šernai, atkišę iltis, skrob- 
lai, jovarai ir pušys lingavo, bet jis neišsigando 
ir nesustojo. Atrodė, kad visą laiką taip verpe- 
tuos ir džiaugsis. 

Kartą išvydo augštus kalnus. Ir kas Vilne- 
lei — apsuko linksma ir norėjo skubėti tolyn, 
kai puolė į plačius vandenis. Persigando ir aik- 
telėjo. 

— Nesibijok manęs, nerk tolyn, nes aš Ne- 
ris. —Subangavo upė. 

— Bet aš turiu savo kelią, nejaugi čia pa- 
sibaigsiu? — drumstėsi Vilnelė. + 

— Taip. Mes visi baigiamės. Aš surenku 
daugel panašių upelių ir nešu į vakarus, kur 


PAVASARIO PEISAŽžAS 


teka Nemunas, mūsų didysis tėvas. Jam atiduo- 
du save ir jus visus. Jis keliauja į marias, ku- 
riom nėra nei pradžios, nei galo. Tačiau tavęs 
neskriausim, priimsim į draugę. Sakyk, kaip va- 
dinies? 

— Vilnelė. 

— Menkas ir negražus vardas! Kaip tu gy- 
vensi, kuo pasižymėsi?! Manęs gi nesibijok, tau 
padėsiu, tik būk nuolanki ir mandagi, kaip de- 
ra mažam. 

Vilnelė nesuprato kalbos, dar šoko verpeta- 
vo, kol pamatė, kad tikrai čia jos galas. Atsi- 
duso gailiai ir vandenis atidavė Neriui. 

Iš pradžios, iš tolimų, krūmais apaugusių 
pelkių, iš ežerų ir girios šaltinių vėl rinko lie- 
tų ir nešė pro žilvičius, aplenkdama - puikuolį 
ąžuolą, draugaudama su beržu, skardėdama lakš- 
tingalom. Ji pamėgo savo vagą—-kalnelius ir 

klonius. Skubėjo vasarą, drumstėsi rudenį, neri- 
mo žiemą, prisidengus ledu, o pavasarį tai siau- 
tė, tai putėjo. Ir daugel vandenų ir daugel me- 
tų nunešė į Nerį. 

* 


Kartą, kai šlaituose miegojo girios ir Žžvė- 
zys, kai danguje ilsėjos išsidriekę žvaigždynai, 
augštuose kalnuose pasigirdo keistas balsas. 
Pradžioje kažkas sustūgavo, ir aidas nuūžė slė- 
niais, išgąsdindamas medžių viršūnes. Tada bal- 
sas stiprėjo ir stiprėjo, skleidėsi aplink, judino 
ruoplėtus ąžuolus, skverbės į žemės gilumą. 
Atrodė, kad visa — kalnai ir slėniai ir apsa- 
manoję miškai — staugia ir staugia. 3 

Vilnelė išsigandus budino Nerį ir klausė, kas 
tai galėtų būti. 

— Nieko negirdžiu, — atsakė upė. —Nie- 
kas niekur nestaugia! Esi maža, visko išsigalvo- 
ji. 

Bet Vilnelė nieko neišsigalvojo — ji tikrai 
girdėjo Gedimino sapno vilkus ir rytmetį matė 
patį valdovą. Jisai atėjo nuo kalno žvilgėda- 
mas raguotu šalmu, sidabro sagtim, ir jo ka- 
lavijas plieskė gražiau nei saulė. 

— (Geroji upė, — tarė valdovas, — tavo 
šlaituose man vaidenasi geležinis vilkas. Čia 
pastatysiu miestą ir pavadinsiu tavo vardu. Jis 
bus Vilnius — mano krašto neramiųjų vilnių 
sugintas. 

Upelis sušvytėjo, pliuškino vandenį, prau- 
sė valdovo rankas ir veidą ir nuplaukęs tuoj 
pasigyrė Neriui. 

— Pasaka! — nutraukė ją didžioji upė. — 
Jei čia įkurs miestą, tai tik mano vardu pava- 
dins. 

Neris sušiurpino bangas ir galingai nu- 
šniokštė. Vilnelė gi suraibuliavo ir nutilo. Ji 
niekad nebesakė, ko vėjas švilpauja karkluose, 
ko rudenį rausta šermukšnių skiauterės. Ji lau- 
kė ir svajojo, kol kartą ties augštaisiais kal- 
nais išgirdo jaučių maurojimą. Tada sustojo ir 
žiūrėjo, kaip gyvuliai, išstatę kupras, vilko sun- 
kius didelius rąstus. Suėję žmonės krovė juos 
ir tašė, vakare užkūrė laužo ugnis. 

Pamatė ir Neris kylančius dūmus ir pa- 
klausė: 

— Kas ten dedasi? 

— Ten auga mano miestas, — atsakė su- 
sijaudinus Vilnelė. 

— To perdaug! Aš griebsiu jį ir nusinešiu! 
—susidrumstė Neris ir kėlė savo vandenis, lie- 
jo į slėnį, veržės į kalnus, bet nepasiekė links- 
mųjų ugniakurų. — Tegu, tegu! —putojo įtu- 
žus. —Kada nors būsiu reikalinga tavo miestui 
tada visa prisiminsiu. 4 

Neris surinko vandenis ir nuplaukė rūsti, 
o Vilnelė džiūgavo su lakštingalom ir žilvičiais. 
Išgirdo ir ąžuolas puikuolis ir tarė: 

— Dabar tu garsi, jei miestui davei savo 
vardą. Aš turiu ten būti. Nunešk mano gilių ir 
išbarstyk. 

Didysis ąžuolas siaustelėjo šakom, pažėrė 
sėklų, o Vilnelė jas nešė į Šventaragio slėnį. 
Keliavo ten karklai, o lakštingalos susirinko iš 
visų pakraščių pažiūrėti, kaip atrodo tasai Vil- 
nelės miestas. Jisai stovėjo kalno viršūnėje, iš- 
kėlęs pilies bokštus, leidosi pakopomis į slėnį, 
skleidėsi namų namais. Tenai baltais žirgais jo- 
dinėjo kunigaikščiai, didžiūnai garsiai trimita- 
vo ragus. Aplinkui, per slėnį riesdamos, ramiai 
tekėjo Vilnelė ir šypsojos. 


ak 


Vilnelė tikėjo, kad visada taip bus: jos 
vandeny sūpuosis laimingi miesto bokštai, ir 
Šventaragio slėnis ąžuolais didžiuosis, o lakštin- 
galom niekada nepristigs giesmių. 

Bet kartą lūžo karklo krūmai ir paukštės 
išsigando — nematyti ginkluoti vyrai kirto gi- 
rią, klojo per Vilnelę. Jų kalvajai buvo pikti 
ir barzdos šiurpios. 

Vilnelė suprato ir nustėro iš baimės — tai 
kryžiuočiai! Jie nori sugriauti jos miestą! 

Dusdama ir putodama puolė į Nerį, prašė 
tuč tuojau išlieti vandenis ir nuplauti priešus. 

Neris nusijuokė: 

— Tavo miestas, ko man rūpintis. Gink, jei 
gali, jei turi iš kur pasisemti vandens! 


Drebėjo Vilnelė, jos akmenėliai verkė, pra- 
šė Šventaragio ąžuolų, kad jie šakom kapotų, 
kad lieknos pušys griūtų priešui ant kelio. Nors 
medžiai blaškėsi, bet priešai švytravo kirviais 
ir žengė pirmyn. 

Tada iš krūmų pakilo lakštingalos ir skri- 
do srove augštyn. Jos prašė ežerų ir pelkių miš- 
kų neramių šaltinių, kad atiduotų savo vande- 
nis. Ir jie išgirdo Vilnelės šauksmą: išsijudino 
šimtmečiais miegoję gelmės, pelkės samanas nu- 
gręžė, girių versmės net akmenis išspaudė ir pa- 
siuntė vandenį į miestą. 

Vilnelė susuko verpetus, puolė tiltus ir grio- 
vė, išsiliejus vertė karių stovyklas. Zvimbė strė- 
lės, plakėsi kalavijai ir barzdos, bet srovė šla- 
vė krantus ir nešė į Nerį. Priešo likučiai trau- 
kėsi ir dingo miškų platybėje. 

Tada Vilnelė atsiduso, nuvalė pašlaites ir 
grįžo į vagą. Padėkojo paukščiam ir tolimiem 
ežeram ir vėl sūpavo atsispindinčius bokštus. 
Žmonės gi nešė vainikus, leido į jos srovę, 
džiaugdamiesi dainavo. 


Neris nesiklausė dainų, šiurpiai purtėsi ir 
blaškė Vilnelės dovanotus žolynus ir išdidžiai 
pasakė: 

—HJei priešas ateis iš kitos pusės, ką tu 
darysi? 

Vilnelė įsižiūrėjo į augštumas, į pilies kuo- 
rus ir suprato, kad ten žemė, ten nėra vandenų, 
kurie saugotų jos miestą. 

Ir nebedžiugino jos linksmieji laužai, me- 
džioklių ragai. Ji mąstė, klausė žilvičių ir lakš- 
tingalų, ir rūpestis šiureno jos pakrantėm, len- 
kė beržo šakas. Tada ežerai prašė savo žuvim 
plaukti į gilumą, pelkės liepė meldam susiglaus- 
ti, o šaltiniai skubėjo per girią ir rinko kiek- 
vieną lašą. Jie siuntė vandenis į Vilnelę pama- 
žu, kas dieną ir kas naktį. Ties kalnų kilpa 
Vilnelė išsitempė ir pradėjo ardyti žemę. Grau- 
žė tyliai ir išnešus skandino į Nerį. 

Neris kartą pastebėjo, kad Vilnelė drumz- 
lina ir nešvari, vargas su tokiu purvinu upeliu! 

Vilnelė negirdėjo, kaip Neris plūstas ir kei- 
kia. Ji ir laiko neturėjo. Nematė nei miesto 
bokštų, nei prajojančių didžiūnų. Ji dirbo ir dir- 


bo. Nebuvo nei pavasarių, nei vasarų ir nei 
žiemos, — buvo tik vienas darbas, kol įveikė 
kalną, pragraužė vagą. 

— Dabar išsaugosiu Vilnių, — ji pasakė 


Neriui, puldama iš kitos pusės ir apjuosdama 
miestą. 

Neris perpykusi net liejosi iš krantų, šniokš- 
tė, taškė Vilnelės bangas. 

— Prakeikti mažieji! — Jie visada gyve- 
na gudrumu. Dabar tau pasisekė, bet ar ilgam? 
Vistiek mano pagalbos niekada nesulauksi! 


Vilnelė džiaugėsi. Jos vardas buvo mini- 
mas pilyje, ir visi prajojantieji iš tolo ją svei- 
kino. Vakarais žmonės rinkos į jos pašlaites, 
klausėsi lakštingalų, laukė patekant mėnulio. 

Tai buvo gražiausios Vilnelės dienos, ir ji 
manė, kad niekada jos nesibaigs. Bet metai ėjo, 
iškeliavo Šventaragio ąžuolai, namai nusikėlė 
anapus jos krantų; dilo grindinys ir tiltai pa- 
vargo. Žmonės užmiršo, kas kadaise gynė jų 
miestą ir apjuosė vandeniu, nebenešė gėlių, ne- 
bedainavo. Į jos senąją vagą ėmė mesti šiukš- 
les. 


13 Koks bjaurus upelis, — tarė kartą pra- 
eivis. —Kam jis reikalingas? 

—Užversim jį! — nusprendė miesto val- 
dytojai. 


Vilnelė net aiktelėjo, prigludo prie akme- 
nėlių ir tylėjo. Kai pasilenkė žilvitis nusipraus- 
ti, ji pasiguodė. 

— Tu man gera, ir tavęs nepaliksiu vienos, 
atsakė jai šlamėdamas karklas. 

— Tu nebereikalinga, — sušvokštė pui- 
kuolis ąžuolas. —Žmonės seniai jau turi ugnies 
ginklus, ir tu miesto neapginsi. Pasitrauk iš 
didžiųjų tarpo ir man daugiau nesirodyk! 

Ir beržas liūdnai palingavo viršūnę: 

— Pasitrauk, jei dar nori gyventi. 

Sustingo Vilnelė, jos gelmės apmirė! Ji 
mąstė naktų glūdumoje, kad niekur neras paguo- 
dos be miesto bokštų. Bet ji nepakels ir tokio 
skausmo, kai vagą užvers. 


— Aš pasitrauksiu iš miesto ir liksiu savo 
išsikastam take. Iš čia galėsiu matyti savo Vil- 
nių. 

Vanduo pasitraukė, ir vaga užgeso. Tada 
užvertė ją, sulygino, ištiesė gatvę. Vilnelė gai- 
liai apsiverkė, kad nebemato puikiųjų rūmų, ne- 
begirdi kalbų. Buvo vieniša, suspausta tarp di- 
džiųjų kalnų. Ir nieko nebeliko, kaip ramiais 
vakarais skųstis lakštingalom, svajoti žvaigž- 
dėtom naktim. Ji pati nepastebėjo, kaip srau- 
nios bangelės skaisčiai sužibo. 

Jos žvilga, pliuška vidurdienio saulėje, su- 
žėri auksu mėnesienoje ir kalba taip gražiai, 
taip ilgesingai, kad žmonės, toli išgirdę jos 
balsą, ateina į jos pašlaites, sustoję klausosi, 
kol sulaukia aušros. 

Neris gi šalta pasitinka Vilnelės skaistumą. 
Prisiminus praeitį, pašaipiai nusijuokia ir susi- 
drumstus išplukdo vandenis iš krantų, užlieja 
buvusį Šventaragio slėnį ir vėl maurodama su- 
grįžta į savo vagą. 

Vilnelė gi nieko neatsako. Ji tik spindi, tik 
čiurlena. Manė, kad bus užmiršta, bet ji pasida- 
rė brangiausias Vilniaus papuošalas. Ji turi bal- 
tus akmenėlius — savo ašaras ir lakštingalas. 
Ir kas ją bent kartą matė, tas visada prisimins 
ir klaus: iš kur tas įos gražumas? 

NAUJOJI ISPANŲ POEZIJA 


PI:GAUCYS 


Žinomas ispanų literatūros istorikas An- 
gel del Rio tvirtina, kad ispanų literatūra XX 
šimtmetyje pasiekė didžiojo klasinio laikotar- 
pio augštybes. Kitas ispanų literatūros istori- 
kas ir kritikas, Pedro Salinas, nevisai pritar- 
damas pirmojo nuomonei visumoj, sutinka su 
juo, kiek tai liečia pastarųjų laikų lyriką. Jo 
manymu, per pastaruosius 50 metų viešpatau- 
jąs literatūros žanras esąs poezija. Ir pagaliau 
žinomas poetas ir kritikas Damaso Alonso tei- 
gia, kad norint rasti kitą tokį dviejų poetinių 
generacijų susibėgimą, kaip dvi pirmosios gene- 
racijos XX šmt., reikia kreiptis į Aukso amžių, 
maždaug į 1580 metus, kai dar tebegyveno 
Fray Luis de Leon ir šv. Jonas nuo Kryžiaus, 
o Lope de Vega ir Gongora tebebuvo jauni. Jau 
yra pripažinta poetinė pirmosios generacijos di- 
dybė: Unamuno, Antonio Machado ir Juan Ra- 
mon Jimenez statomi lygiai su didžiausiais kla- 
siniais poetais. Antrosios lyrikų kartos įnašas į 
ispanų poeziją laikomas nepaprastai reikšmingų 
ir vertingu, o į tą grupę priskiriami: Jorge Guil- 
len, Pedro Salinas, Gerardo Diego, Federico Gar- 
cia Lorca, Rafael Alberti ir truputį jaunesnis 
Emilio Prados, Luis Cernuda ir Vicente Aleix- 
andre. Panašią nuomonę reiškia ir jauniausias 
ispanų literatūros istorikas Torrente Ballester 
sakydamas, kad 1920-35 m. yra nepaprasti ispa- 
nų poezijos istorijoje, prilygstą XVII šmt. pra- 
džią. 

Tačiau jeigu generacijos egzistuoja ir 
turi savo reikšmę kultūros istorijai, tai lite- 
ratūros istorijai tėra tik individualus poetas 
arba, teisingiau, jo kūrinys. Tuo būdu genera- 
cijos vertę sudaro ne jungtinis, nedalomas kū- 
nas, bet paprastas individualinių vertybių su- 
telkimas. Šioje poetų generacijoje mus labiau- 
siai stebina jų dalyvių labai ryški meninė as- 
menybė, įvairūs ir skirtingi jų balsai, sudarą 
puikų chorą, kuriame kiekvienas turi savo at- 
spalvį, bet visumoje taip darniai skamba, kaip 
kad niekad neskambėjo ispanų literatūroje. 


Šalia to reikia dar žinoti, kad abi kartos 
mėgino meną atskirti nuo gyvenimo. Poetai už- 
sidarė savyje. Dėl to užsidarymo išaugo nepa- 
prastai gausi poezija, kaip mėgiamiausia pasta- 
rosios kartos išraiška. Nors ir kaip norėjo toji 
poezija nutolti nuo tikrovės ir ją supančio gy- 
venimo, ji pati sudaro vieną iš gyvenimo formų. 

Abi generacijos pergyveno gilią dramą. Jų 
dvasia užsigrūdino individualistiniam pasaulio 
suvokime, kurį pasisavino universitetuose ar 
kolegijose, kur toji individualistinė samprata 
yra švietimo pagrindas. Tuo tarpu jos gyvena 
laikotarpį, kuriame masės įgyja socialinį atsa- 
kingumą ir suteikia gyvenimui bendruomeninį 
ritmą ir formas. 

Tokia smarki nedarna atneša nesutaiko- 
mus prieštaravimus: tuo tarpu kai tų generaci- 
jų galvosena minta idealistinės filosofijos siste- 
momis, po bolševikų revoliucijos įsiveržia nau- 
jas pasaulis su visiškai priešinga Markso ir En- 
gelso filosofija, kuri nors ir nepatenka į univer- 
sitetus, vistik giliai ileidžia šaknis ir įtaigoja 
jaunuomenę. . 

Iš kitos pusės nereikia užmiršti, kad apie 
1920 m. Europoje sustiprėja katalikų intelek- 
tualinis judėjimas, apimąs ne tik filosofiją, bet 
ir literatūrą (J. Maritain, F. Mauriac, P. Clau- 
del). 1927 m. Ortega y Gasset, apgailestauda- 
mas, kad Ispanijoje šis judėjimas neturi lemia- 
mos įtakos tautinei kultūrai, pažymi jo reikš- 
mę. Nors Ispanijoje šis judėjimas ne toks svar- 
bus kaip kitose Europos šalyse, vistik turėjo 
įtakos ir ispanų literatūrai (Garcia Lorca “Odė 
į Švenčiausį Sakramentą“, Rafael Alberti — 
knyga “Apie angelus“, Gerardo Diego ir Da- 
maso Alonso laikysena). Visa tai rodo kataliky- 
bės įtaką naujoje poetų estetikoje. 

Norint kaip galima trumpiau ispanų poezi- 
ją apibūdinti, reikia pažymėti tris vyraujan- 
čius jos bruožus. Prof. D. Marin taip juos for- 
muluoja. 


Pirmoje eilėje eina jos objektyvumas arba 
žmogiškų universalinių temų vyravimas vie- 
toje grynai asmeninių patyrimų. Nepaisant gar- 
saus ispanų individualumo, jų poezija linksta 
individualinius išgyvenimus pateikti ne asme- 
ninėje formoje. Apie Dievą, meilę ar mirtį poe- 
tai dažniausiai dainuoja universaliai. Tad visiš- 
kai nenuostabu, kad ispanų kalboje tėra labai 
nedaug meilės poezijos su gilia asmenine iš- 
raiška. Taip pat negausi jausminė poezija, su- 
kurta tokių skirtingų poetų kaip Herrera, Gon- 
gora, Zorilla ir Garcia Lorca. Bet šalia šios yra 
kita, siauresnė poetinė srovė, atstovaujama in- 
tymių ir subjektyvių poetų, kaip Garcilaso, 
Becguer, Antonio Machado, Juan Ramon Jime- 


nez ir Luis Cernuda, kurių dvasinį iškilumą gal 
pralenkia tik Šv. Jonas nuo Kryžiaus. 


Antroje vietoje randame tikrovės idealiza- 
vimą. Greta garsaus ispanų tapybos ir romano 
realizmo stovi poetinė tendencija iškilti viršum 
kasdienybės ir konkretumo į idealią sritį. Ta- 
čiau visados išorinė tikrovė poetui yra didesnė 
atrama nei vaizduotė. Poeto fantazija reikalinga 
stiprios tikrovės atramos, kad galėtų iškilti į 
idealią sritį. Geriausią tos idealizuojančios link- 
mės pavyzdį matome mistinėje poezijoje, ku- 
rios idealinio gyvenimo vizija susidaro, dievi- 
nant tikrovę, medžiaginius objektus paverčiant 
dvasiniais simboliais. “Tikroji poezija, —tvirti- 
na didysis poetas J.R. Jimenez,—yra toji, kuri, 
būdama atremta, įsišaknijusi matomoje tikro- 
veje, kildama siekia nematomos tikrovės.“ 


Iš to plaukia trečiasis ispanų lyrikos bruo- 
žas: ispanų poetai, bent geriausieji, ne vien tik 
mėgina melodingai išsakyti savo asmeninius iš- 
gyvenimus, bet pagauti ir transcendentinę ir 
amžiną tikrovės prasmę, kurią poetas jaučia ir 
siekia išreikšti taip pat esmine kalba, neturin- 
čia jokių aprašomųjų ar didaktinių priedų. Is- 
panų poetas trokšta perkopti išorinius tikrovės 
varžtus ir pasiekti gryną daiktų esmę. Vien tik 
ten terandomas absoliutus tobulumas, kuris is- 
panų idealizmui yra vienintelis objektas, vertas 
siekti visomis kūno ir sielos jėgomis. Todėl is- 
panų lyrika mums dažnai sudaro tą intensyvios 
vitalinės energijos jausmą, kuris trykšta iš 
sielos gelmių ir siekia išsakyti, kas neišsakoma. 
Arba kaip J.R. Jimenez pažymi: “Geriausia is- 
panų lyrika buvo ir neišvengiamai yra mistinė, 
su Dievu ar be jo". 


MIGUEL DE UNAMUNO (1864-1936) 


Sunku aptarti tokią šakotą kaip Unamuno 
asmenybę. Jis iškilo kaip mąstytojas, tragiškai 
jautęs gyvenimą, bijojęs mirties ir aistringai 
troškęs nemarumo. Jis buvo ilgametis proteso- 
rius, originaliausias ir įtakingiausias esejistas, 


romanistas, dramaturgas ir poetas. 1955 m. 
(19 metų po jo mirties) paskelbtas jo poetinis 
dienoraštis “Cancionero"  (Dainynas), kurio 


1655 eilėraščiai rožo jį buvus pirmoje e lėje 
poetą. Tasai Dainynas yra nepaprastai svarbus 
asmeninis dokumentas, kuriame matome gims- 
tančią poeziją, ištrykštančią iš intelektualine ir 
žmogiška patirtimi turtingos sielos, poeziją ne 
kaip amatą ar meną, bet kaip integralinę žmo- 
gaus dalį. 

Unamuno estetines idėjas galima susumuo- 
ti taip: poetinis jausmas turi būti išmąstytas, 
o mintis išjausta; muzikalumas nera „svarbiau- 
sias dalykas poezijoje, o tik vienas 1š galimų 

Miguel de Unamuno 


jos drabužių; augščiausia idėjos vertė pasireiš- 
kia tik tada, kai ji apnuoginama nuo bet kokio 
pagražinimo. Tačiau kartais Unamuno sutinka 
su tuo, kad muzikinė parama yra būtina lyri- 
kai. Šiaip jo geriausia poezija yra ta, kurioje 
jis nugali ritmą ir aptramdo skambumą. Ta- 
da iki raudonumo įkaitintos jo idėjos įgauna 
iškilias poetines savybes, o jo taiklumas, jo jė- 
ga, jo gilumas jai suteikia tą švitėjimą, kurį 
randama tik biblinėje poezijoje. Unamuno įkvė- 
pimo šaltiniai tolimi moderniai tematikai, jis 
tesidomi amžinais ir senais motyvais: Dievu, 
meile, gamta, tėvyne, teviškumu,—visais tais 
dalykais, kurie sudarė jo filosofijos pagrindą. 
Eilėraštyje “Velazguezo Kristus“ įkopia į savo 
augštumas. Pajusti mirtį Unamuno stengėsi vi- 
sais įmanomais būdais. Ir jis mėgina ją išgyven- 
ti praeityje, ir netgi iš dieviško amžinumo. To- 
dėl ir pasirenka Kristaus mirtį, kad įsivaizduo- 
jamai galėtų rasti dieviškumo atramą, o iš to 
taško pamatyti žmogaus mirtį. 

Nuostabu, kad tokiam dideliam poetui pa- 
kanka tokių negausių išraiškos priemonių, ta- 
čiau niekas perskaitęs jo poeziją, negalėtų pri- 
sipažinti esąs palikęs ramus ir galįs užmiršti, 
ką skaitęs. Priešingai, jo skaitytojai prisipažįs- 
ta, kad ji sukrečia ir slėgia jų sielą, skatina 
juos pradėti gyvą pokalbį su savo sąžine. 


ANTONIO MACHADO (1875-1939) 


A. Machado buvo augštų idealų ir gilių iš- 
gyvenimų žmogus, visą savo amžiu svajojęs apie 
tautos atgimimą, o sykiu su savo kartos drau- 
gais kritikavęs savo šalies politinį sustingimą. 
T/iei galo jis buvo ištikimas naiviam radikalu- 
mui ir savo dienas baigė tremtyje, Prancūzi- 
joje. 

Machado 


ir Manuel 


Antonio 


Šito “paslaptingo ir tylaus“ Žmogaus poe- 
zija visų pirma yra jo išvidinio gyvenimo at- 
skleidimas. Joje mes randame visus jo meta- 
fizinius mąstymus apie žmogaus buvimo pras- 
mę, jo nerimą neramumo mįslės akivaizdoj ir jo 
laiko jausmą. Jo paprastos ir aiškios eilės at- 
skleidžia tolimus ir gilius tikrovės vaizdus, poeto 
stebimus iš “slaptų sielos galerijų", kur gyvena 
atminimai ir svajonės. 

A. Machado poeziją suvokia kaip formulę: 
“Poezija — esminiam žodžiui laike“, tuo būdu 
trokšdamas poezijoje pagauti tai, kas yra esmin- 
ga ir amžina trumpalaikėje tikrovėje. Kitaip 
sakant, nori įamžinti akimirksnį. Tame poezi- 
jos apibūdinime glūdi viena pagrindinė A. Ma- 
chado idėja: laikas. Šis gi jam rūpi ne kaip 
abstrakti sąvoka, bet kaip emocija, kaip gy- 
venimo trumpumo pajutimas. 

Dar prieš egzistencialistus A. Machado žiū- 
ri į gyvenimą kaip į dvasios nepertraukiamą 
kovą atsilaikyti prieš antpuolius laiko, kuris ne- 
išvengiamai mus veda į mirtį ir užmarštį. Šito 
fatalaus sunaikinimo akivaizdoje žmogus jieško 
paguodos tikėjime sielos nemarumu. Tuo būdu 


jam Dievo reikšmė yra ne kaip to nerimo 1Š- 
sprendimas žmogaus likimo paslapties akivaiz- 
doje, bet kaip paguoda, kurios Žmogus reikalin- 
gas, kad galėtų kęsti savo gyvenimą, ir taip 
pat kaip šviesos ir nemarumo viltis. 

Kaip šio susirūpinimo laiku ir jo reikšme 
žmogaus gyvenime išdava yra atbalsiai Machado 
lyiikoje atminimų ir sapnų. Jie sudaro įntymų 
dvasios lobį, brangesnį už išorinę tikrovę, nes 
tik jie vieni išlieka, o gyvenimas prabėga. “Ligi 
galime atsiminti -gyvename, o gyvenimas tu- 
ri vertę .... Dvasioj nuostabus dalykas yra jos 
stebuklinga galia pasirinkti paveikslus ir pagal 
norą juos keisti kitais. ." 

Tad tikrovė poetą patenkina tik tada, kai ji 
pavirsta prisiminimu arba kai ji sapnuojama, 
nes tik tada sulaikome nuolatinį daiktų tekėji- 
mą. Prieš pradedant dialogą su išoriniu pasau- 
liu, reikia kalbėtis su pačiu savim, kad mūsų 
akys įprastų žiūrėti į amžinąją dvasios esmę. 

Jeigu metafizinė laiko tema ir lyrinė at- 
siminimo emocija sudaro Machado poezijos pa- 
grindą, ispanų žemės tema—jos žmonės ir pei- 
zažai — atskleidžia jo išorinės tikrovės vi- 
ziją, kurioje jis su keista dramine emocija iš- 
reiškia gilią giminystę tarp Žmogaus ir žemės. 

A. Machado nemėgsta retorikos ir stilisti- 
nių prašmatnybių. Jo žodis tikslus ir nuogas. 
Kaip ir pridera poetui, gyvenančiam laiko te- 
ma, jo poezijoj vyrauja veiksmažodžiai prieš 
daiktavardžius ir būdvardžius, tuo pabrėžiant 
daiktų laikinumą. 


JUAN RAMON JIMENEZ (1881-1958) 


Svarbiausi J.R. Jimenezo asmenybės bruo- 
žai sutampa su jo poezijos esme: tobulumas, 
liūdesys, svajingi mąstymai, gamtos jausmas ir 
nemarumo troškulys. Kiekvienoje jo poezijos 
knygoje randame tekste pataisymų, kartais la- 
bai svarbių. Šis bruožas rodo tobulėjimo troš- 
kulį. Kaip jis sako, tobulumas nepasiekiamas, 
bet žmogus turi tolydžio stengtis save pralenk- 
ti. 

Savo pirmam laikotarpyje poetas išreiškia 
savo vienatvės ir liūdesio jausmus lyrinių pei- 
zažų forma. Daiktai matomi kaip emociniai at- 
spindžiai, sukurti poeto sieloje. Tikrovės prisi- 
minimus, ne pačią tikrovę, jis „stebi norėda- 
mas atrasti jų poetinę esmę: kas yra pastovu 
jos nykstančiose apraiškose. Ir to pasiekia, su- 
žadindzmas intymiausias emocijas, kurias daik- 
tai mumyse palieka. Tuo būdu gamta pavirsta 
dvasiniu peizažų, poeto jautrumo aidu. Tai at- 
skleisdamas pačiuose slapčiausiuose atspalviuo- 


se, poetas atveria ir mūsų pačių sielos netikė- 
tus akiračius. 


Juan Ramon Jimenez 


1916 m. pasirodžius jo “Diario de un poeta 
recien casado“ (Neseniai vedusio poeto dieno- 
raštis), jo poezija įžengia į naują fazę. Išorinių 
daiktų ir netgi paprastų jausmų aprašymas pra- 
deda nykti. Jis jieško daugiau sintetinių pa- 
veikslų. Augščiau jausminio grožio dabar sta- 
tomas intelektualinis grožis. Mintis tampa gi- 
lesnė, išraiška pilnesnė. Jo poetinė vizija nu- 
krypsta į tai, ką jis vadina “akimirkos salomis“, 
kurios atsispindi labiau mintimis nei spalvomis, 
šviesa ar jausmu, kaip anksčiau. Ir kaip tik toji 
poezija duoda įkvėpimą naujai kartai, bejieš- 
kančiai grynosios poezijos. Rimas ir ritmas daž- 
niausiai apleidžiami, norint pasiekti laisvesnę iš- 
raišką, o su ja daugiau precizijos ir susitelkimo. 
Eilėraštis netenka bet kokių jausminių pagra- 
žinimų ir ideologinių asosiacijų. 

Jimenezo pastangos įžvelgti ir išreikšti am- 
žiną daiktų esmę jį suartina su mistiniais poe- 
tais, nes, bejieškodamas dieviškumo, jis vis la- 
biau gilinasi į savo vidų. Berašydamas savo die- 
noraštį, jis, kaip ir šv. Teresė, įsitikino, kad tik 
besigilindamas į savo vidų, jis pasieks tikrąjį 
grožio ir poezijos šaltinį. Jo sielos gilumoje 


dieviškoji ir Žmogiškoji meilė susilieja. Bet da- 
bar jau ji ne be romantinė, bet visuotinė ir 
transcendentinė, zmogiskoji ir dieviško i meilė. 
Jimenez suvokia, kad vien tik meilė teikia ver- 
tę ir prasmę visatai ir žmogaus gyvenimui. Tuo 
būdu visad bekildamas “kūno ir sielos laiptais", 
jis prieina prie išvados, kad “visa amžina, kas 
kyla iš vidaus". 


FEDERICO GARCIA LORCA (1899-1936) 


| Naujoje ispanų poezijoje vyrauja dvi sro- 
vės arba du stiliai: grynoji ir emocinė. Pirmai 
srovei priklauso Jorge Guillen, Luis Cernuda, 
Pedro Salinas, visi Jimenezo sekėjai, o antrajai, 
aistringai, spalvinei ir dramatinei — Garcia 
Lorca ir Rafael Alberti. 


Genialiausias tos srovės atstovas ir vienas 
žymiausių šių laikų ispanų poetų yra Federico 
Garcia Lorca, kuris, nutraukęs mokslą, išimti- 
nai pasišvenčia literatūrai, deklamuoja savo ei- 
les draugams, rašo joms muziką, susidomi teat- 
ru, vadovauja trupei ir jai rašo dramas, kurios 
sudaro didelę sensaciją, pirmą rimtą mėginimą 
sukurti modernųjį poetinį teatrą. Suliepsnojus 
pilietiniam karui, nužudomas savo gimtojoj Gra- 
nadoje, kaip nekalta tragedijos auka. 


Priešingai subjektyviai, meditacinei Anto- 
nio Machado ar Jimenezo lyrikai, kurioj net pei- 
zažai atspindi sielos būsenas, Lorcos lyrika yra 
objektyvios tikrovės, naujo poetinio pasaulio kū- 
»yba, kuri mus žavi ir daro iš poeto kūrėją 
naujo, įsivaizduoto gyvenimo, tyresnio, intensy- 
vesnio ir žavingesnio už tikrąjį. To jis pasiekia 
„uostabiomis metaforomis, kurios perkeičia iš 
arinį pasaulį į estetinę patirtį. 

Šitas jo menas savo viršūnę pasiekia rinki- 
nyje “Romancero gitano“ (1928), kuris dauge- 
lio laikomas gražiausia ispanų poezijos knyga, 
pasirodžiusia šiame šimtmetyje. Tai lyrinis in- 
terpretavimas Andalūzijos dvasios, simbolizuo- 
jamos čigonų, kurie išlaikė tipinius Andalūzi- 
jos bruožus. Tačiau greta šitų liaudinių ritmų 
ir temų Lorca pasigauna ir surrealistinio stiliaus 
su visomis būdingomis nūdienei poezijai bendry- 
bėmis. Betgi giliausiai atsispindi ispanų dvasia 
jo “tragiškam gyvenimo jausme“, kuris kaip ko- 
kia šmėkla gaubia visą jo kūrybą. Tai yra ne- 
lemtas likimas, paslaptingai lydįs jo persona- 
žus, kartais pasireiškiąs dainomis ir pranašiš- 
kais įspėjimais. Tasai likimas yra grynai ispa- 
niškas, besiveržiąs iš tamsaus instinktų ir ais- 
trų dugno. Iš čia nuolatinis Lorcos kūryboje 
buvimas mirties, žiūrimos veidu į veidą, su fa- 
talistiniu  pasidavimu ir stoikine ramybe — 
įprastinis paveikslas tautai, kuri iš mirties (bu- 
lių kovos) sukūrė tautinį spektaklį. 

Tasai pagrindinis susirūpinimas mirtimi, 
randamas ir A. Machado ir Jimenezo kūryboj, 
Lorcos poezijoje ištrykšta skausmu ir pasibaisė- 
jimu gyvybę ir grožį naikinančios galios aki- 
vaizdoje. Šiame tragiškame konilikte tarp gyve- 
nimo ir mirties, kurie sudaro mūsų buvimą, 
Garcia Lorca mirčiai priskiria visa, ką ji sunai- 
kina, susiaurina ar subjaurina laisvo ir natu- 
ralaus gyvenimo gležnoje gėlėje: socialinius 
prietarus, priespaudą, miestietiško gyvenimo me- 
chanizavimą. 


JORGE GUILLEN (1893) 


Jorge Guillen yra poetas iš vadinamosios 
profesorių kartos, įvairiose Europos ir Ameri- 
kos augštosiose mokyklose dėstąs ispanų lite- 
ratūrą. Jis tėra paskelbęs tik vieną knygą: 
“Cantico" (Giesmė), kuri su kiekvienu nauju 
leidimu vis augo (I leid. 1928 m. — 75 eilėraš- 
čiai, 1950 m. — 332). Ankstybesnių laidų eilė- 
raščius jis pataiso, pakeičia ir laikas nuo laiko 
naujai išspausdina. 


J. Guillen poezijos šaknys glūdi entuziazme 
pasaulio ir gyvenimo akivaizdoje. Jo vitalinis 
entuziazmas turi daug panašumo su W. Whitma- 
nu. Abiejų poezijos tema yra pasaulio ir bu- 
vimo grožis. Gyvenimas gražus todėl, kad tai 
gyvenimas. (“Būti—ir to užtenka. Gana. Tai 
absoliuti laimė"). Tuo tarpu kai daugelis poetų 
apdainuoja žemę kaip sujauktą ir išblaškytą ko- 
vos lauką, kuriame pagrečiui kaitaliojasi ste- 
buklai ir baisenybės, Guillen jaučia ir priima 
mūsų pasaulį kaip gražų ir vientisą būvį. 


Tačiau tikrovės poezija gali nebūti ir ne- 
privalo būti realistinė poezija. Tikrovė, daiktai 
jau yra joje sukurti. Šiaip sau juos pakartojus, 
nieko nauja nebus sukurta, o poezijos pareiga 
yra kurti, bet pasiremiant tuo, kas sukurta: 
tikrove. Tad jos uždavinys bus perkeisti medžia- 
ginę tikrovę į poetinę tikrovę. Guillen poezi- 
ja, būdama tokia tikroviška, kartu yra ir anti- 
tikrovinė ir teikia tobulą įspūdį tyro, platoninio 
pasaulio, nuostabią daiktų idėjų girią. Taip yra 
dėl jos veiksmingų ir galingų perkeitimo prie- 
monių. Pasaulis, kurį mums parodo Guillen, yra 
tobula visuma. Jis harmoningai valdomas ir pil- 
nutiniškai išsakytas. 


Jeigu šiuo atžvilgiu palyginti Vicente Al- 
eixandre su J. Guillen, tai V. Aleixandre rojus 
nuneigia žmogų, nes žmogus įneša netvarką, 
nuovargį, skausmą, o J. Guillen rojus yra 
džiaugsmingas, jis yra laimingas gyvenimo aktu- 
alizavimas, ir kadangi kas minutę atsinaujina, 
jis yra nustebusiam gyventojui patsai kuria- 
masis rojus. 

PEDRO SALINAS (1892-1951) 


Pedro Salinas yra taip pat profesorių kar- 
tos poetas, dėstęs ispanų literatūrą Sevilijoje, 
Madride, Sorbonoje, Cambridge ir Baltimorėje. 

P. Salinas poezija vientisa, nuo pat pirmo- 
sios knygos “Razon de Amor“ (Meilės pagrin- 
das) išlaiko tas pačias temas ir formą. Ji kal- 
ba tik apie meilę, ir jeigu kiek nuo jos nu- 
krypsta, tai tėra jos priedai. Bet toji meilė iš- 
sakoma labai konkrečiai: nukreipta į vieną mo- 
terį, tikriau mergaitę, ir išgyvenama pilnoje lai- 
ko ir socialinėje visumoje. 

Todėl jo lyrikoje figūruoja daiktavardžiai: 
telefonas, veidrodžiai, automobiliai, paplūdimių 
smėlis. Tai mylimosios gyvenamoji tikrovė ir 
todėl įvesta į poezijos erdvę. Vietoje tradicinės 
butaforijos meilės lyrikoje Salinas poetiškai per- 
keičia įprastinę miestietišką mūsų laikų gyveni- 
mo aplinkumą. 

Salinas atstovauja vienam iš svarbiausių 
posūkių meilės temos traktavime ispanų litera- 
tūroje. Ne viena generacija rado jo poezijoje 
toną, atitinkantį jos nuotaikas. Moters grožis 
pergyvenamas ne kaip artistinė forma, ne 
kaip pagrindinis lyrikos objektas, bet greičiau 
susidaro iš gautų įspūdžių santykiaujant, iš į- 
prastinės ir smulkios pažinties. Ir meilė visų 
pirma yra atradimas: nauja vizija to paties, 
kas jau buvo žinoma. Bet meilė byloja ir apie 
buvimą kitos, augštesnės tikrovės, kuri gali įsi- 
veržti ir viską pavergti, perkeisti pasaulį ir pa- 
čią mylimąją. 


GERARDO DIEGO (1896) 


Taip pat ispanų literatūros profesorius, be 
to, puikus pianistas ir paskaitininkas, rašo li- 
teratūros ir muzikos kritiką. Išgarsėjo savo to- 
bulai atlikta ispanų poetų antologija. 

G. Diego poezija nepaprastai įvairi. “Kuo 
aš kaltas, — jis rašo, — kad mane vilioja kai- 
mas ir miestas, tradicija ir ateitis, kad mane 
žavi naujasis menas, ir kad mane džiugina se- 
nasis; kad mane iš proto varo rašytoji retorika, 
ir dar labiau siutina įgeidis ją atnaujinti — 
savo paties reikalui". Joje ryškios dvi inten- 
cijos: viena — reliatyviosios poezijos, tiesiogiai 
paremtos tikrove, o antra — absoliutinės po- 
ezijos, atsirėmusios į save pačią. Abi pasižy- 
mi tobula technika, virtuoziškumu, apimančių 
poezijos plastinį ir muzikalų pobūdį. 

G. Diego visose savo formose, visose link- 
mėse išlaikė įsitikinimą, kad poezija daugiau ar 
mažiau remiasi žemiškais dalykais, bet visada 
Juos pralenkia. Iš čia visų jo eilėraščių gaivu- 
mas ir išganinga įtaka, kokią turėjo ištisos ge- 
neracijos laikotarpyje. 


RAFAEL ALBERTI (1902) 


R. Alberti, baigęs jėzuitų kolegija, studija- 
vo tapybą, vėliau persimetė į literatūrą. 1924 m. 
kartu su G. Diego laimėjo tautinę literatūros 
premiją. Nuo 1930 m., dar dėl neišaiškintų 
priežasčių, pasuko į politiką ir savo mūzą nu- 
kreipė į proletarinę stovyklą, dalyvavo pilieti- 
niam kare, o paskui emigravo į Argentiną. Pas- 
taraisiais metais buvo pašalintas iš komparti- 
jos. Patsai Alberti savo poeziją, parašytą tarp 
1924-30 m., vadina nepataisoma duokle buržua- 
zinei poezijai ir ją išleido atskiru rinkiniu, 
kuris ir tebus čia nagrinėjamas. Tą rinkinį su- 
daro penkios poezijos knygos: Jūrininkas žemy- 
ne, Mylimoji, Leukonijos aušra. Kalkė ir daina, 
Apie angelus. 


Pirmosios trys knygos mus stebina savo 
nepaprastu lengvumu, savo grakščiu spontaniš- 
kumu, palyginus su poetų profesorių intelektua- 
linėmis kūrimo pastangomis. Knygoje “Jūrinin- 
kas žemyne“ tema traktuojama ne epiniu didin- 
gumu, bet kaip trumpų, sparnuotų ir grakš- 
čių poetinių sugestijų lobis. Poetas, mieste ne- 
matydamas jūros, ją sapnuoja, glamonėją. Ant- 
rosios knygos (Mylimoji) turinį sudaro jo ke- 
lionė į Šiaurės Ispanijos pakraštį. Kelionėje jam 
įstringa į akis žmonių paveikslai: medžiotojas, 
laiškanešys, senutė tarp vištų, karvė pievoje, 
medžiai ir žolės. Tuos paveikslus jis suriša ir 
kondensuoja lyrinėmis pastabomis. Šioje knygo- 
je poezijos šaltinis yra meilė, kurioje viskas 
nušvinta, juda ir dainuoja. Trečioje knygoje 
(Kalkė ir daina) Alberti palieka klasines stro- 
strofas ir rimtį, pasinerdamas į ironijos pasaulį, 
kuris šoka, žaidžia modernaus gyvenimo temo- 
mis. 1928 m. pasirodo jo knyga “Apie angelus,“ 
kurioje praeina vicas angelų choras. Tie jo an- 
gelai neatitinka tradicinio angelų vaizdavimo 
mene: mes matomeaistrų ir ydų apsėstus ange- 
lus—karingą, įsiutusį, melagi, pavyduolį kerš- 
tingą, šykštų, kvailą. Taip pat gerąjį ir angelų 
angelą. Nors daugumas eilėraščių trumpi, visu- 
moje knyga sudaro puikų tapybini paviekslą. Vi- 
suma mus nuteikia savo baisia išvidine drama, 
kaip sielos viduje vykstančių aršių kovų tarp 
visad priešingų jėgų pavyzdys. Jaučiame Alber- 
ti krypstant į kitą pusų. Paskutiniame knygos 
eilėraštyje (Pilietinė elegija), kur draskantis 
gyvenimo jausmas išsakytas su didžiausiais 
kraštutinumais, jis duoda puikų pavyzdį apie ne- 
vilties ir nebūties poeziją. Toks jo lyrikos po- 
sūkis yra jo naujosios pasaulėžiūros pasėka. 


LUIS CERNUDA (1904) 


Ispanų literatūros profesorius Tulūzoje ir 
Glasgove. Jis tyros ir permatomos poezijos kū- 
rėjas. Joje nieko nėra medžiaginio, ji pilna švel- 
naus dvasingumo, kuriuo jis išsiskiria iš kitų 
ispanų šių dienų poetų. Būdamas pasinėręs į dva- 
sių pzsaulį, poetas visad jaučiasi vienišas. Vi- 
sose jo knygose nuolat kartojasi posakiai apie 
žmogaus vienatvę. Netgi ir meilė yra ne kas 
kita, o tik nauja vienatvės forma, ir vieninte- 
lė gyvenimo draugė yra ne gyvenimas, bet jo 
neigimas. (“Težinau tik tiek, kad gyventi reiš- 
kia būti vienam su mirtimi"). 

Bet Cernudos lyrika, užuot vedusi į neviltį, 
į nusiminimą, užkrečia aktyvios, pozityvios 
vienatvės nuotaikomis, kurios vienintelės gali 
pagydyti tos pačios vienatvės atvertą žaizdą. 


VICENTE ALEIXANDRE (1900) 


Nė vienas šių dienų ispanų poetas nėra toks 
populiarus kaip V. Aleixandre. Jaunuomenė jį 
garbina, jaunieji poetai didžiuojasi, susilaukę 
kelių jo žodžių, ir taip buvo tuo metu, kai dar 
gyveno kiti didieji poetai. Prof. Damaso Alonso 
manymu, tam yra dvi priežastys: V. Aleixandre 


poetinio pasaulio  jaunatviškumas, gaivumas, 
nesulaikoma amžina jėga, trykštanti iš grožio, 
jaunystės ir meilės. Iš kitos pusės — radikalus 


išraiškos priemonių atnaujinimas. 

Patsai V. Aleixandre savo knygos įžangoje 
“Aistra žemėje“, kalbėdamas apie savo poeziją, 
taip ją apibūdina: “Poetas yra apšvietėjas, švie- 
sos nukreipėjas į tai, kas pagrindinai jungia“. 
Tuo būdu šis pareiškimas jį rikiuotų prie trans- 
cendentinių poetų, tačiau jis nėra nei filosofas, 
nei didaktas. 

Savo pirmojoj knygoje (“Aplinkuma"') poe- 
tas dainuoja apie gamtą, atsisakydamas nuo vi- 
sų puošmenų. “Kardai kaip lūpos“, o paskui 
“Rojaus šešėlis" jį pakreipia į romantizmą ir 
surrealizmą. Dvi svarbiausios jo poezijos temos 
yra meilė ir mirtis. Meilė ne kaip gyvybės šal- 
tinis, bet kaip šaukiąs nerimas, kaip pasiutiškų 
troškimų šėlsmas, kuris pagriebia ir sunaikina, 
o mirtis—kaip tamsus, paskutinis šešėlis. Nuo 
patylomis ištarto skundo ligi baisaus riksmo, 
kuris prabėga jo eilėmis, jas suaudrindamas, 
Aleixandrės poezija švelniai eleginė ar smur- 
tiškai keiksminga, iškalbingai skambi savo me- 
taforų skrydyje. Reikia iššifruoti šį puikių me- 
taforų mišką, norint pasiekti gilią Alexandrės 
mintį ir suprasti jo jausmus, jo pasipiktinimą 
naikinančių jėgų akivaizdoje, jo kartais apoka- 
lipsinę, bet tokią taurią pasaulio viziją. 

Iš ISPANŲ POEZIJOS 


MIGUEL DE UNAMUNO 


MASTYMAI 


Vargšas mirtingasis, savo beprotybėje norįs 
jieškoti laimės, 

žiūrėk, kaip savo ranka 
gyvenimas veda tave! ... 
Netekęs proto, svajoji laisvę 
ir vaizduojies, 

kad ji tave padarys vyru, 
bet vargas tau tą dieną, 

kai į jos rankas pakliusi, 
tau įkliuvus, atsivers mįslė! 
Tu bėgi paskui kelrodį, 

bet tavyje gyvena Dievas, 
kuris veda tave, 

kuris tavo likimą kreipia, 
ir tasai tavo Dievas į kitą taikinį 

smeigia savo žvilgsnį, 

ir kai tu tiki bekyląs į savo žvaigždes, 

į savąsias Jis veda tave. 

Matai aną minią, 

niršulingai bespurdančią? 

Visi šaukia vienu balsu, vienu riksmu, 

jų vėliava ta pati, 

tačiau nors ir vienas skundas, 

žaizdcs vis kitokios; 

kiekvienas su sava, 

kurią slepia savyje ir kitais nepasitiki. 

Išbėgo į aikštę 

savo opoms jieškodami vaisto, 

Ik ratydamies skausmų, 

kad neatsidurtų nelaimės 

bedugnėje, 

bėgdami nuo vienumos, nuo savęs pačių, 
jieškodami užsimiršimo triukšmingoje aikštėje 
Ir visi vienu balsu šaukia, 

ir visus blaško aklas pyktis, 

0 nė vienas nežino, 

kas jo brolio širdį ėda. 

Nekreipk dėmesio į žmones, 

kurie susimetę į krūvą šaukia: 

jeigu choras užtraukia liūdną dainą, 

ji yra suausta iš skirtingų posmų, 

ir kiekvienas slepia 

savyje ramią sielą, 

bendram šauksme savo skundą, 


o tavo krūtinėje, 

kad jo negirdėtų. 

Jieško, vargšai, užsimiršimo, 
vaidydamies visuotiniam atkaklume, 
stengiasi apmaldyti savo opas, 

lauk išmesti gyvenimą 

ir nutildyti namines bėdas 

tuščiu politikos triukšmu. 

Nekreipk dėmesio į žmones, 

kurie susimetę į krūvą šaukia: 

jų šauksmai — lapai, kuriuos vėjas 
tuo tarpu kai tyloje jų skausmas klesti. 
Tu nugrimzk į tylą 

ir lauk, ligi skausmas ten tave pajungs. 


GROŽIS 


Miegą vandenys, 

tanki augmenija, 

aukso akmenys, 

sidabro dangus! 

Iš vandens stiepiasi tanki žaluma, 
iš žalumos, 

kaip milžiniškos varpos, bokštai, 
kurie padangės sidabre 

raižo savo auksą. 

Štai keturios juostos: 

uvė, virš jos topolių alėja, 

miesto bokštas 

ir padangė, kurioje ilsisi. 

Ir visa ilsisi ant vandens, 

skystų pamatų, 

amžių vandens, 

grožio veidrodžio. 

Nejudančios šviesos 

miestas nutapytas padangėje; 
visa yra nejudą, 

nejudąs vanduo, 

nejudą topoliai, 

ramūs bokštai ramioje padangėje. 
Ir tai yra visas pasaulis; 

užu jo nėra nieko. 

Aš esu vienas miesto akivaizdoje, 
ir pilnutinis Dievas 

alsuoja tarp jo ir manęs visą savo garbę. 
Dievo garbei kyla bokštai, 

jo garbei topoliai, 

jo garbei padangės, 

ir jo gzrbei ilsisi vandenys. 


“ 


nusinesa, 


ADOMAS GALDIKAS 


Laikas pasitraukia; 

Amžinybė praveria savo įsčias; 
rupesčiai ir sielvartai nusiplauna 
nejudančiuose vandenyse, 
nejudančiuose topoliuose, 
padangėje nutapytuose bokštuose, 
augštųjų pasaulių juroje. 
Ramybė ilsisi grožyje 

širdies Dievo, 

kurs taip mum atveria savo garbės lobius. 
Nieko negeidžiu, 

mano valia ilsisi, 

mano valia palenkia 

galvą ant Dievo kelių, 

miega ir sapnuoja. .. 

Ilsėdamos sapnuoja 

šią augšto grožio viziją. 

Grožis! Grožis! 

Paguoda kenčiančių širdžių, 
sergančių neviltinga meile. 
Šventasis Groži, 

atspėk mįslę! 

Tu nužudysi Sfinksą, 


ABSTRAKTUS PEISAŽAS 


tu ilsies savyje, nereikalingas atramos; 
Dievo Garbe, tu esi sau pakankamas. 
Ko nori šie bokštai? 

Toji padangė ko nori? 

Ir ko žaluma? 

Ir ko vandenys? 

Nieko, jie neturi norų; 

jų valia numirė; 

ilsisi amžinojo 

Grožio prieglobstyje; 

jie yra Dievo žodžiai, laisvi 

nuo bet kokio žmogiško noro. 

Jie malda Dievo, kuris gėrisi, 
apdainuodamas pats save, 

ir taip sunaikina visus skausmus. 


Naktis baigiasi, prabundu, 

grįžta mano sielvartas, 

puiki vizija išsisklaido, 

vėl tampu žmogumi. 

O dabar sakyk, Viešpatie, pasakyk pakuždom, 
ar tiek grožio 

nugalės mūsų mirtį? 

ANTONIO MACHADO Ir skardi bei virpanti gitara, 


staigios rankos užgauta, vaizdavo 
karsto į duobę nuleidimą. 


VAKAR, KAI MIEGOJAU Ir buvo vieniša aimana putis, 


nušluojąs dulkes ir išsklaidąs pelenus. 
Vakar, miegodamas, 


sapnavau, palaiminta iliuzija! PAVARGES CITRINMEDIS 

kad fontanas tryško “ 

iš mano širdies. Pavargęs citrinmedis nulenkia 

Sakyk, kokia paslėpta vaga, blyškią, dulkiną šaką 

vanduo, ateini į mane, ant tyro fontano burtų, 

naujo gyvenimo šaltini, ir ten dugne užmiega 

iš kurio niekad negėriau? aukso vaisiai. .. 

Vakar, miegodamas, Tai vaiski popietė, 

sapnavau, palaiminta iliuzija! beveik pavasariška, 

kad savo širdyje šilta kovo popietė, 

turėjau avilį; nešanti artimo balandžio atodusį; 

auksinės bitės tyliam kieme esu vienas, 

iš sielvarto seno jieškodamas paprastos ir senos iliuzijos: 

dirbo jame bent kokio šešėlio ant balto muro, 

baltą korį ir saldų medų. bet kokio prisiminimo ant fontano 
akmens atramos, miegančio, ar ore 

Vakar, miegodamas, bet kokio lengvos tunikos šlamesio. 


sapnavau palaiminta iliuzija! 
kad karšta saulė 

švietė mano širdyje. 

Buvo kaitri, nes skleidė 
raudono židinio spalvas, 

ir buvo saulė, nes švietė 

ir vertė verkti. 


Popiečio aplinkoje plevena 
toji nebuvimo kvaptis, 
skaidriai sielai sakanti: niekad, 
o širdžiai: palauk. 


Tai toji kvaptis, kuri primena šmėklas 
nepaliestų ir mirusių aromatų. 


Vakar, miegodamas, Taip, tave prisimenu, linksma ir šviesi popietė, 
sapnavau, palaiminta iliuzija! popietė be gėlių, kai man atnešdavai 

kad savo širdyje malonią mėtos kvaptį 

turėjau Dievą. ir gerųjų čiobrelių, 


kuriuos motina laikė vazonuose. 


JAUDINANTI DAINA Tu matei mane paneriant tyras 
rankas į ramų vandenį, 


siekiant užburtų vaisių, 


Aš nustebęs galvojau, vyniodamas kurie šiandieną fontano dugne miega. .. 


bodėjimosi ir liūdesio siūlus, 

kai mano klausą pasiekė 

pro mano kambario atdarą langą 
į karštą vasaros naktį 


Taip, tave pažįstu, linksma ir vaiski, 
beveik pavasariška, popiete. 


mieguistos dainos aimana, TI DU DI E NIS 
pertraukiama liūdnų virpėjimų 
mano šalies žavingos muzikos. Laikrodis mušė dvylika. . ir buvo 
a dvylika lopetos smūgių į žeme. .. 
..„ Tai buvo Meilė, kaip raudona liepsna. . — ... Mano valanda! — surikau. . „Tyla 
— Nervinga ranka ant virpančios stygos man atsakė: — Nesibijok; 
palikdavo ilgą aukso ilgesį, tu nepamatysi nukrentant paskutinio lašo, 
pavirstantį žvaigždžių fontanu. — kuris vandeniniam laikrody virpa. 


Tu daugelį valandų miegosi 

ant senos pakrantės vejos, 

ir vieną tyrą rytą atrasi : 
savo laivelį pririštą priešingam krante. 


„.. Tai buvo Mirtis su dalge ant pečių, 
ilgažingsnė, baisi ir skeletiška. 
— Tokia, kokią budamas vaikas sapnavau, — 

JUAN RAMON JIMENEZ 


TAI MANOSIELA 


Tai ne jūs, auksiniai, puikūs 
vandenys, bėgą pro papartyną, 
tai mano siela. 


Tai ne jūs, vėsūs, laisvi 
sparnai, išsitiesią į žalią vaivorykštę, 
tai mano siela. 


Tai ne jūs, mielos, raudonos 
šakos, besisupančios ramiam vėjuje, 
tai mano siela. 


Tai ne jūs, skardus, garsus 
balsai, aidį besileidžiančioje saulėje, 
tai mano siela. 


VIENUMA 


Jūra, tavyje yra viskas, ir vistik, 
kaip be savęs esi, tokia vieniša, 
taip visad toli nuo savęs pačios! 


Kas akimirką tūkstančiais žaizdų atsiveri, 


kaip kad mano kakta, 

tavo vilnys bėga ir vėl grįžta, 
besibučiuodamos, atsiskirdamos, 
amžinam susipažinime, 

o jūra, ir užmiršime. 


Tu esi ir to nežinai, 
tavo širdis plaka, ir tu jos nejauti. .. 


Vieniša jura, kokia vienumos pilnybė! 


TAVE NUSKABIAU 


Tave nuskabiau, kaip rožę, 
kad pamatyčiau tavo sielą, 
ir jos nemačiau. 


Tačiau visa aplinkui 

— žemių ir jūrų horizontai — 
visa, netgi begalybė, 
prisipildė beribe 

ir gyva esme. 


MEILĖ 


Nenumirsi, ne. 

Atgimsti | 
kiekvieną pavasarį su rožėmis. 
Kaip ir gyvenimas, turi 

savo senus lapus; 
turi savo sniegą, kaip gyvenimas. 


Tačiau tavo žemė, 

meile, yra nusėta 

giliais pažadais, 

kurie išsipildys netgi pačiam 
užmiršime. 


Neprasminga, kad manęs nemyli! 

Kurią dieną malonus vėjelis sugrįš į sielą, 

debesiu žemų žvaigždžių, 

meile, apgaubsi jausmus, 

nekaltus, kaip ir pirmą kartą, 

nes esi tyra, esi 

amžina! Tavęs pamatyti 

baltu buriu mėlyje grįžta 

švelnūs karveliai, kuriuos laikėme mirusiais. .. 

Praveri vienui vieną žiedą su naujais lapais... 

Naujais liežuviais paauksuoji nemirštančią 
šviesą. 

Meile, esi amžina, 

kaip pavasaris! 


AS ALGIMSIU 


Aš atgimsiu akmeniu, 

ir visvien, žmon, tave mylėsiu. 
Aš atgimsiu vėju, 

ir visvien, žmon, tave mylėsiu. 
Aš atgimsiu vilnimi, 

ir visvien, žmon, tave mylėsiu. 
Aš atgimsiu vyru, 

ir visvien, žmon, tave mylėsiu. 


FEDERICO GARCIA LORCA 


GITARA 


Prasideda rauda 
gitaros. 

Sudūžta priešaušrio 
stiklai. 


Prasideda rauda 
gitaros. 

Negalima jos nutildyti. 
Neįmanoma jos nutildyti. 
Verkia monotoniškai, 
kaip verkia vanduo, 
kaip verkia vėjas 

ant pusnynų. 
Neįmanoma jos 
nutildyti. 

Ji verkia tolimų 
dalykų. 

Karštas Pietų smėlis 

ADOMAS GALDIKAS 


prašo baltų kamelijų. 
Verkia strėlė be taikinio, 
vakaras be ryto 

ir pirmas miręs paukštis 
ant šakos. 

Ak, gitara! 

Penkiais kardais 

širdis sužeista. 


JURŲ VANDENS BALADĖ 


Jūra 

šypsosi iš tolo. 
Putų dantys, 
padangės lūpos. 


Ką parduodi, niurioji jaunuole, 
su krūtimis ore? 

— Parduodu, senjore, jūrų 
vandenį. — 


Ką neši, juodas jaunuoli, 
sumaišęs su savo krauju? 
— Nešu, senjore, jūrų 
vandenį. — 

MAINO PAJŪRIO 


Sios surios ašaros, 
motin, iš kur jos? 

— Verkių, senjore, jūrų 
vandenį. — 

Širdis ir šis rimtas 
kartėlis iš kur atsiranda? 
— Labai apkartina jūrų 
vanduo! — 

Jūra 

šypsosi iš tolo. 

Putų dantys, 

padangės lūpos. 


VALKELĖS 


Žvelgiu į tavo akis, 
galvodamas apie tavo sielą. 
Blatasis oleandras. 

Žvelgiu į tavo akis, 
galvodamas apie tavo lūpas. 
Raudonasis oleandras. 


Žvelgiu į tavo akis. 
Bet tu buvai mirusi! 


Juodasis oleandras. 


UOLOS 


AŠ 


NSS 

ADOMAS GALDIKAS 


JORGE GUILEN 


VIDUDIENIS 


Tariau: Visa jau pilna! 
Suvirpėjo topolis. 
Sidabruoti lapai 
meilingai suskambėjo. 
Žalumos buvo pilkos, 
meilė buvo saulė. 
Tada, vidudieni, 
paukštukas sučiulbėjo 
savo dainą vėjuje 

su tokia meile, 

kad vėjui pučiant, 
pasijuto apdainuojama 
gėlė, išaugusi taro augščiausių 
javų. Ta akimirką 

aš buvau centras 

visos apylinkės, 

matąs viską 


paruošta Dievui. 
Tariau: Visa—pilnatvė. 
Vidudienis! 


PEDRO SALINAS 


ŽEMĖ 


Žemė. Nieko daugiau. 

Žemė. Nieko mažiau. 

Ir to tau turi pakakti. 

Nes į žemę įsirėmusios kojos, 
o į kojas tiesus liemuo, 

0 į liemenį — tvirta galva, 

o ten, kaktos užuovėjoje, 
tyra idėja, o tyroje idėjoje 
rytas, amžinybės 

— ryt — 7aktas. 

Žemė. Nei daugiau, nei mažiau. 
Tr to tau turi pakakti. 


MAGDALENOS SALA KANADOJE 

RAFAEL ALBERT! 


DUANGELAI 


Liepsnojąs šviesos angele, 

o ateik, ir savo kardu 

uždek bedugnę, kurioje guli 
mano požeminis sutemų angelas. 


O, kirtis tamsybėse! 
įvairiaspalvės kibirkštys 
įsminga į mano kūną, 

į mano beplunksnius sparnus, 
kuriuose niekas nemato 


gyvybės. 


Mane gyvą degini, 

lėk šalin nuo manęs, tamsusis 
Liuciperi iš beaušrių skaldyklų, 

iš bevandenių šulinių, 

iš bemiegių prarajų, 

jau dvasios, saulės, mėnulio anglys. 


Man skauda plaukus 

ir skrandį. Sudegink mane! 

Dar, dar; taip, taip, dar! Sudegink. 
Šviesos angele, mano sarge, sudegink jį 
tu, kuris verkdamas vaikštai po debesis, 
tu be manęs, tu už mane, 

šaltas, dulkinas angele, jau be garbės, 
nublokštas į tamsybes! 


Šviesos angele, sudegink jį, 
sudegink mane ir bėk! 


JŪRININKAS ŽEMYNE 


Jūra. Jūra. 

Jūra. Vien tik jura! 
Kam, tėve, mane atvežei 
į miestą? 

Kam mane atitraukei 
nuo juros? 

Sapnuose potvynis 

man drasko širdį. 

Jis norėtų ją nusinešti. 
Tėve, kam mane atvežei 
čia? 


LUIS CERNUDA 


JEIGU ŽMOGUS GALĖTŲ 
PASAKYTI 


Jeigu žmogus galėtų pasakyti, ką jis myli, 


jeigu žmogus galėtų iškelti savo meilę į 

kaip debesį šviesoje; 

jeigu kaip mūrai, kurie griūva, 

kad pasveikintų tarp jų bestovinčią tiesą, | 

galėčiau sugriauti savo kūną, tepalikdamas vien 
savo meilės tiesą, 

savo paties tiesą, 

kuri nesivadina garbe, turtu ar ambicija, 

bet meile ar geismu, 

aš būčiau tokis, kokiuo svajojau buti; 

tasai, kuris savo liežuviu, akimis ir rankomis 

skelbia žmonėms nežinomą tiesą. 


Kitokios laisvės nežinau kaip laisvę būti 
belaisviu kažkame, 
kieno vardo negaliu girdėti nedrebėdamas; 
kažkame, dėl kurio užmirštu šią nelemta būtį, 
per kurį naktis ir diena man vienoda, 
ir mano kūnas ir dvasia plūduriuoja jo kune 
ir dvasioje, 
kaip pasimetę stiebai, kuriuos jūra paneria ar 
iškelia, 
lengvai, su laisve meilia, 
vienintele mane jaudinančia laisve,. 
vienintele laisve, dėl kurios mirštu. 


Tu pateisini mano būtį. 

Jeigu tavęs nepažįstu, nesu gyvenęs; 

jeigu numirsiu tavęs nepažinęs, nenumirsiu, nes 
nebūsiu gyvenęs. 


VINCENTE ALEIXANDRE 


ZODIS 


Vieną dieną žodis buvo 

šilima: žmogiška lūpa. 

Šviesa kaip rytas buvo jauna; daugiau: žaibas 
šitoje nuogoje amžinybėje. Kažkas 

mylėjo. Be anksčiau ir paskui. Ir žodis 

rados. Vienas ir tyras žodis 

ant visados — Meilė — gražioje erdvėje! 


JŪRA 


Kas pasakė, kad jūra, kaip lūpos meilės, 

trokšta išsilieti į pakrantes? 

Leiskite jai, saulės supamai, ganytis. 

Garbė, garbė augštybėse, o jūroje — auksas! 
Ak, ją supanti, valdoviška šviesa dainuoja 
nevystantį, džiūgaujančios jūros amžių! 

Ten švitėdama, 

nepažįstanti laiko, jūra gyvena. 

Nemirštančio Dievo širdis plaka! 


Tyras žydris taurina 
mano širdį. Vien tik tu, augštasis dangau, 
mano lūpoms nepasiekiamas, suteiki pilnutinę ramybe 
jau ilgas laikas nerimstančiai širdžiai. 
Nesena istorija mano jaunystės, dar linksmos, 
o jau skausmingos; mano kraujas nerimsta, apibėga kalėjimą 
ir, raudonas tamsiu grožiu, puola silpną 
krūtinės mūrą, verždamasis tave pamatyti, 
laimingas dangau, kuris rytais žėri, 
kuris visas iškyli ir didingas nušvieti 
mano tyrą kaktą, kurioje mano akys tave bučiuoja. 
Paskui leidies, o vaiskioji, o tyroji augštybių dovana, 
nepalytimas dangau, tolydžio reikalaująs mūsų pabučiavimų, 
kaip ir iš kiekvieno mirtingojo, nesuteptas, prašai. 
Vien tik tavo dėka aš atlaikau nešvarius kraujo antplūdžius. 
Iš vidaus puolamas skausmingos ir žiaurios būsenos, 
didelės meilės ir didelio grožio negailestingo atsiminimo. 
Ilgas ištiestas kardas, kaip kraujas, bėginėja 
mano gyslomis, ir vien tik tu, atšiaurus, nepaliestas dangau, 
nuramdai šį nepailstantį plieną, kuris mane laiko pasaulyje. 


Nusileisk, meiliai nusileisk ir suteik ramybę mano širdžiai. 


Švelnus buki mano kaktai, kaip mano glostanti ranka, 

ir teišgirstu aš kaip griaustinio balsą, 

kuris, žydras, be debesų, ilgai šūkautų mano plaukuose. 
Paniręs tavyje, galingo ir motiniško žydrio bučiuojamas, 
mano lūpoms paskendus tavo tyroje, dangiškoje šviesoje, 
pajusčiau tavo vidudienišką prisilietimą, o mano akys, 
apsvaigusios nuo tavo žvaigždiškų minčių, tave pamiltų, 
ir kad taip, švelniai žvaigždžių dvelkimo šukuojamas, 
galėčiau klausytis vienintelės meilės, kuri nemiršta. 


Išvertė P. Gaučys 

"EGLUTĖS" DEšIMTMETIS 


šių metų pradžioje vaikų laikraš- 
tėlis “Eglutė" pradėjo savo gyveni- 
mo vienuoliktuosius metus. Per de- 
šimtį metų susidėstė 10 didelių kny- 
gų (jei įrišime į vieną knygą 10 są- 
siuvinių, išeinančių kiekvienais me- 
tais), turinčių po 320 psl. O jei kas 
prenumeruoja nuo pat pirmųjų me- 
tų ir neįriša į metines knygas, tai 
iš viso turės 100 knygelių, kurių su- 
dėtas puslapių skaičius bus 3200. Vie- 
noje vietoje sutelkti “Eglutės"' kom- 
plektai sudaro jau visai apčiuopia- 
mą lietuviškos kultūros turtą. 

“Eglutė" pradėjo eiti 1950 metų 
pradžioje. Jos pirmasis redaktorius 
buvo poetas Bernardas Brazdžionis. 
Per pirmuosius metus “Eglutė"' įgavo 
ryškų veidą savo turiniu, kryptimi 
ir išvaizda. Nuo pirmųjų metų li- 
nijos nedaug tebuvo nukrypta per 
ištisus sekančius aštuonerius metus. 
“Eglutę" leisti pasiėmė Lietuvių Kul- 
tūros Institutas, vadovaujamas prel. 
P. Juro. Pirmųjų metų piniginė naš- 
ta daugiausia ir teko pačiam Insti- 
tuto pirmininkui. O B. Brazdžioniui 
reikėjo ne tik redaguoti, sutelkti 
bendradarbius, bet taip pat ir admi- 
nistratoriaus pareigas eiti. 

Nuo 1951 metų pradžios redakto- 
riaus pareigas pasiėmė Pranas Nau- 
jokaitis, o administracijos darbai kai 
kurį laiką teko Antanui Peldžiui, o 
po pusantrų metų administracijos 
darbus pasiėmė Nekalto Prasidėjimo 
seselės Putname. Ir iki šios dienos 
tie darbai tebėra seselių rankose, 
“Eglutė" ir spausdinama visą laiką 
Immaculata Press spaustuvėje. P. 
Naujokaitis “Eglutę" redaguoti ište- 
sėjo penkerius metus, sutelkdamas 
beveik visus mūsų rašytojus jos nuo- 


176 


latiniais bandradarbiais. Buvo įves- 
tas “Atžalėlių" skyrius, kuriame gy- 
vai reiškėsi patys “Eglutės" skaity- 
tojai savo rašinėliais. 

1956 metais “Eglutę" redagavo ra- 
šytojas Stepas Zobarskas, toliau tęs- 
damas pirmųjų redaktorių kryptį, 
gal kiek daugiau kreipdamas dėmė- 
sio į pasakas. Suredagavęs 1957 me- 
tų nr. 1, St. Zobarskas iš redakto- 
rių pasitraukė. Trys tų metų nume- 
riai išėjo be redaktoriaus vardo (re- 
dagavo Nekalto Prasidėjimo seselės). 
Nuo tų metų nr. 5 redaktorium jau 
randame pedagogą dr. Antaną šerkš- 
ną. Jo rankose “Eglutė" gauna ne- 
žymių turinio pakeitimų — atsiran- 
da kiek daugiau didaktinio, pamo- 
komojo elemento, bet bendras laik- 
raštėlio veidas ir pobūdis pasilieka 
tas pats. Dr. A. šerkšnas redakto- 
rium išbūna iki 1958 metų pabaigos. 

Per devynerius metus “Eglutę"' re- 
dagavo keturi redaktoriai, bet jie vi- 
si išlaikė tą pačią laikraštėlio iš- 
vaizdą ir turinio kryptį. Buvo tai- 
komasi prie tų jaunųjų skaitytojų, 
kurie jau patys sugeba lietuviškai 
paskaityti. Pirmoje eilėje stovėjo pa- 
saka, paskui sekė eilčraščiai, toliau 
— Vaikams artimo pasaulio apsaky- 
mėliai, straipsneliai, uždaviniai, gal- 
vosūkiai, mįslės. Buvo labai puoselė- 
jama pačių skaitytojų kūryba, jų ra- 
šinėliai, sumanymai, uždaviniai. 
Kiekvienas “Eglutės" numeris taikč- 
si prie metų laiko ir prie religinių 
bei tautinių švenčių. Buvo duota Zy- 
vų pasakojimų iš Lietuvos istorijos 
lr geografijos, nepamirštos žymiųjų 
mūsų Žmonių sukaktys ir jų darbai. 
Gal ir teisingai vieno jaunimo drau- 
go "Eglutė" buvo pavadinta lietu- 


viško gyvenimo enciklopedija, skirta 
vaikams. 

“Eglutė" visada buvo gausiai ilius- 
truota. Viršelis paprastai būdavo 
dviejų spalvų — dailininko pieštas. 
Daugiausia iliustracijų “Eglutei" yra 
davęs dail. P. Osmolskis. Nerastume 
ne vieno “Eglutės" numerio be jo 
piešinių. Taip pat yra 'Eglutei" tal- 
kinę dailininkai: V. Vilkutaitytė— 
Gedvilienė, Ada Korsakaitė, V. Vijei- 
kis, A. Kaupas. 

Nuo 1959 metų pradžios “Eglutės" 
redagavimą perima Nekalto Prasidė- 


jimo seselės. Pakeičiamas “Eglutės"“ 
turinys. — taikomasi prie mažiau iš- 
prususių skaitytojų. Dėl to išnyksta 
sunkesni, sudėtingesni pasakojimai, 


didelis dėmesys kreipiamas piešiniui, 
atsiranda “lietuviškieji komikai", už- 
daviniuose juntama savarankiško 
darbo metodas, pakeistas net tradi- 
cinis viršelio piešinys lyg simboliu 
buvęs per devynerius metus. Savo 
piešiniais dalyvauja ir patys “Eglu- 
tes" skaitytojai. Atrodo, kad šitokia 
reforma atitinka paties gyvenimo 
reikalavimus. 

“Eglutė" žaliuoja jau vienuoliktus 
metus. Sunkiose emigracinio gyveni- 
mo sąlygose tai yra didelis darbas 
lietuvybės išlaikymui. Ir reikia 
džiaugtis, kad ir po reformų '“Eglu- 
te" pasilieka gyvu lietuvišku vaikų 
laikraštėlių, kad nebesikėsinama jo 
“suanglinti", kaip kad buvo kai ku- 
rių jos globėjų galvota prieš keletą 
metų. Pavasarį žada pasirodyti puoš- 
nus sukaktuvinis numeris, o dabar 
aktyviai sukaktį mini spauda ir vi- 
suomenė. Vykdomas platinimo vajus. 
Linkime, kad vajus pasisektų, o “Eg- 
lutė" vis augtų ir klestėtų sumanio- 
se rankose. 

o V. Benjaminas 


PEDAGOGINIO LITUANISTIKOS 
INSTITUTO GLOBOS KOMITETO 
ATSIšAUKMAS 


Mums, žemiau pasirašiusiems, ten- 
ka didi garbė, o taip pat ir didi 
pareiga rūpintis Čikagos Pedagogi- 
nio Lituanistikos Instituto moraliniu 
ir medžiaginiu išlaikymu. 


Kad Pedagoginis Lituanistikos In- 
stitutas, kuris išaugo iš Augštųjų 
Fedagoginių Lituanistikos Kursų, ga- 
lėtų ir toliau sėkmingai augti ir at- 
likti užsibrėžtus lituanistinio švieti- 
mo uždavinius, jis reikalingas visų 
lietuvių dėmesio ir sutelktinės para- 
mos. 

Ką duos Pedagoginis Lituanistikos 
Institutas ? 


Svetur atsidūrusi lietuviškoji švie- 
suomenė, nūdien kultūrinį gyvenimą 
kurianti ar jam vadovaujanti, metas 
iš meto natūraliu būdu mažėja ir 
nyksta, o tuo tarpu jau antras trem- 
ties dešimtmetis eina, kai retėjan- 
čios šviesuomenės eilės maža bepa- 
pildomos, O kas bus dar po dešim- 
ties metų ir tolimesnėje išeivijos 
ateityje ? 

Gyvajai lietuvybei ugdyti, tautinei 
mūsų kultūrai kurti, kultūriniam gy- 
venimui vadovauti reikia šviesuome- 
nės prieauglio; lituanistinėms mokyk- 
loms mokytojų, organizacijoms va- 
dovų su gilesniu lituanistiniu pasi- 
ruošimu, kokį ir teiks Pedagoginis 
Lituanistikos Institutas. 


Instituto Globos Komitetas, pradė- 
damas savo darbą, pirmiausia krei- 
piasi į lietuvių akademinį jaunimą, 
lankantį vietines augštąsias mokyk- 
las, prašydamas nuoširdžiai susido- 
mėti lituanistinėmis studijomis, ski- 
riant ir joms nors dalelę savo ener- 
gijos ir laiko. Mes žinome, kad pro- 
fesinis pasiruošimas gyvenimui iš 
studentijos reikalauja daug įtempto 
darbo ir daug lėšų, kad idealisti- 
nėms studijoms maža belieka laiko 
ir pinigo; bet gyvieji pavyzdžiai ro- 
do, jog ryžtingam jaunimui tos kiiu- 
dančios aplinkybės nėra nenugali- 
mos. Štai ir dabar Institutą lankan- 
čių klausytojų tarpe yra 20 studen- 
tų. 

Kreipdamiesi į vyresniąją  visuo- 
menės kartą, su didžiu dėkingumu 
mės prisimename tuos realiuosius pa- 
triotus, kurie pinigais jau yra parė- 
mę šį Institutą lankančią studenti- 
ją. Instituto užuomazgai, Augštie- 
siems Pedag. Lituanistikos kursams, 
vyresnioji karta sudėjo tiek pinigų, 
kiek tuo tarpu jų reikėjo. 


Tad, džiaugdamiesi gyvu jaunosios 
kartos idealizmu ir realaus patriotiz- 
mo buvimu mūsų visuomenėje, Pe- 
dagoginio Lituanistikos Instituto glo- 
bos tarnybą mes pradedame su švie- 
siu ir viltingu žvilgsniu ateitin, ti- 
kėdamiesi, jog mūsų akademinis jau- 
nimas uoliai lankys Instituto paskai- 
tas, o visuomenė teiks jam reikalin- 
gą finansinę paramą. 


Dr. P. Daužvardis 
Lietuvos Respublikos Konsulas 


M. Krikščiūnas 
Pr-cfcso:ių Draugijos Pirmininkas 


J. Tamulis 
LB švietimo Tarybos Pirmininkas 


Br. Krištanavičius 
Tėvų Jėzuitų Vyresnysis 


J. Jasaitis 
Lietuvių Bendruomenės Čikagos 
Apygardos Pirmininkas 


Domas Velička 
Instituto Lektorių Tarybos Atstovas 
Čikaga, 1960 m. kovo mėn. 16 d. 


JAUNIMO LITERATŪROS 
KONKURSAS 


Akademinis Skautų Sąjūdis, 
norėdamas paskatinti jaunimą do- 
mėtis lietuvių literatūra, ugdyti ir 
jieškoti naujų literatūros talentų, 
skelbia 


jaunimo literatūros konkursą. 
Laimėtojams skiriamos šios premi- 
jos: 


1. Už geriausią grožinės prozos kū- 
rinį — 150 dol. 


2. Už geriausią poezijos kūrinį — 
150 dol. 

3. Už geriausią prozinį rašinį -—— 
150 dol. 


Prozos kūrinys gali būti apysaka, 
feljetonas, novelė ar kitas prozos 
veikalas, savo esme priklausąs groži- 
nei literatūrai. Netrumpesnis kaip 
2000, bet neilgesnis kaip 8000 žodžių. 


Poezijos kūrinys gali būti eilėraš- 
tis ar jų grupė, arba poema, ne- 
trumpesnė kaip 200 ir neilgesnė kaip 
1500 žodžių. 


Prozinis rašinys turi būti neilges- 
nis kaip 4000 žodžių apie kurį nors 
lietuvių kultūros ar visuomenės pa- 
sireiškimo būdą. 


Premijuoti rašiniai visų pirma bus 
išspausdinti “Mūsų Vyčio" žurnale. 
Vėliau jie gali būti kartojami kito- 
je spaudoje. 

Konkurse gali dalyvauti lietuviai 
visokių (išskyrus komunistinių) pa- 
žiūrų ir priklausą bet kokiai jaunimo 
organizacijai, o taip pat ir tie, ku- 
rie nėra tokių organizacijų nariai, 
bet jaučia lojalumą Lietuvai ir jos 
kultūrai, nevyresni kaip 30 metų. 


Kūrinių temų pasirinkimas yra 
laisvas. 
Rašiniai turi būti pasirašyti sla- 


pyvardžiu, o atskirame voke turi bū- 


Vladas šlaitas, 
laimėjęs Liet. Rašytojų Draugijos 
premiją už poezijos rinkinį “Ant sau- 
legrąžos vamzdžio". Autorius gyvena 
Anglijoje. Premijos mecenatas — Ha- 
miltono Lietuvių Bendrucmenš. Ten 
balandžio 10 dieną įvyko ir premijos 
įteikimo iškilmės. Autorius anksčiau 
yra išleidęs eilių rinkinį “Žmogiško- 
sios psalmės“. 


ti nurodyta autoriaus pavardė, var- 
das, adresas ir gimimo data. 


Raštus prašoma siųsti jury komi- 
sijos sekretoriui Romui Keziui, 130 
Hendrix St., Brooklyn 7, N. Y., USA. 
Raštai gauti po 1960 m. rugsėjo 15 
d. nebus jury komisijos vertinami. 


Jury komisija: pirmininkas dr. 
Henrikas Lukaševičius, nariai — Ne- 
16 Mazalaitė, Stepas Zobarskas, Leo- 
nardas Žitkevičius ir Romas Kezys. 


ATSIŲSTA PAMINETI 


Vitold Thomas Ziuraitis, O.P.: Das 
Wesen der menschlichen Persoenlich- 
keit, Salzburg 1959, 100 psl. Gauna- 
ma: Adler, 49 W. 47th St. New York 
36, N. Y., Kaina 3 dol. 


* 


* “Aidų" premijos komisijai atsiųs- 
ta 6 rankraščiai ir 4 knygos. Veika- 
lai šiuo metu skaitomi. Premija tei- 
kiama už literatūrą. Vertinimo ko- 
misijon įeina Albinas Baranauskas, 
Kotryna Grigaitytė, Paulius Jurkus, 
Nelė Mazalaitė, Leonardas Žitkevi- 
čius. 

ADOMO GALDIKO ALIEJINĖS TAPYBOS PARODA 


Tai jau ketvirtoji Adomo Galdi- 
ko dailės paroda New Yorke, iš ku- 
rių trys Feigl galerijoje. Kaip anks- 
tyvesnėse dailininko parodose, taip 
ir čia padvelkia ta pati asmeniška 
dailininko tapybos nuotaika su domi- 
nuojančiu peizažu. Taip darbai ir pre- 
zentuoti beveik visi jie nevardinti: 
“peisažai."" 

Rašant kelis ne tiek kritikos, 
kiek daugiau bendro aptarimo žo- 
džius, prisimena viena prieš keletą 
metų čia pat matyta Adomo Galdiko 
paroda. Įdomu, kad anąsyk buvo 
jaučiamas kažkoks duslus, vietomis 
juodas nuotaikos, 0 taip pat ir 
spalvos tonas. Kas tai bebuvo — ar 
šio krašto, kasdienos ar šių prie- 
miesčių slogutis — šiandien to nė- 
ra. Ši paroda eina nemažos spalvinės 
šviesos, beveik optimizmo ženkle. 


Su dailininku Adomu Galdiku 
—kaip su kokiu piligrimų gamtoje. 
Gamtos piligrimu. Ties kai kuriais 
jo darbais jautiesi kaip šalia medi- 
tacijoj ar beveik fanatiškame užmir- 
šime paskendusių maldininkų. Sto- 
vėdamas šalia gali pats tikėti, gali 
netikėti, bet negali netikėti jo dide- 
liam tikėjimui. 

Tą galima pasakyti ir apie šią pa- 
rodą. Nors darbų lygis kartais svy- 
ruoja (kaip daugumos parodų), rei- 
kia pažymėti, kad keletas iš išstaty- 
tų darbų šičia galima laikyti vienais 
iš dailininko geriausių, nutapytų 
paskutiniame dešimtmetyje. Taip 
pavyzdžiui Nr. 3 (“Maino uolos“) 
galima laikyti beveik klasišku dai- 
lininko darbu. Peisažas vaizduoja 
Maino pajūrio uolas, tiesa, gerokai 
atitrauktoje formoje, kur mažiau į- 
gudusi akis ne tuoj išskirs objektus 
ar jų tapybinius simbolius. Bet tai 
nuostabios forminės ir spalvinės ar- 
chitektonikos kūrinys—su šiltai pilkų, 
oranžinių ir raudonų uolų briauno- 
mis, su melsva jūros horizonto pro- 
švaiste. Didelė subtilių spalvų inkru- 
stacija. Šviesi, iškilminga. (Žmogus 
turėjo jaustis laimingas tame kampe 
prie jūros!) 

šalimais kita drobė: Nr. 8. (“Mag- 
dalenos sala", Kanadoje.) čia kaip 
saulėlydžio nostalgijoj dega viskas. 
Karminu, violetu, raudonu: keistų 

uolų formacijos, kaip grasančios mil- 
žinų kepurės, dangus, jūra. Viskas 
dega. Tokis ir dailininko teptukas: 
intensyvus, beveik konvulsiškas, lyg 
barstydamas ne dažus, bet žarijas 
peizaže. Didelės jėgos drobė. 

Prie paminėtų dviejų reiktų įterp- 
ti į trijulę ir Nr. 5 (“Ruduo"). Tai gal 
mums labiausiai laukiamas, tikėtasis. 
Adomas Galdikas greičiausia pokari- 
nio perijodo atspindys. Lyg granato- 
mis sprogstančiais medžiais, metan- 
čiais šviesiu spalvų žaizdrus. Tiek 
optimizmo, beveik krykštavimo. ( Ko- 
kis kontrastas nūdieniniam tapybi- 
niam  kartėliui pačios jauniausios 
kartos!) 

šita trijulė (Nr. 3, Nr. 8 ir Nr. 5) 
savo kokybe gali ir tikrai turėtų nu- 
keliauti toliau nei šios galerijos sie- 
nos. 

Čia pat kabantis Nr. 7. darbas di- 
delis, platus, nemažos ambicijos, bet 
gal ir tik tiek. Pažymėtinas Nr. 20 
savo pasigėrėtinu subtilumu, ir Nr. 
4 metantis tamsią uolų masę, kaip 
kokio vulkano lavos fontaną, o taip- 
gi ir Nr. 6172 


Įdomu pastebėti, kad dailininko 


teptukas ar spalvinis dengimas ne 
tiek seka spalvinio dėstymo logiką, 
kiek yra betarpiškos darbo nuotai- 
kos vedamas, ir taip kinta nuo pei- 
sažo į peisažą: čia eina kūliais, vers- 
damas spalvų lavinas, o kitur kuone 
pašnabždom dėstydamas žodelį prie 
žodžio. Kintantis ir šviežias. 

Būdamas esmėje labai ištikimas 
pats sau, A. Galdikas beveik kiek- 
vienoje savo parodoje mėgsta atskleis- 
ti kartais ir po vieną ar kitą ekskur- 
są, bandymą. Lyg bandydamas liepte- 
lį į kairę ar tai į dešinę savo kelio 
šalikelėj. Taip Nr. 16. (rodos, vienin- 
telis) rodo kai kuriuos paskutinius at- 
spindžius tarptautinėje tapyboje. Mil- 
žinišku teptuku ar tapybiniu peiliu 
dedamos milžiniškos dėmės—sveria- 
mos atsveriamos (a la Soulages, Kli- 
ne?) Tik šitai dailininko čia daro- 
ma be tos jau šiandien įprastinės 
arogancijos. šalia didelės atvangos ši- 
čia vistiek yra giliai užsilikusi pa- 
garba ir spalvai, kuri prašvyti, ir 
instinktyvus rūpestis forma. Ši, sa- 
kytume, tapybinė iškyla  dailinin- 
kui sudarė, matyt, džiaugsmo. Re- 
zultatas įdomus ir malonus. šiame 
numeryje tas paveikslas pavadintas 
“Abstraktus peisažas". 


salia paminėtų tapybos darbų yra 
apie pusantros dešimties kitų dro- 
bhiu. Beveik daugumas jųjų mažesnio 
formatc— kartais įrėminimo, o kar- 
tais ir kūrybinio užsimojimo prasme. 
Tikrai ši paroda yra augšto lygio. 
(Feigl Gallery, 601 Madison Ave., 
New York, N.Y. Nuo 1960 m. kovo 
16. iki 31 dienos) 

R. Viesulas. 


APIE LIETUVĮ MENININKĄ KŪRĖJĄ 


š. m. sausio m. 30 d. Tarptautinio 
Instituto patalpose Bostono Lietuvių 
Kultūros Klubo susirinkime, dail. V. 
K. Jonynas kalbėjo apie mūsų dienų 
lietuvį menininką kūrėją, plačiau pa- 
liesdamas jo paskirtį dabarties mo- 
derninio meno aplinkoje. Didelis su- 
sirinkusių narių skaičius rodė susi- 
domėjimą šia aktualia tema. Dail. 
V.K. Jonynas dideliu įsijautimu į pa- 
sirinktą temą aptarė moderniojo me- 
no sroves ir jų atsiradimo priežastis. 
Apibūdino tai kaip labai sunkią pro- 
blemą, nes Menas yra Žmogaus sielos 
ir dvasinio gyvenimo aspektas. At- 
skirti žmogų nuo meno negalima. 

V.K. Jonyno teigimu, dabarties me- 
no bazė yra laisvė galvoti ir laisvė 
kurti, čia ypatingai yra svarbus iš- 
radimo arba atradimo procesas. Me- 
no kūryboje svarbu ne kas padaryta 
bet kaip padaryta, ne turinys, o kū- 
zinio išpildymas nulemia jo vertę. 


Betgi naudojimasis laisve kūryboje 
mus pastato į tam tikrą padėtį, ga- 
linčią nuvesti į suirutę. Spaudoje pa- 
teikiami receptai kartais gali būti 
klaidingi ir kelti klausimą, kas turi 
teisę būti gydytoju. Turima labai 
daug tokių gydytojų, o nedaug ligo- 
nių. 

Faliečiant lietuvį dailininką-kūrėją, 
veikla išsiaiškinti kūrybos esmę, 0 
taip pat dabarties meną. čia V.K. 
Jonynas vaizdžiai apibūdino jo pa- 
teikt» plano tris padalinius: 

A. — Kūryba. 


3. — šių dienų menas. 
C. — Lietuvis dailininkas kūrėjas. 
Kiūsybai pagrindu yra nekartoji- 


mas ir nepasikartojimas. šiuo bruožu 
pasižymi visų didžiųjų meno epochų 
kūryba, kaip renesanso laikotarpio 
ir kit. 

Dabarties menas, kuris yra dau- 
giau jau intelektualinis, gimė, kai 


Adomas Galdikas 


mokslas atėjo jam į pagelbą. Buvo 
analizuojami praeities laikų meno kū- 
riniai, kurie visuotinai pripažinti, pvz. 
Leonardo da Vinci “Paskutinė vaka- 
rienė". Buvo analizuojama kūrinių 
kompozicija, perspektyva, forma, spal- 
va, šviesos-šešėlių žaidimas ir k. Kilo 
klausimas, kurie elementai svarbes- 
ni. Kadangi buvo pabrėžta spalva, 
tai daugelyje dabarties meno srovių 
ir yra vienoks ar kitoks spalvinių 
problemų sprendimas. Nauja filosofi- 
ja, be to, įtaigojo dailininką paišyti 
ne vien tik tai, ką jis mato. Daili- 
ninkas privalo ir suprasti tai, ką jis 
mato. Čia iškilo individas, kaip pa- 


grindinis pradas kūrybai. Sių dienų 
moderninis menas, naudodainasis lais- 
vės teise, priėjo prie individo kulto. 
Individo išsaugojimas tapo moderni- 
nio meno misija. Tuo tarpu totalita- 
rinio valdymo kraštuose, kaip Sovie- 
tų Sąjungoje, kur asmens laisvė yra 
suvaržyta, individas, o taip pat ir 
meno kūryba yra suniveliuoti. 

Aptardamas mūsų aplinką, V.K. Jo- 
nynas pažymėjo  bedaiktinį ekspresio- 
nizmą, kuris yra amerikiečio meni- 
ninko atradimas. 

Negalima išskirti kūrėjo nuo vi- 
suomenės, bet jeigu visuomenė nesu- 
pranta moderninio abstraktizmo, tai 


dėl tam tikrų priežasčių. Kartais 
trūksta paruošimo. Kūryboje didžiau- 
sia dorybė yra stiliaus, kolorito ir 
kitų kūrinio elementų paprastumas. 
Buvo sprendžiama maksimalinė pap- 
rastumo problema. Vienas tonas ar 
viena linija drobėje atitinka muziko- 
je vieną garsą, kurį smuikininkas vir- 
tuozas išgauna vienu pabraukimu. 
Prie tono ar linijos dar prisideda 
ritmas ir kita, kaip faktūrinis ele- 
mentas, nustatą drobės paviršių, ku- 
ris gali būti lygus, rupus ar kitoks. 
Menininkas, ką jis bedirbtų, privalo 
turėti uždavinį. Jeigu uždavinio nė- 
ra, tai problema negali būti išspręsta. 
Jei dailininkas išsprendžia problemą, 
tai jis laimi meno kūrybos rūmams 
vieną plytą. 

Lietuvis dailininkas turi išspręsti 
painią problemą: koks jis turi būti, 
kad, kaip kūrėjas, kartu būtų ir šių 
dienų kūrėjas ir lietuvis kūrėjas. Lie- 
tuvių visuomenė prisidengia pasiteisi- 
nimais, kad ji nesupranta moder- 
ninio meno. Visuomenei reikia žinių 
tam menui suprasti. Reikia išsiaiš- 
kinti, koks turi būti menininkas kū- 
rėjas ir kas yra modernusis menas, 
kad jie nebūtų visuomenės kiršinto- 
jai. 

Nuomones išskaldo dažnai dalykai, 
maža turį bendro su menu. Metamas 
kaltinimas, kad realistai pešasi su 
modernistais. Reikia žinoti, kad lais- 
vė yra duodama visiems, bet kūrybo- 
je negali būti kompromiso. Visi esa- 
me gimę Pilviškiuose, ar kuriame 
kitame Lietuvos kampelyje ir visi tu- 
rime gimtojo krašto pasilgimą. Tai 
yra gilaus sentimento reikalas, ir Lie- 
tuvoje ganytus paršiukus Jonynas sa- 
kosi nešiojąs savo sieloje ir savo šir- 
dyje, bet tai nereiškia, kad jis turi 
juos piešti, o kiti tokius paveikslus 
pirkti. 

Plati ir paini tema V.K. Jonyno 
buvo pateikta kondensuotai, pailius- 
truojant gyvais pavyzdžiais, prade- 
dant renesansu, kur menininkų globė- 


jai, mecenataiir užsakytojai buvo 
augštos kultūros didikai, ir baigiant 
dabarties laikais, kur menas virto 


vieno mūsų nuosavybė. Moderninio 
meno sąvoka yra jau 150 metų se- 
numo. Kuone kas penkti metai gims- 
ta vis nauja moderninė linkmė, ir 
eiliniam žiūrovui sunku susigaudyti 
tame labirinte. 

Kartu su dail. V. K. Jonynu iš New 
Yorko atvykęs A. šalčius iš Almaus 
galerijos dispozicijoje turimų dailės 
kūrinių susirinkimo patalpose suren- 
gė parodėlę, kuri susilaukė gyvo su- 
sidomėjimo. Parodoje ypatingai krei- 
pė dėmesį A. Galdiko tapyba, V.K. 
Jonyno grafika, piešiniai ir tapyba, 
R. Viesulo litografijos, A. Elskaus 
piešiniai, P. Lapės tapyba ir kit. 

v. 

AIDŲ ŽURNALO FILOSOFIJOS, PSICHOLOGIJOS, 
IR DOROS REIKALAIS STRAIPSNIAI 


(1944-1958 metų bibliografija) 


BEIEIEOLSOE IEJIA 


Balčiūnas, V. kun.: Gyvoji dvasia 48/ 


16-17, 289-293. 
Br., St.: Neohumanizmas. 53/1,44. 
Celiešius, P. dr.: Egzistencijos laikas. 
54/4, 157-160. 


" Egzistencijos sąvoka A. Maceinos 

“Jobo dramoje", 527583, 115-119. 

Gaidamavičius, P.: Tikrasis 4idvyrio 
veidas. 53/6, 268-273. 

Girnius, Juozas: Amžinybės perspek- 
tyva ir laiko horizontas. 48/22, 6 - 
192 A 

" Gamtos praradimas. 48/16-17, 295 - 
300. 

" Ieškojimas šviesos gyvenimui. 51/1, 
1-11. 

Jm., A.: Egzistencializmas ir 
čionybė. 49/23, 90-91. 

Kaupas, Julius: Kryžkelėje tarp Ruo- 
mos ir Kremliaus. Laiškas dr. A. 
Maceinai. 48/19, 418-425. 

Liaugminas, A.: Tikrosios būties be- 
ieškant. 51/10, 433-435. 

Maceina, A.: Dievo mirtis ir jo atsi- 
gavimas (religinis Europos posūkis 
20 a. pradžioje). 46/10, 159-162. 

" Egzistencializmas ir krikščionybė. 
52/4, 187-190. 

" Liberalizmo teisinimas. Atsakymas 
Juliui Kaupui. 48/20, 478-481. 

" Kultūros tragizmas. 47/1, 1-6; 47/2, 
57-61; 47/3, 104-109. 

" Tiesa ir teisė. 52/7, 289-292. 

" Tiesos ir gyvenimo priešgynybė 
(tiesos problema H. Ibseno “Lau- 
kinėje antyje" ir J. Grušo “Tėve"'). 
46/12, 215-219. 

Mc.: Smūgis vertybių filosofijai 50/ 
2, 91. 

Musteikis, Antanas: Komunistinio im- 
perializmo šaknys. 52/2, 49-57, 

Petrėnas, Jonas: Atgimimo pavasaris 
ir sunykimo ruduo. 58/2, 64-69. 

Pikūnas, S.: X filosofijos kongresas. 
48/21, 526. 

Vaitiekūnas, V.: Antikristo šėlimas 
okup. Lietuvoje. Dialektinio mate- 
rializmo kova su Dievu. 55/5, 211 - 
219. 

Vydūnas: Ypatingas vieno vaiko są- 
moningumas. 50/7, 298-300. 

Z. U.: Didžiojoje kryžkelėje. 
193-196. 


krikš- 


47/5, 

GRAIKŲ FILOSOFAI 


Serapinas, Rapolas: Platono pažiūros 
į meną. 55/8, 340-341. 


VOKIEčIŲ FILOSOFAI 


Girnius, Juozas: Laisvė ir didybė. — 
Karl Jasperso egzistencinės metafi- 
zikos pagrindai. 52/7,312-324; 52/ 
8, 354-362. 

" Žinojimo prievarta ir tikėjimo lais- 
vė. Karl Jasperso egzistencinės me- 
tafizikos pagrindai. 51/7, 304-316; 
51/8, 360-370. 

Jucevičius, Feliksas: Hegelis ir Mark- 
sas arba idealizmo ir materializmo 
kryžkelė. 57/3, 113-126; 57/4,154 - 
158; 57/5, 209-215. 

Vyčiūnas, Vincas: Vokiečių dabarties 
filosofija. 48/12, 139-140. 


PRANCŪZŲ FILOSOFAI 


Danielou, R. P. Jean, S.J.: Intelektua- 
linės srovės Prancūzijoje. 50/7, 318 
- 323. 

Matukas, M.: 200 metų nuo Renė 
Descartes mirties. 50/10, 475-476. 
Nyka-Niliūnas, Alfonsas: Paul Vale- 
ry— poetas ir filosofas. 46/2, 26-30. 
A. č.: Egzistencializmas Prancūzijo- 

je. 46/9, 153-154. 


ITALŲ FILOSOFAI 


Jakštas, J.: 
294-300. 


Benedetto Croce. 53/7, 


RUSŲ FILOSOFAI 


Brazaitis, Juozas: Atgarsiai apie Ma- 
ceinos Inkvizitorių. 53/1, 42. 

Maceina, A.: Solovjovo kelias į va- 

PASTABOS PRIE KUN. K. SENKAUS STR. "MELODIJOS 
PRIMATAS IR LIETUVIŲ MUZIKA: GIESMĖS IR DAINOS" 


(Aidų š. m. nr. 2) 


Nors aš niekuomet nei sapnuoti 
nesapnavau, žinoma, dabar nesap- 
nuoju ir niekuomet nesapnuosiu ką 
ncrs išmanąs apie muziką, kaip to- 
kią, vis dėlto  pastebėsiu kai ką, 
kaip istorikas. Mat, kaip kultūros ir 
meno visos sritys, taigi ir muzika, 
šiuo atveju lietuviška muzika, turi 
savo istoriją. O ji tik dabar prade- 
dama tyrinėti. Lietuvos muzikos is- 
torija (visai nekalbant apie speci- 
fiškai lietuvišką muziką), drįstu spė- 
ti, kaip atskiras dalykas, niekuomet 
nebuvo ir nėra dėstoma jokioje Lie- 
tuvos muzikos mokykloje. O apie už- 
sienių tos rūšies įstaigas netenka nei 
kalbėti. Nors tai paradoksas, bet to- 
kių paradoksų esama ir daugiau. Aš 
žinau bent vieną — Vilkaviškio Ku- 
nigų Seminarijoje nebuvo dėstoma 
Lietuvcs Bažnyčios istorija, net į ją 
neatsižvelgta nei Bažnyčios bendro- 
je istorijoje. 

Na, bet paradoksai paradoksais, o 
dalykai dalykais. Pagirtina ir pačiai 
muzikai be galo vertinga, jog kun. 
Kaz. Senkus dirba ir gilinasi į Lie- 
tuvos muzikos istoriją. Iš visos šir- 
dies linkėtume, kad jis tokią para- 
šytų. Jis pats yra kvalifikuotas mu- 
zikologas, c medžiagos rastų pakan- 
kamai, tik reikėtų užsispyrimo ir pa- 
siaukojimo. 

Straipsnyje minimas prof. Z. Ivins- 
kio geras darbas “Kirchengesang in 
Litauen im XVI-XVII Jahrhundert' 
(išsp. Commentationes Balticae, I, 
1953 Bonn, lietuviškai  “Laiškuose 
Lietuviams" ir “Muzikos žiniose"). 
Bet tai tik vienas to dalyko plėto- 
jimosi perijodas. Juk bažnytinė mu- 

Aleksandras Ružaniec 
- Ružancovas 


zika Lietuvoje prasidėjo XIV-to amž. 
pabaigoje, atseit, drauge su krikščio- 
nybės įvedimu. O bendrai muzika, 
tiksliau, liaudies muzika atsirado 
drauge su lietuvių tauta ar net jos 
paskiromis giminėmis. 


Žinių apie Lietuvos muziką prieš 
XVI-tą amžių yra, tik jos išmėty- 
tos istorijos bendruose šaltiniuose ir, 
žinoma, be galo įkyru jas išrankio- 
ti. Čia suminėsiu tuos muzikinius da- 
lykus, kuriuos atsitiktinai užėjau, ty- 
rinėdamas visiškai kitas sritis. 

Atrodo, jog pirma žinia apie lietu- 
višką dainą yra iš XIII-to amž. pa- 
baigos, o kronikininkas vaizduoja to 
amžiaus pradžią (Liflaendische Reim- 
chronik, eil. 11.332 - 35, iššp. Scrip- 
tores Rerum Livonicarum, I ir ki- 
tuose leidiniuose). Kronikininko tik- 
ras vardas nežinomas, bet jis yra 
objektyviausias, duoda daugiau kul- 
tūrinių dalykų, nei kiti vokiški kro- 
nikininkai ir, atrodo, buvo nekuni- 
gas. Taigi ten rašoma: 


Der lettowen her zu lande reit; 
In was doch von herzen leit 
Vm der semegallen schaden 


Sie svngen da den iamer sanc. 


Lietuvių kariuomenė išjojo į savo 
kraštą; 

Bet jiems skaudėjo širdį 

Dėl žiemgalių nuostolių 


Ir jie dainavo sielvarto dainą. 


Apie pasaulinę muziką pora žinu- 
čių yra veikale “Das Marienburger 
Tresslerbuch'"' (Koenigsberg 1896, p.p. 
360, 418). Pagal tą iždo knygą 
(1405 m.), vienas vietinis prūsas, iš- 
kviestas pas kryžiuočių magistrą ir 
jo atlygintas, “dainavęs kaip lakštin- 
gala" (sang als eyn nachtegal), o ki- 
tas kita proga jam dovanojęs vieną 
muzikos instrumentą (eynen sleten, 
1407 m.). 


Kalbant apie bažnytinę muziką, 
galima nurodyti, kad jos globėjas 


par excellence buvo Vytautas. Pa- 
sirodo, jis deponavo tam tikrą sumą 
Vilniaus katedros giesmininkams ap- 
rūpinti (psalterzystow, Opisanije Ru- 
kopisnago Otd. Vilenskoj Publ. Bib- 
lioteki, vyp. III, 81). Vadinasi, baž- 
nytinio giedojimo, ir tai chorinio, 
pradžia dar XV-e amž. Mažių ma- 
žiausia taip buvo prie vyskupų ka- 
tedrų. Galima spėti, jog taip buvo ir 
Varniuose. Nors tiesioginis liudijimas 
yra tik iš vysk. Merkelio Giedraičio 
laikų (1576-1609). Bet čia randame 
ir kanklininkus, atseit, orkestrą. Pa- 
sak vysk. Mot. Valančiaus, “Merke- 
lis Giedrajtis ... iszmelde ... giedo- 
tojems ir kanklininkams turtus" (Že- 
majtiu Wiskupiste, I, 214). Varnių 
katedros giesmininkai, matyt, buvo 
neblogi, jei, pasak to paties Valan- 
čiaus, pademonstravo savo giedojimo 
meną ir tolimo Vilniaus katedroje. 
Yra pagrindo spėti, jog ir pats di- 
dysis vysk. Giedraitis nusimanė mu- 
zikoje ir pajėgė ją dėstyti. Mat, jau 
nuo vysk. Motiejaus iš Topolio lai- 
kų (1463-1471) patsai vyskupas Var- 
niuose pas save mokydavo jaunuo- 
lius kunigais būti. Apie vėlesnį Že- 
maičių vyskupą Geišą Elijaševičių 
Valančius štai kaip rašo: “mokies 
raszto nu kunigajkszte Merkela Gied- 
rajte wiskupa" (tenp., 146-7). Elija- 
ševičius, atrodo, niekur kitur nesi- 
mokė, kadangi 1595 m. Merkelio 
Giedraičio įšvęstas kunigu ir pakvies- 
tas jo asmeniniu sekretorium. 


Kai kam gali dingoti, jog norėda- 
mi įrodyti Lietuvos istorijoje palan- 
kią bažnytinės muzikos padėtį, mes 
čia dalyką pagražinam, gal ir per- 
tempiam. Tad kviečiamės į talką 
1529-tų m. Lietuvos Statutą. Jo 
skyr. XI, str. 2, tarp aštuoniolikos 
amatininkų rūšių, įrašytas ir vargo- 
nininkas (organist), ir tai pačioje 
pradžioje, po auksakalio. O amati- 
ninkas, pagal tą patį Statutą, suly- 
ginamas su viena rūšimi bajorų (D. 
putnyje). Net jei ir būtų nelaisvas 
valstietis. Pagaliau, Statutas legali- 
zavo anksčiau buvusią padėtį, atseit, 
XV-me šimtmetyje. 

Reikia atsiminti, jog Vilniaus ka- 
tedros mokykla egzistavo mažiausia 
nuo XV-to amžiaus vidurio. Atrodo, 
jog ir čia buvo mokoma giedojimo. 
Kai apie 1572 m. jėzuitai įkūrė sa- 
vąją mokymo įstaigą, tai ji darė 
Ironkurenciją  katedrinei  (Opisanije 
Ruk. Otdelenija etc., I, 58). 


Vysk. Valančius savo “Kantičkas" 
(kurias kun. K. Senkus teisingai lai- 
ko bažnytinio giedojimo tam tikrais 
šaltiniais), leido, kad reaguotų į 
esamą padėtį ir patenkintų pareika- 
lavimą. Juk nuo 1600 m. į Žemaičių 
Kalvarijos atlaidus (Marijos Aplanky- 
mo) žmonės pradėdavo traukti jau 

JAUNIMO STOVYKLA "DAINAVA"' 


1955 m. Kalėdų antroji diena. Sau- 
lėtas, bet šaltokas vidudienis. Auto- 
mašinoje šešetas keleivių veda įdo- 
mias diskusijas lietuviškaisiais reika- 
lais. Proga tam puiki — ALRKF ką 
tik įsigijo didelį plotą žemės jaunimo 
stovyklavimo reikalams. Dabar pir- 
mą kartą apžiūrėti naujo pirkinio 
vyksta mūsų spaudos atstovai. Vyks- 
tančiųjų nuotaika įvairi: daug opti- 
mizmo, bet netrūksta ir skeptiškų 
pasisakymų. Kaip toji vietovė at- 
rodo? Ar tiks lietuviškiesiems reika- 

ms? Ar ne per toli nuo stambiųjų 

tuviškųjų centrų? Iš kur bus gau- 

+ lėšos stovyklavietei įrengti ir 

n. 


Netrukus laikraštininkai pasiekė 
būsimąją jaunimo stovyklą. Metus 
vieną kitą žvilgsnį aplink, net ir pe- 
simistų nuotaikos pradėjo keistis. 

Kur šiame žemyne rasi gamtovaiz- 
dį, taip labai primenantį Lietuvą ? 
O šis momentas, žinant stovyklavie- 
tės paskirtį, yra labai svarbus. Mūsų 
išeivių jaunimui reikalinga sudaryti 
ne tik vidinę, bet ir išviršinę lietu- 
višką nuotaiką, tad aplinkos vaizdas 
turi tikrai didelės įtakos. Kalvos ir 
kloniai, slėniai ir lygumos, klevai, 
ąžuolai ir riešutai, gražus tyro van- 
dens ežeras, —juk toks mielas ir sa- 
vas vaizdas lietuviui. 

Ir tai, nors žiemos metu, tada jau- 


nuo liepos mėn. pradžios. Kaip Va- 
lančius rašo, “kas diena i deszimti 
tukstantiu žmoniu, katrie par kiau- 
ras dienas ir naktis gist ir meldas 
kalnus wajksztiodamis" (žem. Wisku- 
piste, II, 206). Įdomu, jog “wisu pir- 
mu eje wiriszkije giedodamis" (ten 
p., 209). Buvo giedama ir kunigui 
teikiant sakramentus ligonio namuo- 
se. A 

Tas “kalnus wajksztiodamis" yra 
kryžiaus kelių ėjimas prie lauko 
koplytėlių kalvose su specialiais il- 
gais giedojimais. Įdomu, jog prie 5- 
tos stoties giedota posmas “Stovi 
motina verkdama", kas yra garsaus 
XIII-to am. “Stabat mater" himno 
vertimas, atseit, vertimas gal XVII- 
me amžiuje (čia rašantis pamėgino 
duoti sklandų vertimą “Kristaus K. 
Laivo", 1952 m. 36-me numery). Pa- 
prastieji, t. y., trumpieji kryžiaus ke- 
liai arba “stacijos" giedota, jas iš- 
pildant bažnyčios viduje. 


Betyrinėjant vidur. amžių rank- 
raščių iliustracijas, man kilo min- 
tis, jog to meto rankraštiniai apei- 
zų vadovėliai (dažnai su gaidomis) 
žymiai padėtų išaiškinti Lietuvos se- 
nąją giesmę. Tokių “Agendų" yra 
nemaža Lenkijos archyvuose (palyg. 
M. Bersohn, O illuminowanych rę- 
kopismach Polskich, Warszawa 1900). 
Lietuvoje, kaip visur, mažiausia iki 
XVI-to a. pabaigos visiškai visi ap- 
eigų vadovėliai ir maldaknygės rašy- 

ta ranka. Gal jų yra kiek Lietuvoje 
ir kituose kraštuose, tačiau, atrodo, 
daugiausia Lenkijoje. Tokios intenci- 
jos archyvų studijos, labai ir labai 
galimas daiktas, nuvestų į aukso ka- 
syklas — atskleistų Lietuvos senoviš- 
ką giesmę ir dar vieną dalyką 
Rastų rašytą lietuvišką knygą, gal 
50, o gal ir visu 100 metų anks- 
tybesnę už 1547-tų m. Mažvydo '“Ka- 
techismusą"! Žmogus, galvodamas 
logiškai ir paisydamas kultūrinio plė- 
tojimosi dėsnių ir faktų, šimtu pro- 
centų įsitikini, jog taip turi būti. 
Juk Europos visos naujosios kalbos 
sukūrė savąjį raštą, tik priėmus 
krikščionybę. Tai viena. Visi pirmie- 
ji spaudiniai, be jokios išimties, bu- 
vo tik pakartojimas, taip sakant, 
antroji laida jau buvusių veikalų, 
dešimtis ir šimtus kartų rašytų ir 
perrašytų. Tai antra. Pagaliau, tre- 
čias dalykas. Mes esame įsitikinę, 
jog pirmoji lietuviškai rašyta ir 
spausdinta knyga buvo sakramentų 
teikimo formuliaras, vadinamas A- 
genda, Ritualuų, Sakramentale ar 
kaip kitaip. Ji bus buvusi su loty- 
nišku, lenkiškų ir lietuviškų tekstu. 
Spausdintosios vieta, atrodo, galėjo 
būti Vilnius ar Krokuva. 


Laigdamas, labai atsiprašau skai- 
tytoją, jog, pradėjęs kalbėti apie Lie- 
tuvos bažnytines giesmes, nukrypau 
i dėsnių formulavimus ir pranašavi- 


1 J. Matusas 


tė pirmą kartą stovyklavietėje ap- 
silankę mūsų laikraščių atstovai. 

Bet tada liko vienas klausimas dar 
neatsakytas: lėšos ? 

Atsirado dosnių širdžių ir rankų, 
kurios neliko abejingos Jaunimo 
Stovyklos balsui, išgirdo jį laiku ir 
vietoje. Buvo klojusių po kelis tūks- 
tančius, po tūkstantį, penkšimtį, šim- 
tą ar mažiau, kiti skolino be palūka- 
nų, bet bendra lietuviškoji talka at- 
liko savo uždavinį — Jaunimo Sto- 
vykla gavo pačius pagrindinius pa- 
status ir bent minimalinius reikmenis 
rimtam stovyklavimui ir lietuviška- 
jam darbui. Visa tai įgalino pirmuo- 
sius stovyklautojus savon pastogėn 
rinktis jau 1957 m. vasarą. Tiesa, 
stovyklavietei dar trūksta visos eilės 
būtinų dalykų, bet lietuviškasis en- 
tuziazmas neatvėsta, net ir jausda- 
mas vienus ar kitus trūkumus. Pa- 
galiau veikla, kuri remiasi ne vien 
tik žodžiais, bet ir konkrečiais veiks- 
mais, aišku, turės susilaukti dau- 
giau dėmesio, kartu ir naujų rėmėjų. 


Lietuviškoji oazė 

Kaip tvarkosi tas mūsų mielas 
atžalynas savojoje stovykloje? Į tai, 
tebus leista atsakyti pačių stovyklos 
tvarkytojų žodžiais, kurie buvo iš- 
spausdinti specialiame leidinėlyje “ A- 
LRK Federacijos Jaunimo Stovyk- 
la; p -4: 

“Jaunimo Stovyklon įdėtas . darbas 
neša vaisių. Būreliai lietuviško jau- 
nimo suplaukia iš svetima aplinka 
dvelkiančių didmiesčių į šį jaukų 
gamtos prieglobstį, kuris, auklėtojų 
pagalba, pavirsta tarsi mažąja Lietu- 
va. Ne be reikalo visai stovyklavie- 
tei ir parinktas Lietuvos Kalnelių 
vardas. 

“Dainavos" stovykla naudojasi lie- 
tuvių organizacijos, kaip studentai 
bei moksleiviai ateitininkai. Stovyk- 
lavietės ribose yra stovyklavę ir skau 
tai. Neorganizacinio pobūdžio. stovyk- 
lavimą veda Nek. Pr. Marijos Sese- 
rys, pagarsėjusios savo metine mer- 
gaičių stovykla Putname, Conn. To- 
kio pat pobūdžio stovyklas mergai- 
tems jos rengia ir “Dainavoje". Su- 
rengiamos stovyklos ir mažamečiams 
—jaunučiams. Žodžiu, stovyklauja vi- 
si, — jaunučiai, moksleiviai, studen- 
tai, kartais net ir suaugusių grupės. 
Stovyklavimas yra prieinamas vi- 
siems, kurie atvyksta stovyklauti or- 
ganizuotai su savo vadovybe ir lai- 
kosi administracijos nustatytos tvar- 
kos. Stovykloje savaitgalius gali pra- 
leisti ir šeimos. šventadieniais susi- 
laukiama iki kelių šimtų lankytojų. 

"Atvykęs stovyklauti, jaunuolė ar 
jaunuolis yra paskiriamas į kurį 
nors būrelį, ir jam nurodoma vieta 
gyvenamose patalpose. Kiekvienas 
būrelis turi savo pavadinima ir va- 


a: Marijos akademija. Pagaliau būva 
naktipiečiai, ir 9 val. einama miegoti. 


"Kada vasaros metu lietuviškasis 
kultūrinis gyvenimas zolonijose ap- 
miršta, Jaunimo Stovykloje jis atgy- 
ja. Su stovyklavimu čia prasideda 
paskaitos, diskusijos ir pekalbiai. Pra- 
sideda minėjimai ir laužai su lietu- 
viškomis dainomis, tautiniais šokiais, 
deklamacijomis ir  montažais. Ne- 
trūksta ir humoristinių programų. 
Ruošiamų iškylų ir stovyklos šven- 
čių metu įtraukiamos jaunimo ir 
senimo meninės jėgos. Gryname ore 
yra malonu klausytis skambančio lie- 
tuviško žodžio. Akademinis jaunimas, 
čia bestovyklaudamas, paruošia  dai- 
liojo žodžio, dainos ir muzikos kon- 
certus, su kuriais pasirodo lietuvių 
kolonijose. Stovykloje  suruošiamos 
rankdarbių bei piešinių parodos, ku- 
riose turi progos pasireikšti ir pats 
jauniausias stovyklautojas. Yra čia ir 
nemaža lietuviškų knygų biblioteka, 
šią vietą pasiekia ir lietuviškoji spau- 
da." 

Šios ištraukos kiekvienam skaity- 
tojui, ypač nebuvusiam '“'Dainavoje", 
padės susidaryti bent apytikrį vaiz- 
dą tų nuotaikų ir tos lietuviškos dva- 
sios, kuri visą vasarą yra neatski- 
riama stovyklavietės dalis. Reikia ste- 
bėtis, kaip mūsų jaunimas pasikei- 
čia ir pamilsta stovyklą. Teko ma- 
tyti, kai tėvai palieka stovykloje sa- 
vo mažamečius, iš pradžių nedrą- 


Vėliavos pakčlimas 


dovą. Šiems būreliams tvarkyti ski- 
riamas stovyklos vadcvas ar vadovė, 
dvasios vadas, stovyklos komendan- 
tas ir administratorius. Be to, dar 
yra mergaičių vadovė, berniukų va- 
dovas, meno bei sporto vadovai, ku- 
rie dažniausiai parinkti iš pačių sto- 
vyklautojų tarpo. Stevyklavimo ime- 
tu jaunuosius supažindinama su Lie- 
tuvos istorija, geografija, bei moko- 
ma lietuvių kalbos. šiems dalykams 
pakviečiami mokytojai, kurie popu- 
liarių pokalbių būdu perducda i-u- 
nimui reikiamas žinias. Be minėtų- 
jų vadovų stovykloje visucmet yra 
slaugė ar daktaras ir maudyklių 
sargas. 


“Dienos programa yra labai įvai- 
ri: kėlimasis 7:15, val., ruoša, vėlia- 
vos pakėlimas, pamaldos koplyčioje, 
pusryčiai, darbeliai ir pamokos, pa- 
galiau pietūs, poilsis ir visų mėgia- 
miausias  maudymasis,  pavakariai, 
sportas, vakarienė, vėliavos nuleidi- 
mas ir įvairios programos, kaip lau- 
žai, literatūrinės valandėlės, linksma- 
vakariai ar kokia nors, momentui 
pritaikyta, susikaupimo valandėlė, 
kaip žuvusių partizanų prisiminimas 


Stovyklautojų būrys prie ežero. Tolumoje stovyklos paztatai 

sius. Bet po dviejų savaičių jau jiems 
gaila skirtis su stovykla, jos aplinka, 
naujais draugais, pagaliau ir lietu- 
vių kalboje padaryta visai pastebima 
pažanga. Neretas tėvų stebisi ir klau- 
sia, kaip per toki trumpą laiką įma- 
noma taip daug pasiekti, taip tei- 
giamai paveikti jų vaikus. 


Vieniems žodžiai, kitiems darbai 


Išeivijoje turime organizacijų, ku- 
rių atstovai labai dažnai tikrai šau- 
niai deklaruoja apie lietuviškąjį jau- 
nimą, apie atžalyną ir apie atei- 
siančias kartas, pakaitalus dabarti- 
niams visuomenės šulams, bet daž- 
nai tai žodžiais ir lieka. ALRK Fe- 
deracija ne žodžiais, bet prasmingais 
ir puikiais darbais įrodo, kad jai ne- 
paprastai rūpi lietuviškasis jaunimas, 
mūsų prieauglis, kuris jau rytoj tu- 
rės pakeisti mus lietuviškajame gy- 
venime. Neturėsime jaunimo — ne- 
turėsime ir tos rytdienos. Nebus lie- 
tuviškojo susipratusio jaunimo, tu- 
rės užgesti ir lietuviškieji židiniai: 

jos, mokyklos, organizacijos ir 

ičiai. 

imo stovyklos, tegu jos būna 

1žu ne vienintelė priemonė pri- 

lietuviškąjį jaunimą prie lie- 

jo kamieno, vis dėlto yra vie- 
nas tų akstinų, kuris sudomina ir 
patraukia. Jaunimas mielai pasiduos 
įtakai tokių priemonių kurios jam 
yra patrauklios ir suprantamos. 

Vasaros jaunimo stovyklų naudą 
jau labai ryškiai išbandyta. Rezulta- 
tai lenkia net ir kai keno lūkesčius. 
Tad kodėl plačiau nesinaudoti išban- 
dytu ir tikru metodu? Reikėtų ne 
tik naudotis, bet ir jį plėsti, stei- 
giant naujus tokius lietuvybės sklei- 


dimo židinius, plėsti stovyklaviečių 
tinklą, jį taikant prie geografinio 
tautiečių išsimėtymo šiame konti- 


nente.Vien paskaitomis ir akademi- 
neėmis diskusijomis jaunimo tikrai ne- 
patrauksime ir nesužavėsime. 

Jei būsime visiškai nuoširdūs ir at- 
viri, turime paliesti ir dar vieną 
klausimą. Lietuviškiesiems reikalams 
nevisu 10044 palankia prasme nurie- 
dėję atsitikimai su Los Angeles lie- 
tuvių parapija ir saleziečių centru 
prie Chicagos bus smarkiai pakenkę 
kai kuriems Amerikos lietuvių kata- 
likų užsimojimams. Ir šio rašinio au- 
toriui jau teko kalbėti su keletu mū- 
sų tautiečių, kurie savo metų buvo 
nusprendę Jaunimo Stovyklai paau- 
koti bent po šimtinę, gi dabar susi- 
laiko ir abejoja. Argumentas labai 
paprastas; girdi, kam aukoti, juk 
anksčiau ar vėliau ir “Dainava" per- 
eis visiškon amerikiečių žinion, ir 
taip žus dar viena grynai lietuviška 
nuosavybė, lietuviškuoju pinigų ir 
prakaitu ugdyta. 

ĮVYKIAI 


Lietuvos pasiuntinybės praneši- 
mu, Lietuvos atstovas Juozas Kajec- 
kas, Estijos—Johannes Kaiv, Latvijos 
— Arnolds Spekke, dalyvaujant Lat- 
vijos pasiuntinybės patarėjui Anatol 
Dinbergs, turėjo pasitarimą Latvijos 
pasiuntinybėje, balandžio 18 d. minė- 
tas valstybes liečiančiais reikalais. 

Balandžio 19 d. trys Baltijos vals- 
tybių atstovai buvo priimti valstykės 
sekretoriaus Christiano A. Herter:o. 
Ta proga Baltijos valstybių atstovų 
spaudai duotas tokio turinio komuni- 
katas: 

“Ryšyje su artėjančia viršūnių 
konferencija Estija, Latvija ir Lietu- 
va seka su viltimi ir susirūpinimų 
didžiųjų valstybių pastangas ir laukia 
taikos, pagrįstos teisingumu bei res- 
pektuojama kiekvienos tautos teise 
gyventojų daugumos valia apspręsti 
savo valdymosi formą. 

“Su šia viltimi Estijos, Latvijos ir 
Lietuvos diplomatiniai atstovai krei- 
pėsi į Valstybės Sekretorių asmeniš- 
kai ir pateikė atitinkamą notą. Ta 
proga jie padėkojo per Valstybės Sek- 
retorių Jungtinių Valstybių vyriausy- 
bei už smurtu įvykdytos trijų Baltijos 
valstybių inkorporacijos į Sovietų Są- 
jungą tebetrunkantį nepripažinimą, o 
taip pat pavergtų tautų vardu jie pa- 
reiškė dėkingumą Jungtinių Valsty- 
bių visuomenei už moralinę paramą 
Baltijos reikalu.“ 

* Eltos Informacijo pranešimu, 
balandžio 13 d. Valstybės Departa- 
mente, lydimas Lietuvos atstovo J. 
Kajecko, lankėsi Vliko pirmininkas 
dr. A. Trimakas ir įteikė memoran- 
dumą ryšyje su viršūnių konferen- 
cija. Departamento pareigūnai buvo 
painformuoti apie Sovietų reikalavi- 
mą užpildyti sovietinės pilietybės at- 


Šio rašinio rėmai neleidžia gilintis 
i tą tikrai jautrią ir užtenkamai ak- 
tualią problemą, bet Jaunimo Stovyk- 
los atžvilgiu čia pat būtina pabrėžti, 
kad šis atvejis yra visiškai skirtin- 
8as Nuo augščiau minėtų. Aukoję 
stovyklai bent šimtą dolerių, laiko- 
mi rėmėjais, ir kiekvienas toks au- 
kotojas turi ir balsą nuosavybės 
tvarkymo reikaluose. Vyriausias šei- 
mininkas, tiesa, yra ALRK Federaci- 
ja, kuri juk yra pasaulietiška orga- 
nizacija. Tuo būdu ir pati Jaunimo 
Stovykla yra visiškai lietuviškų ran- 
kų valdoma, ir jai negali grėsti pa- 
vojai pereiti į svetimas rankas. Bent 
Jau iki to meto, kol JAV-čse išvis 
gyvuos lietuvybė, kol bus mažes- 
nis ar didesnis lietuvių būrys. 


Al. Gimantas 


sisakymo anketą, norint vizą buvu- 
siem pabėgėliam gauti. Departamen- 
tas pažadėjo reikalą ištirti ir pada- 
ryti atitinkamas išvadas. 

Ar pavergtųjų klausimas bus vir- 
šūnių konferencijoje keliamas, iš pa- 
sikalbėjimo nepaaiškėjo. Buvo leista 
suprasti, kad toji problema savaime 
gali kilti diskusijų metu. Tuo atveju 
JAV laikytųsi savo tradicinio nus'sta- 
tymo remti pavergtųjų laisvės bylą. 

* Buenos Aires mieste, Argentino- 
je, balandžio 10 d. mirė nuo širdies 
smūgio gen. Teodoras Daukantas, su- 
laukęs 76 metų amžiaus. 

Buvo gimęs Petrapilyje 1884 m. 
Jūrų akademiją baigė 1914; iki 1917 
m. rusų Baltijos jūros karo laivyno 
tarnyboje. I Lietuvą grįžo 1922 m. ir 
dirbo karo mokslo skyriuje. 1924 m. 
buvo krašto apsaugos ministeris, 1927 
m. vyriausio štabo viršininkas, 1928 
m. vėl apsaugos ministeris; 1930-34 
m. atstovas P. Amerikoje. Nuo 1935 
m. privatdocentas geografijos reika- 
lams Kaune. 1941 m. bolševikų kalė- 
jime- Kaune. Nuo 1949 m. Argentino- 
je. Šeima buvo išvežta į Sibirą. 

* Pasaulio Lietuvių Archyvui ne- 
pavykus greitu laiku surasti naujų 
patalpų, šv. Kazimiero seserų vie- 
nuolijos gen. viršininkė leido pa- 
silikti esamose patalpose iki 1961 m. 
liepos mėnesio. Archyvo finansine 
parama rūpinsis JAV LB Kultūros 
Fondas. 

* Pereitais metais Liet. Bendruo- 
menės mecenatais buvo Ohio Lietu- 
vių Gydytojų Draugija, iš savo iždo 
paskyrusi 1000 dol. lietuviškam ele- 
mentoriui išleisti ir Illinois Lietuvių 
Gydytojų Draugijos pagalbinis mote- 
rų vienetas, finansavęs LB Kultūros 
Fondo išleistuosius S. Jonynienės 
“Lietuvos laukus" (vadovėlį pradinės 
mokyklos V-jam skyriui). Ne per 
Bendruomenę tiesioginiai, bet į kultū- 
rinio mūsų gyvenimo mecenatų są- 
rašą taip pat pateko M. ir A. Ru- 
džiai, finansavę J. Masilionio “Lietu- 
vių literatūros“ III-sios dalies iš'ei- 
dimą, ir Illinois Lietuvių Gydytojų 
Draugija, paskyrusi 1000 dol. Banai- 
čio “Jūratės ir Kastyčio" operos kla- 
vyrui parengti. 


ka 


PATIKSLINIMAS 


"Aidų" 1960/1 nr. straips. “švieti- 
mas okup. Lietuvoje", 20 p. pirmos 
skilties antros pastraipos vienuoliktoj 
eilutėj po žodžio “pagirtas" yra pra- 
leisti sakiniai: 9 val. prasideda pa- 
mokos. Pamoka—45 min. Po 3 pa- 
mokų— ilgoji pertrauka. 


TĖVUŲ IR MOKSLEIVIŲ DĖMESIUI 


Pranciškonų gimnazijoje Kennebunkport, Maine, jau 
prasidėjo registracija ateinantiems mokslo metams. Moki- 
niai, baigę pradžios mokyklą arba atitinkamą žemesniąją 
klasę, priimami į visas keturias klases. Gimnazijoje yra 
išeinamas kolegijoms bei universitetams paruošiamasis 
kursas su sustiprinta lituanistika. Informacijos ir įstojimo 
reikalais rašyti: Rev. Father Rector, St. Anthony's High 
School, Kennebunkport, Maine. £ 


